Ichimoku Indicator - এই ইন্ডিকেটর কি এবং কিভাবে ট্রেডে ব্যবহার করবেন?\nHome Forex Indicator Ichimoku Indicator সম্পর্কে বিস্তারিত\nIchimoku Indicator – প্রতিদিন আমাদের কাছে অনেকেই প্রশ্ন করেন, ভাই সবচেয়ে ভালো ইন্ডিকেটর কোনটা? আসলে আমরা কোনও বিশেষ ইন্ডিকেটর এর ব্যবহার সম্পর্কে কখনোই কাউকে পরামর্শ প্রদান করি না। কেননা আমরা জানি, যদি আপনি ইন্ডিকেটর এর উপর নির্ভরশীল হয়ে ট্রেড শুরু করেন তাহলে আপনার ভবিষ্যৎ হবে একজন “হাতুড়ে ডাক্তার এর মতন” ।\nতাহলে এখন আপনার মনে প্রশ্ন থাকতে পারে, সকল ইন্ডিকেটর কি খারাপ? না! ইন্ডিকেটর খারাপ সেটা কিন্তু আমরা কখনোই বলিনি। আমরা শুধু বলেছি, ইন্ডিকেটর এর উপর নির্ভরশীল না হয়ে ট্রেড করার জন্য।\nস্বয়ংক্রিয়ভাবে মেটাট্রেডার প্ল্যাটফর্মে বিভিন্ন ধরনের ইন্ডিকেটর দেয়া থাকে যার মধ্যে থেকে জনপ্রিয় Ichimoku Indicator নিয়ে আজকে আপনাদের সাথে পরিচয় করিয়ে দিবো। আমরা এর আগেও বেশী কিছু জনপ্রিয় ইন্ডিকেটর নিয়ে আপনাদের সাথে আলোচনা করেছি এবং এদের বিভিন্ন কাজ সম্পর্কেও আপনাদের জানিয়েছি। বিভিন্ন ধরনের ইন্ডিকেটর সম্পর্কে জানতে আমাদের ওয়েবসাইটের ইন্ডিকেটর সেকশনে ক্লিক করুন।\nআমরা ব্যাক্তিগত পর্যায়ে বিভিন্ন ধরনের ইন্ডিকেটর ব্যবহার করে রিয়েল ট্রেড করেছি কিনু এদের মধ্য থেকে সবচেয়ে ভালো প্রফিটেবল এন্ট্রি পেয়েছি এই Ichimoku Indicator এর থেকে। কি চিন্তায় পড়ে গেলেন? চিন্তার কিছু নেই! বিভিন্ন ধরনের এই ইন্ডিকেটর ব্যবহার করার পর, আমাদের ট্রেড এর ফলাফল কি রকমের ছিল সেটা নিয়ে একটি পুনাংগ রিসার্চ আর্টিকেল প্রকাশ করে হয়েছে। চাইলে আমাদের Best Indicator এই আর্টিকেলটি দেখে নিতে পারেন।\nআপনি চাইলে আমাদের প্রকাশিত ভিডিও এর মাধ্যমে এই Ichimoku Indicator সম্পর্কে বিস্তারিত জেনে নিতে পারেন। এর জন্য অনুগ্রহ করে এই ভিডিও থেকে ক্লিক করুন এবং সম্পূর্ণ টিউটোরিয়ালটি মনোযোগ সহকারে দেখে নিন।\nনিচে, আর্টিকেল আকারেও চেষ্টা করেছি এই ইন্ডিকেটর সম্পর্কে বিস্তারিত তথ্য আপনাদের সামনে তুলে ধরার। মনোযোগ সহকারে সেটাও পড়ে নিতে পারেন। চাহলে চলুন এবার শুরু করি –\nIchimoku Indicator- এটি একটি জাপানিজ ইন্ডিকেটর যার মানে হচ্ছে,\nichimoku= এক দৃষ্টিতে\nkinko = ভারসাম্য অবস্থা\nhyo = চার্ট\nযদি আমরা একসাথে বলি তাহলে অর্থ দাঁড়াবে।\nIchimoku Kinko Hyo = এক দৃষ্টিতে চার্টের ভারসাম্য অবস্থা।\nIchimoku Indicator অন্যান্য ফরেক্স ইন্ডিকেটর যেমন MACD, RSI, Moving Average, Stochastic এর মতই এটিও ফরেক্স ট্রেডারদের কাছে অনেক বেশী জনপ্রিয় এবং বহুল ব্যবহৃত। বুঝতে একটু কষ্ট হলেও এটা আপনার ফরেক্স ট্রেডের জন্য আশীর্বাদ হিসাবে কাজ করবে। তাহলে চলুন এবার শুরু করি।\nআশা করি আপনি কিছুই বুঝতে পারেননি।\nহতাশ হবার কিছুই নেই। আমরা সব কিছুই আপনাকে পরিষ্কার করে বুঝিয়ে বলবো। ফরেক্সে যতো ধরনের ইন্ডিকেটর আছে তার মধ্যে Ichimoku Indicator হচ্ছে সবচেয়ে পুরাতন।\nজাপানিজ এক সাংবাদিক এটি প্রথম তৈরি করেন ১৯৩০ সালের দিকে এবং এটিকে ব্যবহারের জন্য অবমুক্ত করেন ১৯৬৮ সালে। মানে উনি এটিকে দীর্ঘ ৩৮ বছর নানা রকমের পরীক্ষা করেন তারপর সবার ব্যবহারের জন্য অবমুক্ত করেন। Ichimoku Kinko Hyo হচ্ছে তাদের জন্য, যারা একবার দেখেই চার্ট এবং মার্কেটের অবস্থা সম্পর্কে বুঝতে পারেন। আপনারা উপরোক্ত চার্টে কিছু লাইন আঁকা দেখছেন, আমরা এগুলো কি এখন জানবো।\nKijun Sen (blue line): এটিকে বলা হয় স্ট্যান্ডার্ড লাইন অথবা বেইস লাইন। এটা এভারেজ কেলকুলেট করে আগের 26 Candle এর highest high এবং lowest low এর ।\nTenkan Sen (red line): এটিকে বলা হয় টারনিং লাইন। এটা এভারেজ কেলকুলেট করে আগের9Candle এর highest high এবং lowest low এর।\nChikou Span (green line): এটিকে বলা হই লেগিং লাইন। এটি আপনাকে বর্তমান মার্কেট প্রাইসের 26 Candle আগে প্রাইস কোথায় ছিল এটা এঁকে দেখায়।\nSenkou Span (orange lines): ১ম Senkou line টি, Tenkan Sen and এবং Kijun Sen এর এভারেজ কেলকুলেট করে আপনাকে 26 Candle পরে (সামনে) মার্কেট কোথায় যেতে পারে তার ধারনা প্রদান করে থাকে। ২য় Senkou line টি, আগের 52 Candle এর highest high এবং lowest low এর এভারেজ কেলকুলেট করে আপনাকে 26 Candle পরে (সামনে) মার্কেট কোথায় যেতে পারে তার ধারনা প্রদান করে থাকে।\nবুঝতে পেরেছেন আশা করি। আপনাকে কোন লাইনের কি নাম এটা মনে রাখার কোনো দরকার নেই, আপনি শুধুমাত্র লাইন গুলোর কাজ কি এবং এগুলো কি বোঝায় তার মানে ধরতে পারলেই হল।\nIchimoku Indicator ব্যবহার করে কিভাবে ট্রেড করবেন?\nএবার নিচের চার্টটির দিকে লক্ষ্য করুন,\nযদি আপনি দেখেন মার্কেট প্রাইস Senkou span লাইনের উপরে আছে তাহলে ১ম Senkou লাইন ১ম সাপোর্ট এবং ২য় Senkou লাইন ২য় সাপোর্ট লেভেল হিসাবে কাজ করবে।\nআর যদি আপনি দেখেন, মার্কেট প্রাইস Senkou span এর নিচে আছে তাহলে ২য় Senkou লাইন ১ম রেসিসটেন্স এবং ১ম Senkou লাইন ২য় রেসিসটেন্স হিসাবে কাজ করবে।\nবুঝতে পারেছেন? যদি না পারেন তাহলে আবার পড়ুন এবং ভালো করে বোঝার চেষ্টা করুন।\nএদিকে, Kijun Sen (নীল লাইন) ভবিষ্যৎ প্রাইস মুভমেন্টের নির্দেশক হিসাবে কাজ করবে। যদি মার্কেট প্রাইস Kijun (নীল লাইনের) থেকে উপরে হয় তাহলে, মার্কেট প্রাইস আরও উপরে যেতে পারে। আর যদি মার্কেট প্রাইস Kijun (নীল লাইনের) নিচে হয় তাহলে, মার্কেট প্রাইস আরও নিচে নামতে পারে।\nTenkan Sen (লাল লাইন) মার্কেট ট্রেন্ডের দিক নির্দেশক হিসাবে কাজ করে। যদি দেখতে পান, লাল লাইন উপরে-নিচে উথা নামা করছে তাহলে বুঝতে পারবেন মার্কেটের মুভমেন্ট আছে। আর যদি দেখেন, লাল লাইন অনুভূমিকভাবে (horizontally) আছে তাহলে বুঝতে হবে মার্কেট একটি নির্দিষ্ট প্রাইস রেঞ্জের মধ্যে ঘুরাঘুরি করছে।\nChikou Span (সবুজ লাইন), যদি দেখেন সবুজ লাইন মার্কেট প্রাইসকে নিচ থেকে উপরের দিকে (bottom-up direction) ক্রস করে গেছে তাহলে বুঝ্রতে হবে এটি আপনাকে Buy সিগন্যাল দিয়েছে। আর যদি দেখেন সবুজ লাইন মার্কেট প্রাইসকে উপর থেকে নিচের দিকে (top-down) ক্রস করে গেছে তাহলে বুঝতে হবে এটি আপনাকে Sell সিগন্যাল দিয়েছে।\nএই চার্টটি ভালো করে দেখুন। এটিতে আমরা আপনাকে কিভাবে Ichimoku Indicator সিগন্যাল দেয় তার সম্পর্কে ধারনা দেবার চেষ্টা করেছি।\nআমরা জানি যে এই ইন্ডিকেটর আপনার বুঝতে সমস্যা হচ্ছে কিন্তু এটা এমন একটা ইন্ডিকেটর যেটা আপনাকে একসাথে সাপোর্ট, রেসিসটেন্স, মার্কেট ট্রেন্ড, মার্কেট ক্রসওভার, একসাথে দেখায়। তার মানে হচ্ছে আপনি এই একটি ইন্ডিকেটর ব্যবহার করলে সব কিছুই জানতে পারছেন।\nআমরা আপনাকে অনুরোধ করবো এটি খুব ভালো করে বোঝার চেষ্টা করুন। এটি আপনার ভবিষ্যৎ ট্রেডিং কাজে অনেক সাহায্য করবে। যদি কোন কিছু বুঝতে না পারেন তাহলে কয়েকবার ভালো করে পড়ুন, আর যদি তাও আপনার কোন সমস্যা হয় তাহলে আমাদের লাইভ সাপোর্টে যোগাযোগ করুন। আমরা আপনাকে সর্বোচ্চ সহযোগিতা করার চেষ্টা করবো।\nপূর্বের আর্টিকেলCOT Report কিভাবে খুঁজে পাবেন?\nপরবর্তী আর্টিকেলবিভিন্ন ব্রোকারের বোনাস অফার সম্পর্কে জানুন\nMd. Kabir uddin December 1, 2021 At 09:02\nICHIMUKO ki share marketakaj kore ?\nFx Bangladesh December 9, 2021 At 16:01\nকমেন্ট এর জন্য ধন্যবাদ। এই ইন্ডিকেটরটি যেকোনো মার্কেটের ট্রেডিং এর জন্য কাজ করে। তবে ব্যবহার করার আগে ভালো করে প্র্যাকটিস করে নিবেন। যেকোনো প্রয়োজনে আমাদের ইমেইল করতে পারেন info@fxbangladesh.com\nMd. Kabir uddin December 1, 2021 At 08:57\nDSE STOCK market A\nIcimuko Cloud can not be work?\nমোঃ মোস্তাফিজুর রহমান November 29, 2019 At 00:43\nIndicator gulo kivebe pabo\nFx Bangladesh November 30, 2019 At 01:30\nআপনি যেই প্ল্যাটফর্মে ট্রেড করেন সেটি থেকে স্বয়ংক্রিয়ভাবে ইন্ডিকেটর দেয়া থাকে। সেখান থেকে নাম নির্বাচন করে পছন্দের ইন্ডিকেটরটি বেছে নিন এবং নিজের ট্রেডিং চার্টে সেট করে নিন। তাহলেই সেটি সেট হয়ে যাবে। আশা করি বুঝতে পেরেছেন।\nJulan October 20, 2019 At 21:20\nকোন শেয়ার দিয়ে বুঝালে ভাল হত। যেমন bbs cables\nFx Bangladesh October 21, 2019 At 02:57\nএই কৌশলটি শুধুমাত্র ফরেক্স ট্রেড এর জন্য প্রযোজ্য। শেয়ার মার্কেট এর জন্য নয়। যেমন মেজর কারেন্সি পেয়ার EUR/USD


Hypericum Perfo (হাইপেরিকাম পার্ফ): গুরুত্বপূর্ণ রুব্রিকসহ – Homeopathic BD\nHomeMateria MedicaHypericum Perfo (হাইপেরিকাম পার্ফ): গুরুত্বপূর্ণ রুব্রিকসহ\nBy Homeopathic BD Materia Medica, ঔষধ পরিচয় (H-M)0Comments\n৭৬.১। Hypericum Perfo (হাইপেরিকাম পার্ফ)।\n♣ সমনামঃ হাইপেরিকাম অফিসিন্যালিস, সেন্ট জন্স ওয়ার্ট।\n♣ উপযোগিতাঃ মেরুদন্ডে আঘাত, মেরুদণ্ডে ও মস্তিষ্ক স্নায়ুতে আঘাত লাগার কুফলে, কক্সিস এ পড়ে গিয়ে আঘাত লেগে যন্ত্রণা হলে ব্যবহার্য। পেরেক, ছুঁচ, পিন বা গোঁজার ( খোঁটা) ওপর পা পড়ে ঘা হলে, ইঁদুরের কামড়ে ঘা, এসবে উপযোগী। এই ওষুধে টিটেনাস হয়ে চোয়াল শক্ত হওয়া নিবারণ করে।\n♣ বৈশিষ্ট্যঃ হাইপেরিকামের বিভিন্ন প্রজাতির পাতায় ছোট ফোঁটা তার সাথে স্বচ্ছ বিন্দু এবং কালো গ্রান্ড যাতে এসেনসিয়াল অয়েল থাকে। পাতা অধিকন্তু বল্লমের অগ্রভাগের মতো। হাইপেরিকাম অ্যান্ড্রোসিনাম এর পাতাকে সাধারণত টুইসান বলে যা প্রাচীনকালে বিশুদ্ধ আঘাতে প্রয়োগ করা হতো। যেসব আঘাতের ক্ষেত্রে হাইপেরিকাম ভালো কাজ করে তা হলো স্নায়ু, মস্তিষ্ক, মেরুদন্ড, ককসিকস, আঙুলের অগ্রভাগ, সিঁড়ি দিয়ে ওঠার সময় নখের আঘাত, অথবা সবরকম ফুটা হওয়া আঘাত। হাইপেরিকামের আঘাতের বৈশিষ্ট্য হলো খুব স্পর্শকাতর, লিডামের আঘাত তেমন স্পর্শকাতর নয়।\nডা. ঊষার দৃঢ়ভাবে বলেন; “ব্যথা, রক্তস্রাব ও অত্যানুভূতি ” তার নির্দেশনা। ” এটি দেখা যায় রক্তাধিক্য ধাতুতে প্রযোজ্য, তার সাথে অত্যধিক টাটানি ব্যথা “।\n♣ সারসংক্ষেপঃ চেতনারক্ষাকারী স্নায়ুমন্ডলীতে আঘাত। “ওপরে শূন্যে উড়ছে, তাতে উৎকন্ঠা যে নিচে পড়ে যাবে”। সাধারণভাবে ঠান্ডায়, কুয়াসাচ্ছন্ন আবহাওয়ায়, সঞ্চালনে, স্পর্শে ও আঘাতে বাড়ে। মাথা পেছন দিকে ঝোঁকালে, শুলে, গয়ার ওঠলে, ঘামে ও উত্তাপে কমে। স্নায়বিক অবসাদ, খিটখিটে, স্মৃতিশক্তির দূর্বলতা, ঘুমন্তাবস্তায় কথা বলে। ব্যথার উর্ধগামিতা ও স্পর্শকাতরতা। বাহু ওপরে ওঠালে পিঠে বা কোমরে সূ্ঁচিবেঁধামতো ব্যথা হয়। যান্ত্রিকভাবে প্রসাবের পর হতে কোমরের সেক্রাল অঞ্চলে ব্যথা। মেরুদন্ডে আঘাত লাগার পর হতে শ্বাসকষ্ট বা হাঁপানি।\n♣ অনুভূতিঃ হাতে ও পায়ে বিড়বিড়ানি অনুভূতিঃ অস্পষ্ট অনুভূতি যেনো সূঁচিবেঁধা থেকে এমন হয়।\n♣ ক্রম ও সহচর লক্ষণঃ প্রসবের পর হতে নিতম্বদেশে ব্যথা হয়।\n♣ < বৃদ্ধিঃ সন্ধ্যা ৬টায়, রাতে, সাধারণভাবে ঠাণ্ডায়, ঠাণ্ডা বাতাসে, ঠাণ্ডা লাগালে, আর্দ্র আবহাওয়ায়, কুয়াসাচ্ছন্ন আবহাওয়ায়, আঘাত, ঝাকুনিতে, শক, সঞ্চালনে, আবহাওয়া পরিবর্তনে, ঝড়-বজ্রের আগে, স্যাঁতস্যাঁতে আবহাওয়ায়, ককসিস্ ও স্পাইনের আঘাতে, ক্ষত, স্পর্শে, চাপে, ফরসেপ ডেলিভারির পর, বন্ধ ঘরে।\n♣ > হ্রাসঃ মাথা পেছন দিকে ঝোঁকালে, শুলে, চুপ চাপ থাকলে, গয়ার ওঠলে, ঘামে, উত্তাপে।\n♣ কারণঃ ভয়, শক লাগায়, কামড়ান (পোকা-মাকড় , ইঁদুর), ক্ষত, আঘাত, আঘাত বিশেষতঃ স্নায়ু প্রধান স্হানে, মেরুদণ্ডের আঘাত, অস্ত্রোপচার।\n♣ ইচ্ছাঃ গরম পানীয় খেতে ইচ্ছা।\n♣ ক্রিয়ানাশকঃ আর্স (চলাফেরায় দুর্বলতা অথবা রোগাক্রান্ত), ক্যামো (মুখমণ্ডলের ব্যথা) ।\n♣ এটি ক্রিয়ানাশকঃ সালফ (মেসমেরিজমের কুফল\n♣ অনুপূরক ঃ আর্নিকা।\n♣ সদৃশঃ স্ট্যাফি, সিম্ফাই, ক্যালেন্ডুলা, আর্নি, রুটা।\n♣ প্রয়োগঃ সূচলো অস্ত্রের আঘাতে সৃষ্ট ক্ষত থেকে অগ্রবর্তী খারাপ অবস্হা (ধনুষ্টঙ্কার) প্রতিষেধক কল্পে হাইপেরিকাম একটি ওষুধ। — ডা.সি.হেরিং।\n= উপরোক্ত লক্ষণ সাদৃশ্যে যে কোন রোগেই আমরা হাইপেরিকাম প্রয়োগ করতে পারবো।\n১) অলসভাব: মাথায় আঘাত লাগার পর- C= আর্নি, সাইকু, হাইপেরি, মার্ক, রাস।\n২) ) ভয় (Fright) হতে রোগ- A= অ্যাকোন, ইগ্নে, লাইকো, ন্যাট্র-মি, ওপি, ফস-অ্যাসি, ফস, পালস, সাইলি। B= অ্যাপিস, আর্জ-নাই, আর্টিমি, অরাম, বেল, কস্টি, কফি, কুপ্রা, জেলস, গ্লোন, গ্র্যাফ, হায়োস, হাইপেরি, ল্যাকে, নাক্স-ভ, সিপি।\n৩.১) ভুল করে: বানান করতে- B= লাইকো, মেডো।\nC= অ্যালি-স্যা, অ্যামন-কা, ক্রোটেল, ফ্লু-অ্যাসি, হেলোনি, হাইপেরি, ল্যাক্টি-অ্যাসি, ল্যাকে, নাক্স-ম, নাক্স-ভ, স্ট্র্যামো, সালফ।\n৩.২) ভুল করে: লিখতে অক্ষরগুলো বাদ পড়ে- B= হাইপেরি, ল্যাক-ক্যান, লাইকো, নাক্স-ম, থুজা।\n৩.৩) ভুল করে: লিখতে শব্দ- B= ক্যানা-স্যাট, ক্যামো, লাইকো, রড়ো, থুজা।\n৪) ঝড়-বজ্র, আগে বাড়ে ( Thunder storm, before) – A= রডো। C= ব্রায়ো, হাইপেরি।\n৫) সন্ধ্যা ৬টায় বাড়ে- B= স্যাম্বুল। C= ব্যাপ্টি, ক্যাল্ক-ফস, কস্টি, ডিজি, হিপার, হাইপেরি, ক্যালি-আই, ল্যাকন্যান্থ।\n৬) সাধারণভাবে ঠান্ডায় বাড়ে (Cold in general agg)- A= আর্স, ব্যারা-কা, ক্যাল্ক-আর্স, ক্যাল্ক, ক্যাল্ক-ফ্লু, ক্যাল্ক-ফস, ক্যাল্ক-সিলি, ক্যাপসি, কস্টি, চায়না, ডালকা, গ্র্যাফ, হিপার, হাইপেরি, ক্যালি-আর্স, ক্যালি-কা, ক্যালি-ফস, লাইকো, ম্যাগ-ফস, মস্কাস, ন্যাট্র-আর্স, নাই-অ্যাসি, নাক্স-ভ, ফস, সোরিন, পাইরো, র্যানান-বা, রাস, রিউমেক্স, স্যাবাডি, সিপি, সাইলি, স্পাইজে, স্ট্রনসি।\n৭) ঠান্ডা বাতাসে বাড়ে- অ্যাগারি, অ্যালি-স্যা, আর্স, অরাম, ব্যারা-কা, ক্যাল্ক, ক্যাল্ক-ফস, ক্যাম্ফ, কস্টি, সিমিসি, সিস্টা, ডালকা, হেলি, হিপার, হাইপেরি, ক্যালি-কা, লাইকো, ম্যাগ-ফস, মস্কাস, নাক্স-ম, নাক্স-ভ, সোরিন, র্যানান-বা, রডো, রাস, রিউমেক্স, স্যাবাডি, সিপি, সাইলি, স্ট্রনসি।\n৮.১) আক্ষেপ: ধনুষ্টংকারবৎ আড়ষ্টতা- A= সাইকু, হাইপেরি, নাক্স-ভ, পেট্রো, প্ল্যাটি, সিপি।\n৮.২) আক্ষেপ: পায়ের তলা, হাতের আঙুল ও তালুতে ক্ষত হতে- A= হাইপেরি। B= বেল, লিডাম।\n৯) কুয়াসাচ্ছন্ন আবহাওয়ায় বাড়ে ( Foggy weather agg.)- A= হাইপেরি, রাস। B= রডো, সাইলি।\n১০) প্রদাহ: স্নায়োগুলোতে- A= অ্যাকোন, বেল, ফস। B= অ্যালু-সিলি, অ্যান্টি-ক্রু, ক্যাক্টা, সাইকু, কোকা, জেলস, হিপার, হাইপেরি, ইপি, ক্যালমি, ল্যাসি, লিডাম, মার্ক, ন্যাট্র-মি, নাক্স-ভ, পালস, রাস, সাইলি।\n১১.১) আঘাত (Iinjuries) চোট লাগা পড়ে যেতে থেঁতলে যাওয়াসহ (including blows falls and bruises) A= আর্নি, কোনি, হিপার, হাইপেরি, পালস, রাস, সাল-অ্যাসি।\n১১.২) আঘাত: স্নায়ুতে তীব্র ব্যথাসহ- A= হাইপেরি। C= ফস।\n১২) অসাড়তা (Numbness/নামবনেস) – বাহ্যিকভাবে (Externally/এক্সটারন্যালি) – A- অ্যানাকা, বার্বে, কার্বো-সাল, ককুল, কোনি, গ্রাফ, ক্যালি-কা, লাইকো, ওলিয়ে, ফস-এসিড, ফস, প্লাম্বা, সিকেলি, স্ট্র্যামো। B= অ্যাগারি, অ্যালু, অ্যাম্ব্রা, অ্যামন-কা, অ্যামন-মি, অ্যানাকা, আর্স, অ্যাসাফ, বিসমা, ক্যাল্ক, ক্যাপসি, কার্বো-ভে, কস্টি, সিড্রন, ক্যামো, চেলিডো, কলো, ডালকা, ফেরাম, ফেরা-আর্স, গ্যাম্বো, জেলস, গুয়াই, ইন্ডি, ক্যালি-বাই, ক্যালি-আই, ক্যালি-নাই, ক্রিয়ো, ম্যাগ-কা, মার্ক, মেজের, ন্যাট্র-আর, ন্যাট্র-কা, নিক্কো, নাক্স-ভ, র্যানান-বা, র্যাটা, রডে, রাস, সেলি, স্পাইজে, স্ট্র্যামো, স্ট্রনসি, ভ্যালের।\n১৩) আঘাত, বিদ্যুতের মতো ( Shocks from injury) – A= অ্যাকোন, আর্নি, হাইপেরি, ল্যাকে, ভিরেট।\n১৪) দুর্বলতা/ ক্লান্তিঃ জাগরণে – A= আর্স, ব্রায়ো, হাইড্রো, হাইপেরি, লাইকো।\n১৫) ক্ষত: ব্যথা ( painful) – A= হাইপেরি। B= অ্যাপিস, লিডাম, ন্যাট্র-মি।\nSecale cor (সিকেলি কর): গুরুত্বপূর্ণ রুব্রিকসহ


ছাত্রদলের ঐতিহাসিক কমিটি! – Dailybdnews.net\nডেইলি বিডি নিউজঃ প্রতিষ্ঠার পর থেকে ছাত্রদলের কমিটি গঠনের ক্ষেত্রে গঠনতন্ত্র মেনে নির্দিষ্ট সংখ্যক পদে পদায়ন করা হলেও এবার সব রেকর্ড ভেঙে ‘ঐতিহাসিক কমিটি’ গঠন করেছে সংগঠনটি! প্রথাগত নিয়ম থেকে বেরিয়ে গঠনতন্ত্র না মেনে সর্বোচ্চ ৭৩৬ সদস্যবিশিষ্ট কমিটি দেওয়া হয়েছে।\nশনিবার রাতে ওই কমিটি অনুমোদনও দিয়েছেন বিএনপি চেয়ারপারসন খালেদা জিয়া। এত বড় কমিটি ঘোষণার পর থেকেই সংগঠনের ভেতরে-বাইরে এরই মধ্যে ব্যাপক সমালোচনার সৃষ্টি হয়েছে।\nদশম জাতীয় সংসদ নির্বাচনের পূর্বাপর সময়ে বিএনপির সরকারবিরোধী আন্দোলনে ‘কার্যকর ভূমিকা’ রাখতে ব্যর্থ ছাত্রদলের নেতৃত্ব পরিবর্তন করে বিএনপির হাইকমান্ড। গত ১৪ অক্টোবর রাজিব আহসানকে সভাপতি ও মো. আকরামুল হাসানকে সাধারণ সম্পাদক করে ছাত্রদলের নতুন কমিটি অনুমোদন করেন বিএনপি চেয়ারপারসন।\n২০১ সদস্যবিশিষ্ট ওই আংশিক কমিটির মধ্যে সহসভাপতি, যুগ্ম সম্পাদক, সহসাধারণ সম্পাদক, সহসাংগঠনিক সম্পাদক ও সম্পাদকম-লী মিলিয়ে ১৫৩ জনের নাম ঘোষণা করা হয়। ওই সময়ে ছাত্রদলের আংশিক কমিটিতে ৩৪ জনকে সহসভাপতি, ৩৫ জনকে যুগ্ম সম্পাদক, ২৭ জনকে সহসাধারণ সম্পাদক, ২৮ জনকে সহসাংগঠনিক ও ২৬ জনকে সম্পাদকম-লীর বিভিন্ন পদে পদায়ন করা হয়েছিল। এক মাসের মধ্যে পূর্ণাঙ্গ কমিটি গঠনের নির্দেশ দেওয়া হলেও তাতে দীর্ঘসূত্রতা সৃষ্টি হয়।\nওই আংশিক কমিটি ঘোষণার পরপরই কমিটিতে জায়গা না পাওয়া নেতাকর্মীদের একটি বড় অংশ বিদ্রোহ করে। দুটি পক্ষ সংঘর্ষেও জড়িয়ে পড়ে। তবে পদবঞ্চিতদের পূর্ণাঙ্গ কমিটিতে অন্তর্ভুক্ত করা হবে- বিএনপির হাইকমান্ডের এমন আশ্বাসে পরিস্থিতি নিয়ন্ত্রণে আসে। অবশেষে দীর্ঘ ১৫ মাস পর শনিবার রাতে পূর্ণাঙ্গ কমিটি ঘোষণা করা হয়। কিন্তু ওই কমিটিতে গঠনতন্ত্র না মেনে ৭৩৬ সদস্যবিশিষ্ট কমিটি ঘোষণা করা হয়।\nঅথচ ছাত্রদলের খসড়া গঠনতন্ত্রের ১৭ অনুচ্ছেদে বলা হয়েছে, ‘সভাপতি, সাধারণ সম্পাদক, সিনিয়র সহ-সভাপতি, সহ-সভাপতি ১২ জন (কেন্দ্র থেকে ছয়জন, বিভাগীয় ছয়জন), সাধারণ সম্পাদক, যুগ্ম সম্পাদক দুজন, সহ-সাধারণ সম্পাদক পাঁচজন, সাংগঠনিক, সহ-সাংগঠনিক সম্পাদক, বিভাগীয় সহ-সাংগঠনিক সম্পাদক ছয়জন, প্রচার সম্পাদক, সহ-প্রচার সম্পাদক, দপ্তর সম্পাদক, সহ-দপ্তর সম্পাদক ৫৬ জন ও ৯৫ জন সদস্যসহ ১৫১ সদস্যবিশিষ্ট কমিটি থাকবে।’ ছাত্রদলের গঠনতন্ত্রের ১৫(ঘ) অনুচ্ছেদ অনুযায়ী জাতীয় সম্মেলনের মাধ্যমে কেন্দ্রীয় নির্বাহী কমিটি গঠন করার নিয়ম থাকলেও প্রেস বিজ্ঞপ্তির মাধ্যমে ছাত্রদলের পূর্ণাঙ্গ কমিটি ঘোষণা করা হয়েছে।\nছাত্রদলের নতুন পূর্ণাঙ্গ কমিটি পর্যালোচনা করে দেখা গেছে, কমিটিতে যারা পদ পেয়েছেন তাদের অধিকাংশের ছাত্রত্ব নেই। রয়েছেন বিবাহিতরাও। তাছাড়া যাদের বিএনপির সরকারবিরোধী আন্দোলনে খোঁজ ছিল না, তাদেরকেও কমিটিতে অন্তর্ভুক্ত করা হয়েছে বলেও দাবি নেতাকর্মীদের। তবে গঠনতন্ত্র অনুযায়ী ১৫১ সদস্যের কেন্দ্রীয় সংসদ হওয়ার বিধান থাকলেও পদবঞ্চিতদের যুক্ত করতে কমিটির পরিধি কয়েকগুণ বাড়ানো হয় বলে সংগঠনটির নেতাদের বক্তব্য।\nএদিকে ছাত্রদলের পূর্ণাঙ্গ কমিটির সঙ্গে ঢাকা বিশ্ববিদ্যালয়, ঢাবির হলসমূহ, জগন্নাথ বিশ্ববিদ্যালয়, জাহাঙ্গীরনগর বিশ্ববিদ্যালয়, ঢাকা মহানগর উত্তর, দক্ষিণ, পূর্ব, পশ্চিম, ঢাকা কলেজ, তিতুমীর কলেজ, তেজগাঁও কলেজ, সরকারি কবি নজরুল কলেজ, সরকারি বাংলা কলেজ, শেরেবাংলা কৃষি বিশ্ববিদ্যালয়, বেসরকারি বিশ্ববিদ্যালয়, ঢাকা জেলার কমিটি ঘোষণা করা হয়েছে। এর মধ্যে ঢাকা কলেজ, তিতুমীর কলেজ, তেজগাঁও কলেজ, সরকারি কবি নজরুল কলেজ, সরকারি বাংলা কলেজকে কেন্দ্রীয় সংসদের অধীনে নেওয়া হয়েছে। বিষয়টি নতুন সমালোচনা ও বিতর্ক উস্কে দিয়েছে।\nনেতাকর্মীরা বলছেন, আগে কলেজগুলোর সাংগঠনিক মান ছিল থানা পর্যায়ের। কিন্তু চলতি কমিটিতে বেশ কয়েকটি কলেজকে জেলা পদমর্যাদা দেওয়া হয়েছে। এতে বিশ্ববিদ্যালয় কমিটির সঙ্গে বিষয়টি সাংঘার্ষিক হয়েছে। কারণ বিশ্ববিদ্যালয়গুলো এবং জেলা কমিটিগুলো এতদিন জেলা পর্যায়ের সাংগঠনিক পদমর্যাদা পেয়ে আসছে। সেখানে কলেজগুলোর এই সাংগঠনিক মান বাড়ানোর বিষয়টি অস্বস্তি ছড়াচ্ছে সংগঠনটির মধ্যে। বিষয়টি ভালো চোখে দেখছে না অনেকে। ক্যারিয়ারের কথা বিবেচনায় নিয়ে এ বিষয়ে প্রকাশ্যে কেউ কিছু না বললেও আড়ালে ব্যাপক সমালোচনা হচ্ছে।\nজানতে চাইলে ছাত্রদলের দপ্তর সম্পাদক আবদুস সাত্তার পাটোয়ারি বলেন, বিষয়টি নিয়ে আলোচনার সুযোগ রয়েছে।\n« সংসদে মাহফুজ আনামের শাস্তি চাইলেন সাংসদরা (Previous News)\n(Next News) জাতিসংঘ প্যানেলে প্রধানমন্ত্রী শেখ হাসিনা »\nডেইলি বিডি নিউজঃ মোবাইল অ্যাপ্লিকেশনে বাংলাদেশ টেলিভিশন দেখার সুবিধা নিয়ে এলো বিটিভি অ্যাপ। গুগল প্লেRead More\nডেইলি বিডি নিউজঃ আওয়ামী লীগের যুগ্ম সাধারণ সম্পাদক এবং তথ্য ও সম্প্রচার মন্ত্রী ড. হাছানRead More


৩৪৩\tপঠিত ০ ... ১৫:০০, মার্চ ২৪, ২০২১\n‘পৃথিবীর উপর থেকে তো সেদিনই বিশ্বাস উঠে গেছে, যেদিন শুনলাম আইসল্যান্ড সবুজে ঢাকা একটা দেশ আর গ্রীনল্যান্ড বরফাচ্ছাদিত দেশ’- এই রকম একটা কৌতুক হয়তো অনেকেই শুনে থাকবেন। আসলেই তো! আইসল্যান্ডে যদি বরফই না থাকে, তাহলে দেশটার নাম এমন হলো কেন? আবার গ্রীনল্যান্ডে যদি সবুজই না থাকে, তাহলে এর নামের সঙ্গে ‘গ্রীন’ আসলো কীভাবে?\nবর্তমানে গ্রীনল্যান্ড দেশটির ৮০ ভাগেরও বেশি অংশ বরফাচ্ছাদিত। কিন্তু ৯৮২ খ্রিষ্টাব্দের দিকে এই দেশটি সম্ভবত বেশ সবুজই ছিল, যখন এরিক দ্য রেড নামের একজন অভিযাত্রী দ্বীপ দেশটির দক্ষিণ পশ্চিমাঞ্চলে পৌঁছান। এই এলাকায় তখন আলুর ভালো ফলন হতো এবং অনেক গাধার খামারও ছিল।\nআইসল্যান্ডের সমুদ্রের পৃষ্ঠদেশের তাপমাত্রাও প্রতিবেশি গ্রীনল্যান্ডের চেয়ে ১০ ডিগ্রি ফাইরেনহাইট উষ্ণ। হালকা আবহাওয়ার কারণে গ্রীষ্মে আইসল্যান্ড দেশটি সবুজে সুশোভিত হয়ে যায়, যদিও দেশটির ১১ শতাংশ এখনো ভারী বরফে ঢাকা। Vatnajökull হচ্ছে আইসল্যান্ডের সীমানায় অবস্থিত একটি বিশাল বরফখন্ড, যেটি ইউরোপের সর্ববৃহৎ গ্লেসিয়ার এবং আয়তনের দিক থেকে এটি পুয়োর্তো রিকোর সমান।\nআইসল্যান্ডের বর্তমান নামটি এসেছে সম্ভবত ভাইকিংসের কাছ থেকে। ভাইকিংসদের মধ্যে একটি প্রবণতা ছিল এমন যে কোনো কিছুর নামকরণের জন্য তারা জিনিসটি দেখতে কেমন, তার উপর অনেকখানি নির্ভর করতো। ৮০০-১৩০০ সাল পর্যন্ত গ্রীনল্যান্ডের দক্ষিণাঞ্চল এখনকার তুলনায় অনেকখানিই উষ্ণ ছিল। তার মানে ভাইকিংসরা যখন সেখানে পৌঁছায়, তখন এর নামকরণ ‘গ্রীনল্যান্ড’ করাটা যুক্তিযুক্তই ছিল। কিন্তু চতুর্দশ শতকের দিকে এসে গ্রীনল্যান্ডের তাপমাত্রা আকস্মিকভাবে কমতে থাকে। কম তাপমাত্রা মানে কম ফসল এবং সাগরে বেশি বরফ। ফলে গ্রীনল্যান্ডে বসবাসকারী মানুষজন তাদের আবাস ছাড়তে বাধ্য হন।\nনর্স পুরাণ অনুযায়ী (স্ক্যান্ডিনেভিয়া অঞ্চলের লোককাহিনী) Naddador হচ্ছেন প্রথম অভিযাত্রী যিনি আইসল্যান্ডে এসে পৌঁছান। তিনি এ দেশটির নাম রাখেন Snæland বা ‘Snow Land', কারণ সেখানে তখন বরফ পড়ছিল। Naddador এর পর এখানে আসেন সুইডিশ ভাইকিং Garðar Svavarosson, এই কারণে এই দ্বীপটিকে তখন ডাকা হতো Garðarshólmur (Garðar এর দ্বীপ) নামে। এরপর এখানে আসেন আরেক ভাইকিং Flóki Vilgerðarson. দ্বীপে আসার সময় Flók এর কন্যা সমুদ্রে ডুবে মারা যায় এবং তার সব পশুগুলো খাবারের অভাবে মারা যায়, কারণ তার কিছুদিন পরই শীত শুরু হয়েছিল। বিষণ্ণ ও ক্ষুদ্ধ Flóki এক পাহাড়চূড়ায় উঠে সমুদ্রে এক বিশাল বরফখণ্ড দেখতে পান এবং সেখান থেকেই আইসল্যান্ড নামের সূত্রপাত। এই নামটি ভাইকিং ওয়ার্ল্ডে খুব দ্রুতই জনপ্রিয়তা লাভ করে।


সিনেপ্লেক্স | blog.bdnews24.com - pioneer blog for citizen journalism in bangladesh\nপাভেল হাসান / শনিবার ২৩ সেপ্টেম্বর ২০১৭, ১১:৩৬ পূর্বাহ্ন\nচলমান দৃশ্য নিয়ে আলো ছায়ার খেলার নাম সিনেমা। এইসব আলো ছায়ার দৃশ্যগুলো আমরা যে স্থানে বসে উপভোগ করি তার নামই প্রেক্ষাগৃহ। অবশ্য ‘প্রেক্ষাগৃহ’ শব্দটির সাথে আমরা তেমন পরিচিত না। সাধারণত আমাদের দেশের বেশিরভাগই প্রেক্ষাগৃহগুলো সিনেমা প্রদর্শনের জন্য ব্যবহার হয়ে আসছে। তাই আমাদের বেশিরভাগ মানুষের কাছে প্রেক্ষাগৃহটি সিনেমা হল নামেই পরিচিত। প্রেক্ষাগৃহ শব্দটি কোথায় থেকে… Read more »\nট্যাগঃ: টিকেটের দাম প্রেক্ষাগৃহ ব্লাক টিকেট মাল্টিপ্লেক্স সিনেমা থিয়েটার সাউন্ড সিস্টেম সিনেপ্লেক্স সিনেমা দর্শক সিনেমা স্ক্রীন সিনেমা হল সিনেমা হলের গ্রাহক সেবা সিনেমা হলের পরিবেশ সিনেমা হলের সংখ্যা কমে যাওয়া\nক্যাটেগরিঃ ফিচার পোস্ট আর্কাইভ, সেলুলয়েড ৬\nগুঞ্জন রহমান / শুক্রবার ২৩ জানুয়ারী ২০১৫, ০৬:৩৪ অপরাহ্ন\nহোক, একটা শক্ত প্রতিদ্বন্দ্বিতা হোক। প্রয়োজনে অসম প্রতিযোগিতাই হোক। এই বেসুরো কেত্তন আর কত? চলচ্চিত্রের সাথে প্রধানত দুটো ব্যবসা সরাসরি জড়িত, ১. চলচ্চিত্র নির্মাণ শিল্প, ২. চলচ্চিত্র প্রদর্শন শিল্প। আমরা নির্মাণ শিল্পকে বাঁচানোর জন্য অনেক রকম ব্যবস্থাই নিয়ে থাকি। সরকার বিএফডিসি নামে একটা বিশাল কর্পোরেশন খুলে রেখেছেন সেই স্বাধীনতার আগে থেকেই, সেখানে নির্মাণ কারখানা পর্যন্ত… Read more »


পূজার ফ্যাশনে ধুতি – usbangla24.news\nসংখ্যালঘুদের সুরক্ষায় আইনের দাবি দিয়ে শাহবাগ ছাড়লেন বিক্ষোভকারীরা\nপ্রাণের আমেজে জাগরনী কালচারাল সোসাইটির দুর্গোৎসব সম্পন্ন\nবাংলাদেশে পূজা মন্ডপ ও হিন্দু সম্প্রদায়ের উপর হামলার প্রতিবাদে মার্কিন যুক্তরাষ্ট্রের জর্জিয়া অঙ্গরাজ্যের আটলান্টা শহরে প্রতিবাদ সমাবেশ অনুষ্ঠিত\nআটলান্টিক সিটিতে বিএএসজের উদ্যোগে ‘কমিউনিটি বারবিকিউ পার্টি’ অনুষ্ঠিত\nপূজার ফ্যাশনে ধুতি\nপ্রকাশিত :১৪ অক্টোবর ২০২১, ৫:৫৩ পূর্বাহ্ণ\nশরতের আকাশে এখন পূজার আমেজ। ধুপ কর্পুরের সুগন্ধি আর ঢাকের তালে দেবীদুর্গার আগমনী বার্তা যেন চারপাশে। দেবী প্রস্তুতির পর্বেও তাই ব্যস্ত সবাই। কাজল ভরা চোখ, দশ হাতে দুর্গতিনাশিনী সিঁথিজুড়ে লাল রঙ্গা সিঁদুর নিয়ে আগমন করে ধরিত্রীতে। সনাতন ধর্মাবলম্বীদের কাছেও দুর্গাপূজার গুরুত্ব অন্যরকম।\nমূলত পৃথিবী থেকে পাপ বিনাশ করতেই যুগে যুগে দেবী আসেন অসুর রূপি সকল খারাপের ইতি টানতে। দুর্গাপূজা মূলত মহালয়া থেকে শুরু হলেও এর মূল পর্ব শুরু হয় ষষ্ঠী থেকে। এর পরে সপ্তমী, অষ্টমী, নবমী এবং সব শেষে দশমী।\nপূজার অল্প পরিসরের এ সময়ে তাই সবাই চায় নিজেকে নানা সাজে পূজার রঙ্গে রাঙিয়ে নিতে। পূজার মেয়েরা লাল পাড়ের সাদা শাড়ি বেশি পরে থাকেন। এছাড়া অন্যান্য পোশাকের বাহারি কারুকাজ তাদের ফুটিয়ে তোলে পূজার ঢাকের তালে তালে।\nছেলেদের ক্ষেত্রে পূজার অন্যতম আকর্ষণ হচ্ছে ধুতি। পূজার আমেজকে কয়েকগুণ বাড়িয়ে তোলে ধুতি। বাঙালি সনাতন ধর্মালম্বীদের তাই ধুতিতে দুর্গাপূজা উৎযাপনের রীতি বেশ প্রাচীন। ধুতি মূলত একখণ্ড কাপড়। এক সময় ধুতি ছিল দপ্তরের পোশাক। তার আগে শুধু হিন্দু পুরোহিত এবং পূজারিরা তাদের পোশাক হিসেবে ধুতি নির্বাচন করতেন।\nসময়ের আবর্তনে নানা প্রতিকূলতা পেরিয়েও ধুতি আছে ফ্যাশনে সবার হাতের নাগালে। ধুতি মূলত সাদা রঙের হয়ে থাকে। পাঞ্জাবির সাথে সবচেয়ে বেশি মানানসই এই ধুতি। আট থেকে দশ হাতের কুচি দেওয়া একখণ্ড কাপড় কোমড়ে পেঁচিয়ে নিলেই হয়ে উঠে ফ্যাশনের অন্যতন সঙ্গী ধুতি। আকারের দিক থেকে অবশ্য এটি চতুষ্কোণ কাপড়ের অংশ।\nধুতি বলতে এক সময় কেবল সাদা রঙের কথা সবাই চিন্তা করত। তবে বর্তমানে সাদার পাশাপাশি মেরুন, হালকা বাদামি, ধুসর রঙের ব্যবহার চোখে পড়ে। পাঞ্জাবি কিংবা কুর্তির সাথে রঙ্গ মিলিয়ে খুব সহজেই তরুণদের সাজিয়ে তুলে ধুতি। কাপড় নির্বাচনের ক্ষেত্রে ধুতির জন্য সবচেয়ে উপযোগী কাপড় হচ্ছে সুতি। তবে খদ্দর থেকে শুরু করে তসর, পলিয়েস্টার এমনকি সিল্ক কাপড়ের নানা বাহারি ডিজাইন বর্তমানে ধুতির অংশ হয়ে দাঁড়িয়েছে। কোমর থেকে আশপাশের সব কাপড় গুছিয়ে তা কয়েক পেঁচে নিজেকে জড়িয়ে নেওয়ার এক অপরূপ কৌশল হচ্ছে ধুতি। তবে বর্তমানে রেডিমেট ধুতির ব্যবহারও বাড়ছে। এতে সময় যেমন বেঁচে যায় তেমনি খুব সহজে পরিধান করাও সম্ভব হয়ে উঠছে।\nধুতিতে বর্তমানে নানা ধরনের কারুকাজ চোখে পড়ে। কুচির ভাঁজে ভাঁজে লেসের ব্যবহার কিংবা নানা ধরনের হাতের কাজের ব্যবহার পছন্দের তালিকাতে অনায়াসে পড়ে যায়। ধুতি পরার ধরনেও আছে নানা রকমের ভিন্নতা। বয়স এবং পছন্দের ওপর নির্ভর করেই মূলত এই বৈচিত্র্যতা আসে। নানা ধরনের অনুষ্ঠান থেকে শুরু করে বিয়েতে বরের পোশাক হিসেবেও ধুতি অনেকেই নির্বাচন করে থাকেন। তবে দুর্গাপূজায় ধুতির ব্যবহার সবচেয়ে বেশি। পূজার আনন্দকে বাড়াতে আর নিজেকে সাজাতে সবার পছন্দের তালিকায় তাই এর অবস্থান থাকেই। যুগে যুগে নানা ধরনের ফ্যাশনে পরিবর্তন এলেও ধুতি তার জায়গা দখল করে রেখেছে প্রথম থেকেই। তাই মা দুর্গার আগমন থেকে শুরু করে স্বামীগৃহে গমন পর্যন্ত নানা আয়োজনে তরুণদের পোশাকে ধুতিকে চোখে পড়ে সবচেয়ে বেশি আর নানা রঙের ভিড়ে।\nসরিষার তেল কী ওজন কমায়?\nএকা পুরুষদের প্রবেশ নিষেধ এই রেস্টুরেন্টে!\nভিটামিন ও খনিজের ঘাটতি মেটায় যেসব ফল


জীববৈচিত্র্য সংরক্ষণ করে গ্রামকে সাজাতে হবে: প্রধানমন্ত্রী\n২৮আগস্ট,বুধবার,অনলাইন ডেস্ক,নিউজ একাত্তর ডট কম: প্রধানমন্ত্রী শেখ হাসিনা বলেছেন, জাতির পিতা বঙ্গবন্ধুর স্বপ্নের সোনার বাংলা গড়তে সব নাগরিক সুবিধা নিশ্চিতের পাশাপাশি জীববৈচিত্র্য সংরক্ষণের মাধ্যমে সব গ্রামকে পরিকল্পিতভাবে সাজাতে তার সরকার কাজ করে যাচ্ছে। প্রধানমন্ত্রী বলেন, জাতির পিতা বঙ্গবন্ধু শেখ মুজিবুর রহমানের স্বপ্নের সোনার বাংলা গড়তে জীববৈচিত্র্য সংরক্ষণ এবং সব নাগরিক সুযোগ-সুবিধা নিশ্চিত করে দেশের সব গ্রামকে সুন্দরভাবে সাজাতে কাজ করতে হবে। তিনি বুধবার গোপালগঞ্জের টুঙ্গিপাড়ায় জাতির পিতা বঙ্গবন্ধু শেখ মুজিবুর রহমান স্মৃতি কমপ্লেক্স সংলগ্ন জমি অধিগ্রহণ ও জীববৈচিত্র্য সংরক্ষণ পরিকল্পনা শীর্ষক উপস্থাপনা প্রত্যক্ষকালে এ কথা বলেন। এ প্রসঙ্গে প্রধানমন্ত্রী বলেন, কেবল উপজেলা পর্যায়ে নয় ইউনিয়ন, ওয়ার্ড এমন কী সব গ্রামে নাগরিক সুবিধা নিশ্চিত করতে তার সরকার নিরলসভাবে কাজ করে যাচ্ছে। আবাদি জমি রক্ষার কথা মাথায় রেখে উন্নয়ন পরিকল্পনা গ্রহণ করতে সংশ্লিষ্ট কর্তৃপক্ষকে নির্দেশ দেন প্রধানমন্ত্রী। প্রধানমন্ত্রীর উপদেষ্টা এইচটি ইমাম, মাশরাফী বিন মর্ত্তুজা, প্রধানমন্ত্রীর মুখ্য সচিব মো. নজিবুর রহমান, প্রধানমন্ত্রীর প্রেস সচিব ইহসানুল করিম, টুঙ্গিপাড়া উপজেলা চেয়ারম্যান, টুঙ্গিপাড়া পৌরসভা মেয়র, টুঙ্গিপাড়া উপজেলার ইউনিয়ন পরিষদের পাঁচজন চেয়ারম্যান, স্থানীয় আওয়ামী লীগ নেতারা অনুষ্ঠানে উপস্থিত ছিলেন। স্থানীয় সরকারি প্রকৌশল বিভাগ (এলজিইডি) ৩৯৫ কোটি টাকা ব্যয়ে ভূমি অধিগ্রহণ ও জীববৈচিত্র্য সংরক্ষণ পরিকল্পনা শীর্ষক চার বছর মেয়াদি প্রকল্পটি বাস্তবায়ন করবে। প্রধানমন্ত্রী শেখ হাসিনার সভাপতিত্বে রাজধানীতে তার কার্যালয়ে প্রকল্পটি উপস্থাপন করা হয়। এলজিইডির প্রধান প্রকৌশলী মো. খলিলুর রহমান প্রকল্পটি উপস্থাপনা করেন। দেশব্যাপী ৩৪৬৫ দশমিক ৫০ কোটি টাকা ব্যয়ে যে চলমান জরুরি নগর অবকাঠামো উন্নয়ন প্রকল্প (২য় পর্যায়) চলছে, তার একটি অংশ হিসেবে প্রকল্পটি গ্রহণ করা হয়েছে। প্রধানমন্ত্রীর নির্দেশনায় ২০১৮ সালের জানুয়ারি থেকে ২০২১ সালের ডিসেম্বর পর্যন্ত দেশব্যাপী ২৮১টি মিউনিসিপ্যালিটিতে প্রকল্পটি বাস্তবায়িত হবে। প্রকল্পটির আওতায় সড়ক উন্নয়ন, সেতু, কালভার্ট ও ড্রেন নির্মাণ, ভূমি অধিগ্রহণ ও পুনর্বাসন, জীববৈচিত্র্য সংরক্ষণ, খাল খনন, নদী তীর পুনর্নির্মাণ, পুকুর/খাল/বিল সংস্কার, সৌন্দর্যবর্ধন, বৃক্ষ রোপণ এবং অন্যান্য অবকাঠামোগত উন্নয়নের পাশাপাশি সড়কের পাশে বাতি স্থাপন করা হবে। প্রধানমন্ত্রী টুঙ্গিপাড়া পৌর এলাকায় এলজিইডি গৃহীত কিছু জরুরি উন্নয়ন কার্যক্রমের সর্বশেষ অবস্থার প্রশংসাও করেছেন। এ উন্নয়ন কার্যক্রমগুলোর মধ্যে রয়েছে শেখ রাসেল শিশুপার্ক (সম্পন্ন), টুঙ্গিপাড়া-পাটগাতি খালের সৌন্দর্যবর্ধন (সম্পন্ন), টুঙ্গিপাড়া উপজেলা কমপ্লেক্সের পুকুরগুলোর সৌন্দর্যবর্ধন (সম্পন্ন), পাটগাতি কাঁচাবাজার (নির্মাণাধীন), টুঙ্গিপাড়া কাঁচাবাজার (সম্পন্ন) এবং প্রস্তাবিত বহুতল ভবনের নির্মাণকাজ, গোরস্থানের অসমাপ্ত কাজ সম্পন্ন, শেখ রাসেল শিশু পার্কের বিপরীত পার্শ্বে টুঙ্গিপাড়া বাজার মসজিদের পুনর্নির্মাণ (প্রস্তাবিত) এবং টুঙ্গিপাড়া নতুন বাসস্ট্যান্ড নির্মাণাধীন।\n২৮আগস্ট,বুধবার,অনলাইন ডেস্ক,নিউজ একাত্তর ডট কম: স্বরাষ্ট্রমন্ত্রী আসাদুজ্জামান খাঁন কামাল বলেছেন, ওয়ারী জোনের উপকমিশনারের সঙ্গে আর কেউ জড়িত থাকলে তাকেও আইনের আওতায় নিয়ে আসা হবে। কেউই আইনের ঊর্ধ্বে নয়। আজ বুধবার রাজধানীর কারওয়ানবাজার ওয়াসা কর্তৃক আয়োজিত ১৫ আগস্ট শোক দিবসের আলোচনা শেষে সাংবাদিকদের এক প্রশ্নের জবাবে তিনি এ কথা বলেন। আসাদুজ্জামান খান কামাল বলেন, অভিযোগের ভিত্তিতে প্রাথমিকভাবে তাকে (ডিসি ইব্রাহিম) সাময়িক বরখাস্ত করা হয়েছে। ওই বিষয়ে অধিকতর তদন্ত চলছে। তদন্ত শেষে তার বিরুদ্ধে অভিযোগ প্রমাণিত হলে শাস্তিমূলক ব্যবস্থা নেয়া হবে। এর আগে রোববার স্বরাষ্ট্র মন্ত্রণালয়ের জননিরাপত্তা বিভাগ থেকে ডিসি ইব্রাহিমকে অব্যাহতির প্রজ্ঞাপন জারি হয়। বিসিএস ২৪তম ব্যাচের এ কর্মকর্তাকে সাময়িক বরখাস্তের পর পুলিশ সদর দফতরে সংযুক্ত করা হয়েছে। এদিকে ২৪তম ব্যাচের বিসিএসে পুলিশ কর্মকর্তা হয়েছেন, ১২ বারের মতো ঢাকা মেট্রোপলিটন পুলিশের শ্রেষ্ঠ ডিসি হওয়ার গৌরব অর্জন করেছেন, তবে এবার তিনি কোটি টাকার লোভ সামলাতে পারলেন না। অর্থলোভই ম্লান করে দিয়েছে ডিসি মোহাম্মদ ইব্রাহীম খানের শ্রেষ্ঠ গৌরব অর্জন। এমনটাই বললেন পুলিশ সদর দপ্তরে কর্মরত দাপুটে এক পুলিশ কর্মকর্তা। নাম প্রকাশ না করার শর্তে আক্ষেপের সঙ্গে তিনি বলেন, ডিএমপিতে সবচেয়ে স্বচ্ছ এবং নিরপেক্ষতা বজায় রেখে একজন পুলিশ অফিসার ছিলেন তিনি। এখন দেখছি আমার ধারণা সম্পূর্ণ ভুল ছিল। শহীদ বুদ্ধিজীবী পরিবারের বাড়ি দখলে ভূমিদস্যু দুই ভাই আবেদ ও জাবেদের সঙ্গে ৩ কোটি টাকা লেনদেন করেন ঢাকা মহানগর পুলিশের ওয়ারী বিভাগের উপ-পুলিশ কমিশনার (ডিসি) মোহাম্মদ ইব্রাহীম খান। রাজধানীর বংশাল থানার ২২১ নবাবপুর রোডের দখলকৃত তিনতলা বাড়ি ভেঙে ২০০ জন শ্রমিক দিয়ে রাতারাতি শুরু হয় নতুন ভবন নির্মাণ। তদন্ত সূত্র বলছে, বাড়িটি দখলে সহায়তার জন্য মোহাম্মদ ইব্রাহিম খান ২ কোটি টাকা ঘুষ নেন। আর সংশ্লিষ্ট থানার ওসি শাহিদুর রহমান নেন এক কোটি টাকা। এরপর বাড়িটি দখলে নিতে সব ধরনের সহায়তা করেন ডিসি-ওসি ও এসআই জাহাঙ্গীর হোসেন। নিরুপায় শহীদ বুদ্ধিজীবী পরিবার পুলিশ মহাপরিদর্শক (আইজিপি) ড. মোহাম্মদ জাবেদ পাটোয়ারীর সঙ্গে দেখা করেন। আইজিপি ডিএমপি কমিশনারকে তদন্ত কমিটি গঠনের নির্দেশ দেন। ডিএমপি কমিশনারের নির্দেশে যুগ্ম পুলিশ কমিশনার (ক্রাইম) শেখ নাজমুল আলমের নেতৃত্বে ৪ সদস্যের একটি তদন্ত কমিটি গঠন করা হয়। গত ১১ ফেব্রুয়ারি কমিটির সদস্যরা ঘটনাস্থল সরেজমিন পরিদর্শন করে। ওই কমিটির প্রতিবেদনে উল্লেখ করা হয়েছে, ওসি, এসআই জাহাঙ্গীর ও এসআই মাহবুব বাড়ি দখলে জড়িত। ঘটনাস্থল পরিদর্শন, লুণ্ঠিত মালামাল উদ্ধার, অভিযুক্তদের গ্রেপ্তার এবং ভিকটিমের জানমালের নিরাপত্তার ব্যবস্থা গ্রহণ করেনি পুলিশ। পক্ষপাতদুষ্ট আচরণে জনমনে পুলিশ সম্পর্কে নেতিবাচক ধারণা জন্ম নিয়েছে। পুরো প্রতিবেদন হাতের পাওয়ার পর, ডিসির বিরুদ্ধে বিভাগীয় ব্যবস্থা নিতে স্বরাষ্ট্র মন্ত্রণালয়ে সুপারিশ করেন আইজিপি। ওই প্রতিবেদনের ভিত্তিতে সোমবার (২৫ আগস্ট) স্বরাষ্ট্র মন্ত্রণালয়ের জননিরাপত্তা বিভাগের পুলিশ-১ অধিশাখা থেকে জারি করা এক প্রজ্ঞাপনে ইব্রাহিম খানকে বরখাস্তের আদেশ জারি করা হয়।\n২৮আগস্ট,বুধবার,অনলাইন ডেস্ক,নিউজ একাত্তর ডট কম: বরগুনায় আলোচিত প্রকাশ্যে রিফাত শরীফকে কুপিয়ে হত্যা মামলায় তার স্ত্রী আয়শা সিদ্দিকা মিন্নির জামিনের রায় আগামীকাল বৃহস্পতিবার ধার্য করা হয়েছে। বিচারপতি এম এনায়েতুর রহিম এবং বিচারপতি মো. মোস্তাফিজুর রহমানের সমন্বয়ে গঠিত হাইকোর্ট ডিভিশন বেঞ্চ এ দিন ধার্য করেন। মিন্নিকে জামিনের রুলের ওপর আজ বুধবার শুনানি অনুষ্ঠিত হওয়ার কথা ছিল। মিন্নির পক্ষে জামিন আবেদনটি উপস্থাপন করেন জ্যেষ্ঠ আইনজীবী জেড আই খান পান্না ও এম আমিন উদ্দিন। রাষ্ট্রপক্ষে ছিলেন ডেপুটি অ্যাটর্নি জেনারেল মো. সারোয়ার হোসেন। এর আগে গেল ২০ আগস্ট হাইকোর্ট রিফাত শরীফ হত্যা মামলায় স্ত্রী আয়েশা সিদ্দিকা মিন্নির কেন জামিন দেয়া হবে না তা জানতে চেয়ে রুল জারি করেন। একই সঙ্গে এ মামলার তদন্ত কর্মকর্তাকে মামলার কেস ডকেটসহ আসতে বলেন হাইকোর্ট। এছাড়া বরগুনার এসপিকে মিন্নির দোষ স্বীকার নিয়ে সংবাদ সম্মেলনের ব্যাখ্যা দিতে বলা হয়। মামলার চূড়ান্ত শুনানির জন্য আজকের দিন ধার্য করেন আদালত। গত ২৬ জুন সকালে বরগুনা সরকারি কলেজের সামনে রিফাত শরীফকে স্ত্রীর সামনে কুপিয়ে হত্যা করে দুর্বৃত্তরা। এ ঘটনায় নিহতের বাবা দুলাল শরীফ বাদি হয়ে ২৭ জুন ১২ জনকে আসামি করে মামলা দায়ের করেন। পরে ১৬ জুলাই সকাল পৌনে ১০টার দিকে মিন্নিকে তার বাবার বাড়ি বরগুনা পৌর শহরের নয়াকাটা-মাইঠা এলাকা থেকে পুলিশ লাইনে জিজ্ঞাসাবাদের জন্য নিয়ে আসা হয়। এরপর জিজ্ঞাসাবাদ শেষে রাত ৯টায় তাকে গ্রেপ্তার দেখানো হয়।\nদ্যা নিউইয়র্ক টাইমসে রোহিঙ্গা ইস্যু নিয়ে বাংলা প্রতিবেদন\n২৮আগস্ট,বুধবার,অনলাইন ডেস্ক,নিউজ একাত্তর ডট কম: রোহিঙ্গা সংকট নিয়ে যখন সারাবিশ্বে চলছে জোর আলোচনা তখনই মার্কিন যুক্তরাষ্ট্রের নিউ ইয়র্ক শহর থেকে প্রকাশিত পত্রিকা দ্যা নিউইয়র্ক টাইমস অনলাইনে বাংলায় প্রকাশ করেছে একটি বিশেষ প্রতিবেদন। প্রতিবেদনটির সূচনায় তারা লিখেছে- ' যখন সবকিছুর হিসেবে গরমিল হতে শুরু করে, ক্ষমতাধারীরা প্রতিশ্রুতি দেন পরিস্থিতি ঠিক করে দেবার। কিন্তু আসলেই তারা তা করেন কি? এই সিরিজে দ্য টাইমসের তদন্তে উঠে এসেছে সে প্রতিশ্রুতিরই আখ্যান। গত ২৫ আগস্ট প্রতিশ্রুতির আখ্যান-নিজভূমে নির্যাতিত, পরভূমে আশা-নিরাশার দোলাচলে ৭ লক্ষ ৩০ হাজার রোহিঙ্গা-শিরোনামে প্রতিবেদনটি প্রকাশিত। রোহিঙ্গাদের নিয়ে প্রতিবেদনটি করেছেন হান্নাহ বিছ। প্রতিবেদনে উঠে এসেছে বাংলাদেশে আশ্রয় নেওয়া রোহিঙ্গা শরণার্থীদের আশা-নিরাশার কথা, মিয়ানমারের সেনাবাহিনী কর্তৃক নৃশংসতার শিকার হয়ে বাংলাদেশে পালিয়ে আসা রোহিঙ্গাদের চরম অসহায়ত্বের বর্ণনা প্রকাশ পেয়েছে। এছাড়াও প্রকাশিত প্রতিবেদনে বাংলাদেশের মানবিক সহযোগিতা, রোহিঙ্গাদের প্রত্যাবাসন প্রক্রিয়ার বিষয়ও তুলে ধরা হয়েছে।\nচাকরি খোয়াতে পারেন সেই ডিসি আহমেদ কবীর\n২৬আগস্ট,সোমবার,অনলাইন ডেস্ক,নিউজ একাত্তর ডট কম: নারীঘটিত কেলেংকারিতে বিশেষ ভারপ্রাপ্ত কর্মকর্তা (ওএসডি) হওয়া জামালপুরের সাবেক জেলা প্রশাসক (ডিসি) আহমেদ কবীরের বিরুদ্ধে অভিযোগ প্রমাণ হলে তাকে চাকরিচ্যুত করা হতে পারে বলে জানিয়েছেন মন্ত্রিপরিষদ সচিব মোহাম্মদ শফিউল আলম। সোমবার (২৬ আগস্ট) সচিবালয়ে মন্ত্রিপরিষদের নিয়মিত বৈঠক শেষে সাংবাদিকদের ব্রিফ করার সময় এক প্রশ্নের জবাবে তিনি এ কথা জানান। মন্ত্রিপরিষদ সচিব বলেন, জামালপুরের সাবেক ডিসি আহমেদ কবীরের বিরুদ্ধে অভিযোগ তদন্তে সরকার গঠিত কমিটি কাজ শুরু করেছে। অভিযোগ প্রমাণিত হলে তাকে চাকরি থেকে ডিসমিস করা হতে পারে। আবার পদাবনতিও হতে পারে। এতে কোনো ধরনের ঢিলেমির সুযোগ নেই। অভিযোগ প্রমাণিত হলে গুরুদণ্ড হবে। তিনি আরো বলেন, আমরা কমিটি করে দিয়েছি। কমিটি দেখবে। কমিটি নিরপেক্ষভাবে দেখবে এবং টেকনিক্যালি এটার মধ্যে যদি কোনো ম্যানিপুলেশন থাকে, সেটাও যাচাই করা হবে টেকনিক্যাল এক্সপার্ট দিয়ে। এজন্য কমিটিতে এক্সপার্ট রাখা হয়েছে। যদি দোষীসাব্যস্ত হয় তাহলে আইনানুগভাবে শাস্তি হবে। প্রসঙ্গত, নারী অফিস সহকারীর সঙ্গে আপত্তিকর ভিডিও সামাজিক যোগাযোগ মাধ্যম ফেসবুকে ভাইরালের পর ডিসি আহমেদ কবীরকে বিশেষ ভারপ্রাপ্ত কর্মকর্তা (ওএসডি) করে জনপ্রশাসন মন্ত্রণালয়ে যুক্ত করা হয়েছে। পাশাপাশি ঘটনা তদন্তে পাঁচ সদস্যের একটি কমিটি গঠন করেছে সরকার। এই কমিটিকে আগামী ১০ কার্যদিবসের মধ্যে মন্ত্রিপরিষদ বিভাগে তদন্ত প্রতিবেদন জমা দিতে বলা হয়েছে।-আলোকিত বাংলাদেশ\nযুদ্ধাপরাধী ফিরোজ খাঁর মামলার রায় মঙ্গলবার\n২৬আগস্ট,সোমবার,অনলাইন ডেস্ক,নিউজ একাত্তর ডট কম: মুক্তিযুদ্ধকালীন মানবতাবিরোধী অপরাধ তথা যুদ্ধাপরাধে অভিযুক্ত মামলায় রাজশাহীর পুঠিয়ার মো. আব্দুস সামাদ (মুসা) ওরফে ফিরোজ খাঁর মামলার রায় আগামীকাল মঙ্গলবার দেয়া হবে। এর আগে গত ৮ জুলাই এ মামলায় প্রসিকিউশন ও আসমিপক্ষে যুক্তি-তর্ক উপস্থাপন শেষে আন্তর্জাতিক অপরাধ ট্রাইব্যুনালের চেয়ারম্যান বিচারপতি শাহিনুর ইসলামের নেতৃত্বে তিন সদস্যের বিচারিক প্যানেল মামলাটি রায় ঘোষণার জন্য অপেক্ষমাণ রেখে (সিএভি) আদেশ দেয়। এটি হবে মুক্তিযুদ্ধকালীন মানবতাবিরোধী অপরাধের মামলায় ৩৯তম রায়। প্রসিকিউশনের পক্ষে মামলা পরিচালনা করেন প্রসিকিউটর ঋষিকেশ সাহা ও জাহিদ ইমাম। আসামি পক্ষে ছিলেন আইনজীবী আব্দুস সাত্তার পালোয়ান। আসামির বিরুদ্ধে মামলার তদন্ত কর্মকর্তাসহ (আইও) প্রসিকিউশনের ১৫ জন সাক্ষী তাদের জবানবন্দি পেশ করেন। অন্যদিকে আসামির পক্ষে কোনো সাফাই (ডিফেন্স) সাক্ষী ছিল না। প্রসিকিউটর জাহিদ ইমাম সাংবাদিকদের বলেন, চলতি বছরের ১৪ এপ্রিল এ মামলার তদন্তকারী কর্মকর্তার জেরা শেষ হয়। এরপর গত ৪ জুলাই যুক্তিতর্ক শুরু হয়ে ৮ জুলাই শেষ হয়। ওইদিন মামলাটির রায় অপেক্ষমাণ রেখে ট্রাইব্যুনাল আদেশ দিয়েছিলেন। আগামীকাল রায়ের তারিখ ধার্য করা হয়েছে। রাজশাহীর পুঠিয়ার বাঁশবাড়ী এলাকার মৃত আব্বাস আলীর ছেলে মো. আব্দুস সামাদ (মুসা) ওরফে ফিরোজ খাঁ মুক্তিযুদ্ধের আগে মুসলিম লীগের সমর্থক ছিলেন। মুক্তিযুদ্ধের সময় জামায়াতে ইসলামীর সমর্থক হিসেবে শান্তি কমিটির স্থানীয় নেতার নেতৃত্বে মানবতাবিরোধী অপরাধ করেন। আসামির বিরুদ্ধে মামলায় মুক্তিযুদ্ধকালে চারজন সাঁওতালসহ ১৫ জনকে হত্যা, ২১ জনকে নির্যাতন, ৮ থেকে ১০টি বাড়িঘর লুণ্ঠন এবং ৫০ থেকে ৬০টি বাড়িঘর অগ্নিসংযোগ করে ধ্বংসের অভিযোগ আনা হয়। এ মামলায় ২০১৭ সালে ২৪ জানুয়ারি ফিরোজ খাঁকে গ্রেফতার করা হয়।\n২৬আগস্ট,সোমবার,অনলাইন ডেস্ক,নিউজ একাত্তর ডট কম: দেশের প্রত্যেক জেলার রাজাকারদের তালিকা করার জন্য জেলা প্রশাসককে নির্দেশ দিয়েছে মুক্তিযুদ্ধ বিষয়ক মন্ত্রণালয় সম্পর্কিত স্থায়ী কমিটি। রোববার জাতীয় সংসদের মুক্তিযুদ্ধ বিষয়ক মন্ত্রণালয় সম্পর্কিত স্থায়ী কমিটির ৬ষ্ঠ বৈঠকে এ নির্দেশনা দেওয়া হয়েছে। কমিটির সভাপতি শাজাহান খান এর সভাপতিত্বে সংসদ ভবনে অনুষ্ঠিত বৈঠকে কমিটির সদস্য মুক্তিযুদ্ধ বিষয়ক মন্ত্রী আ ক ম মোজাম্মেল হক, মইনউদ্দীন খান বাদল, রাজি উদ্দিন আহমেদ, মেজর (অবঃ) রফিকুল ইসলাম (বীর উত্তম), এ বি তাজুল ইসলাম এবং কাজী ফিরোজ রশীদ অংশগ্রহণ করেন। মুক্তিযুদ্ধের স্মৃতি নিদর্শন ও বধ্যভুমি সংরক্ষণে সভায় আলোচনা হয়। সঠিকভাবে এ সকল স্মৃতি সংরক্ষণের লক্ষ্যে এতদসংক্রান্ত নীতিমালা প্রণয়নের সুপারিশ করা হয়। জাতীয় মুক্তিযোদ্ধা কাউন্সিল আইনের বিধিমালার খসড়া প্রস্তুত করার লক্ষ্যে উক্ত প্রতিষ্ঠানটির সভায় একটি উপ-কমিটি গঠনের সিদ্ধান্ত গৃহীত হয়েছে বলে স্থায়ী কমিটির সভায় জানানো হয়। প্রতিটি উপজেলায় মুক্তিযুদ্ধ কমপ্লেক্স শহর থেকে বিচ্ছিন্ন স্থানে নির্মাণ না করে যথোপযুক্ত স্থানে নির্মাণের জন্য বৈঠকে আলোচনা হয়। বৈঠকে মুক্তিযোদ্ধা মন্ত্রণালয়ের সচিব, মুক্তিযোদ্ধা কল্যাণ ট্রাস্টের ব্যবস্থাপনা পরিচালকসহ মন্ত্রণালয় ও জাতীয় সংসদ সচিবালয়ের সংশ্লিষ্ট কর্মকর্তাগণ উপস্থিত ছিলেন ।\n২৫আগস্ট,রবিবার,অনলাইন ডেস্ক,নিউজ একাত্তর ডট কম: চুয়াডাঙ্গা, খাগড়াছড়ি ও জামালপুর জেলায় নতুন জেলা প্রশাসক (ডিসি) নিয়োগ দিয়ে আদেশ জারি করেছে সরকার। রোববার জনপ্রশাসন মন্ত্রণালয় থেকে এ সংক্রান্ত আদেশ জারি করা হয়। সড়ক পরিবহন ও মহাসড়ক বিভাগের উপসচিব মো. নজরুল ইসলাম সরকারকে চুয়াডাঙ্গার ডিসি নিয়োগ দেওয়া হয়েছে। খাগড়াছড়ির ডিসি পদে নিয়োগ পেয়েছেন পরিবেশ, বন ও জলবায়ু পরিবর্তন বিষয়ক মন্ত্রণালয়ের উপসচিব প্রতাপ চন্দ্র বিশ্বাস। চুয়াডাঙ্গার বর্তমান ডিসি গোপাল চন্দ্র দাসকে মাধ্যমিক ও উচ্চ শিক্ষা বিভাগের উপসচিব এবং খাগড়াছড়ির বর্তমান ডিসি মো. শহীদুল ইসলামকে পরিবেশ, বন ও জলবায়ু পরিবর্তন বিষয়ক মন্ত্রণালয়ের উপসচিব হিসাবে বদলি করা হয়েছে। এদিকে জামালপুরের ডিসি আহমেদ কবীরকে ভিডিও কেলেঙ্কারির ঘটনায় ওএসডি করার পর পরিকল্পনামন্ত্রীর একান্ত সচিব (পিএস) মোহাম্মদ এনামুল হককে ওই জেলার ডিসি করে পাঠানো হয়েছে। সম্প্রতি সামাজিক যোগাযোগ মাধ্যমে একটি ভিডিও ভাইরাল হয় যেখানে জামালপুরের ডিসি আহমেদ কবীরকে এক নারীর সঙ্গে অন্তরঙ্গ অবস্থায় দেখা যায়। চুয়াডাঙ্গা, খাগড়াছড়ি ও জামালপুর জেলায় নতুন জেলা প্রশাসক (ডিসি) নিয়োগ দিয়ে আদেশ জারি করেছে সরকার। রোববার জনপ্রশাসন মন্ত্রণালয় থেকে এ সংক্রান্ত আদেশ জারি করা হয়। সড়ক পরিবহন ও মহাসড়ক বিভাগের উপসচিব মো. নজরুল ইসলাম সরকারকে চুয়াডাঙ্গার ডিসি নিয়োগ দেওয়া হয়েছে। খাগড়াছড়ির ডিসি পদে নিয়োগ পেয়েছেন পরিবেশ, বন ও জলবায়ু পরিবর্তন বিষয়ক মন্ত্রণালয়ের উপসচিব প্রতাপ চন্দ্র বিশ্বাস। চুয়াডাঙ্গার বর্তমান ডিসি গোপাল চন্দ্র দাসকে মাধ্যমিক ও উচ্চ শিক্ষা বিভাগের উপসচিব এবং খাগড়াছড়ির বর্তমান ডিসি মো. শহীদুল ইসলামকে পরিবেশ, বন ও জলবায়ু পরিবর্তন বিষয়ক মন্ত্রণালয়ের উপসচিব হিসাবে বদলি করা হয়েছে। এদিকে জামালপুরের ডিসি আহমেদ কবীরকে ভিডিও কেলেঙ্কারির ঘটনায় ওএসডি করার পর পরিকল্পনামন্ত্রীর একান্ত সচিব (পিএস) মোহাম্মদ এনামুল হককে ওই জেলার ডিসি করে পাঠানো হয়েছে। সম্প্রতি সামাজিক যোগাযোগ মাধ্যমে একটি ভিডিও ভাইরাল হয় যেখানে জামালপুরের ডিসি আহমেদ কবীরকে এক নারীর সঙ্গে অন্তরঙ্গ অবস্থায় দেখা যায়।\nগৃহকর্মীর গ্রামের বাড়িতে গেলেন মাশরাফির পুরো পরিবার\n২৫আগস্ট,রবিবার,অনলাইন ডেস্ক,নিউজ একাত্তর ডট কম: গৃহকর্মীর গ্রামের বাড়িতে গেলেন বাংলাদেশ জাতীয় ক্রিকেট দলের অধিনায়ক ও নড়াইল-২ আসনের সংসদ সদস্য মাশরাফি বিন মোর্তজার পুরো পরিবার। গত শুক্রবার (২৩ আগস্ট) দুপুরে শেরপুর জেলার নালিতাবাড়ী উপজেলার যোগানিয়া ইউনিয়নের যোগানিয়া কাচারি মসজিদের কাছে তার গৃহকর্মী টুনির বাড়িতে আসেন নড়াইল এক্সপ্রেস। প্রথমদিকে গোপন থাকলেও নিভৃত পল্লীতে দুটি মাইক্রোবাসে ঢাকা থেকে মাশরাফির আসার খবর ছড়িয়ে পড়ে। লোকজনের ভিড় সামলাতে মাত্র আড়াই ঘণ্টা অবস্থানের পর তিনি শেরপুর ত্যাগ করেন। খবর পেয়ে মাশরাফিকে শুভেচ্ছা জানাতে যোগানিয়ায় ছুটে যান নালিতাবাড়ী উপজেলা চেয়ারম্যান মোকছেদুর রহমান লেবু। এলাকার গণ্যমান্য ব্যক্তিরাও ওই বাড়িতে হাজির হন। উপজেলা চেয়ারম্যান জানান,বাসার নিরাপত্তাকর্মীর কাজ থেকে টুনির বাবা আক্কাছ আলী বিদায় নিলেও তার পরিবারের প্রতি মাশরাফির রয়েছে দারুণ মমতা। তিনি আক্কাছ আলীকে চিকিৎসা সহায়তা দিয়েছেন, তাদের মাথা গোঁজার জন্য গ্রামের বাড়িতে একটি সেমিপাকা ঘর বানিয়ে দিয়েছেন। সর্বোপরি তিনি টুনির ভবিষ্যতের দায়িত্ব নিয়েছেন। এখানে না এলে এসব কথা আমরা জানতামই না।


মাশরুমে আছে জাদু। বিষয়টি এখন বিজ্ঞানীরাও মেনে নিয়েছেন। কারণ মাশরুম বা ছত্রাকে রয়েছে প্রচুর পরিমাণে খাদ্যপ্রাণ৷ তবে সব উপাদানই যে নির্দোষ, তা বলার সুযোহ অবশ্য নেই৷ উদাহরণ হিসেবে বলা যায়, অ্যামানিটা নামের মাশরুম এতোই বিষাক্ত, এর একটি খেলেই মৃত্যু হতে পারে৷ অন্যদিকে মাশরুমে রোগ সারানোর উপাদানও থাকে প্রচুর৷ চীন ও দক্ষিণ অ্যামেরিকার আদিবাসীদের সনাতন চিকিত্সায় হাজার হাজার বছর ধরে ছত্রাক থেকে পাওয়া উপাদান কাজে লাগানো হচ্ছে৷ জার্মানিতেও এখন পাওয়া যায় মাশরুমের ক্যাপসুল৷ অবশ্য খাবারের পরিপূরক হিসাবে৷ এই ক্যাপসুলের জন্য প্রেসক্রিপশনেরও প্রয়োজন হয় না৷ এ প্রসঙ্গে ব্রিগিটে শ্মিট বলেন, ‘‘আমি বিশেষ করে মাইটেক মাশরুম থেকে তৈরি ওষুধ খাই৷ আমি আন্ত্রিক রোগে ভুগছি৷ তাই আমার লিভারের অবস্থা খুব খারাপ ছিল৷ কিন্তু মাশরুমের চিকিৎসায় আশ্চর্যজনকভাবে তা স্বাভাবিক হয়েছে৷” উপকার পেয়েছেন অনেক রোগী ব্রিগিটের মত অন্যান্য অনেক রোগী নানা রকম মাশরুমের গুণাগুণে মুগ্ধ৷ এগুলোর নাম মাইটেক, পমপম, শিটেক কিংবা রাইশি৷ বলেন চীনা বংশোদ্ভূত ডা. জিয়ে হুয়াং৷ হানোফার শহরে প্র্যাকটিস করছেন তিনি৷ কোন ছত্রাক কোন অসুখে প্রয়োগ করতে হয়, সে সম্পর্কে তার ভালই ধারণা রয়েছে৷ ডা. হুয়াংএর ভাষায়, ‘‘কোনো কোনো মাশরুম লিভারের জন্য ভাল৷…\nযারা ওজন বাড়ানোর জন্য রাত-দিন শুধু চেষ্টা করে যাচ্ছেন, মধু তাদের জন্য অনেক কার্যকরী হতে পারে। কিন্তু তার আগে বুঝতে শরীরের মক্তি সঞ্চারের ধরন। মানবদেহে দুইভাবে শক্তি সঞ্চিত থাকে, চর্বি এবং সুগার রূপে। ওজন বাড়ানোর জন্য সাধারণত আমরা মনে করি বেশি করে চর্বি জাতীয় খাবার খেলেই যথেষ্ট। কিন্তু এই ধারণা পুরোপুরি ঠিক নয়। যারা নিয়মিত ব্যায়াম বা কায়িক শ্রম তারা দিনভর চর্বি জাতীয় খাবার খেলেও…\nপেঁপে একটি সর্বজনীন ফল। প্রায় সব ঋতুতেই পেঁপে পাওয়া যায়। কাঁচা ও পাকা উভয় পেঁপেই শরীরের জন্য উপকারী। কাঁচা পেঁপেতে রয়েছে প্রচুর প্রোটিওলাইটিক এনজাইম। এই উপাদানটি প্রোটিন হজমের জন্য সাহায্য করে। তাই প্রচুর পরিমানে গরু, খাসি বা মুরগির মাংসের সঙ্গে কাঁচা পেঁপে বা রান্না করা পেঁপে খেলে কোষ্ঠকাঠিন্যের সমস্যা দূর হয়, মাংসের আমিষ ভালোভাবে রক্তের সঙ্গে মেশে এবং মাংসের চর্বির ক্ষতিকর…\n‹ শুরু < 84 85 86


খাওয়ার পর চা ? - Welcome To Sonargaonnews\nখাওয়ার পর চা ?\nPosted on জানুয়ারী 9, 2018\nআমরা সকালে কিংবা দুপুরে খাওয়ার পরপরই চা কিংবা কফি পান করে থাকি,যা আমাদের প্রতিদিনকার অভ্যাস। কেননা চা কফি পান করার ফলে অনেক উপকারের কথা বলা আছে। কিন্তু এই অভ্যাস মূলত স্বাস্থ্য কিংবা ফিটনেসের জন্য মোটেও খুব বেশী ভাল নয়। সঠিক সময়ে চা কফি পান না করলে আমাদের শরীরের অনেক ক্ষতি হতে পারে। খাওয়ার পাশাপাশি শরীর অন্য খাবার গুলো থেকে প্রয়োজনীয় পুষ্টি পাওয়া থেকে বঞ্চিত হয় এবং হজম হতে বাধা প্রদান করে ফলে শরীরের বিপাক ক্রিয়া বাধা গ্রস্থ হয় এবং শরীর অপুষ্টির শিকার হতে পারে। খাবার গ্রহনের আগে বা পরে চা পান করলে খাবার হজমের সমস্যা হয় বিধায় খাবার থেকে প্রয়োজনীয় পুষ্টি পাওয়া যায়না।\nচা খাবার থেকে আয়রণ শোষণ করে কেননা চা কফিতে আছে এমন দুটি উপাদান যা আমাদের শরীর থেকে প্রয়োজনীয় কিছু উপকরণ বের করে দেয়। ফলে শরীরের বিভিন্ন আয়রণ ও মিনারেলের অভাব হয়ে রক্তশূণ্যতা হতে পারে।\nচা শরীরের থায়ামিন বা ভিটামিন বি শোষণ রোধ করে। চা খাবার থেকে আমিষ ও ভিটামিন শোষণ করে এবং তারপর শরীর এই খাবার গুলোকে হজম করতে পারে না বলেই আমাদের শরীরে কিছুটা ক্ষতি হতে পারে।\nতাহলে কি চা বা কফি পান করা বাদ দিবেন? অবশ্যই না।কারণ চা বা কফি পান করার ফলে আমাদের শরীরের অনেক ভালো দিক আছে,তাই চা পান করবেন খাবার গ্রহণের আধঘন্টা আগে কিংবা পরে। খাবার গুলো কে শরীর ঠিকমতো হজম প্রক্রিয়া শেষ করে পুষ্টি উপাদানগুলো পাওয়ার পর চা পান করা উচিৎ। সকাল দুপুর বা রাতের খাওয়ার এক থেকে দুই ঘন্টা পর চা কফি চান করলে ভালো। যাদের রক্তশূণ্যতা আছে ,কম বয়স্ক ছেলে মেয়েরা বা যেসব মহিলা বা পুরুষ বৃদ্ধ নয় তাদেরকে অবশ্যই এই সতর্কতা বিশেষভাবে অবলম্বন করা উচিৎ।\nসোনারগাঁওয়ে এক ডাকাত গ্রেফতার


গণভবনে প্রধানমন্ত্রীর সঙ্গে ভারতের পররাষ্ট্রমন্ত্রীর সাক্ষাৎ\nস্টাফ রিপোর্টার | প্রকাশের সময় : ৫ মার্চ, ২০২১, ১২:০৪ এএম\nপ্রধানমন্ত্রী শেখ হাসিনা বলেছেন, প্রতিবেশী দেশগুলোর মধ্যে যে কোনো সমস্যা সমঝোতা ও আলোচনার মাধ্যমে সমাধান করা উচিত। গতকাল বৃহস্পতিবার গণভবনে সফররত ভারতের পররাষ্ট্রমন্ত্রী ড. এস জয়শঙ্করকে সৌজন্য সাক্ষাতের সময় তিনি এ মন্তব্য করেন। পরে প্রধানমন্ত্রীর প্রেস সচিব ইহসানুল করিম সাংবাদিকদের ব্রিফ করেন।\nআলোচনার মাধ্যমে প্রতিবেশী দেশগুলোর সমস্যা সমাধানের ওপর গুরুত্বারোপ করে প্রধানমন্ত্রী বলেন, প্রতিবেশী দেশের মধ্যে সমস্যা থাকে। সেগুলো আমরা মনে করি সমঝোতা ও আলোচনার মাধ্যমে সমাধান করা উচিত। বাংলাদেশে করোনাভাইরাস মহামারি প্রতিরোধে এরই মধ্যে টিকা কার্যক্রম শুরু হয়েছে উল্লেখ করে প্রধানমন্ত্রী বলেন, পর্যায়ক্রমে সবাইকে এই টিকা কার্যক্রমের আওতায় আনা হবে।\nকরোনা মহামারির শুরুতেই সবাইকে সম্পৃক্ত করে তাৎক্ষণিক পদক্ষেপ নেওয়ায় বাংলাদেশে এ ভাইরাস মোকাবিলা করা সম্ভব হয়েছে বলে উল্লেখ করেন তিনি। মহামারির মধ্যে দেশের বাইরে অবস্থানরত প্রবাসীদের দেশে ফিরিয়ে এনে তাদের পুনর্বাসনের ব্যবস্থা করার কথাও উল্লেখ করেন প্রধানমন্ত্রী।\nপ্রতিকুলতার মধ্যেও বাংলাদেশের এগিয়ে যাওয়ার কথা তুলে ধরে শেখ হাসিনা বলেন, বন্যা, ঘ‚র্ণিঝড়ের পাশাপাশি করোনাভাইরাস মহামারি মোকাবিলা করার পরও বাংলাদেশের অর্থনীতি এগিয়ে যাচ্ছে। এরই মধ্যে দেশে রেমিট্যান্সের প্রবাহও বেড়েছে। করোনাভাইরাস মহামারির প্রাদুর্ভাবে দেশে যেন খাদ্য সঙ্কট দেখা না দেয়, সেজন্য সরকার কৃষিকে সর্বাধিক গুরুত্ব দিয়ে সরকার খাদ্য উৎপাদনে জোর দিয়েছে।\nটিকা সরবরাহসহ করোনা মহামারি সঙ্কটে বাংলাদেশের পাশে দাঁড়ানোয় ভারত সরকারকে ধন্যবাদ দেন প্রধানমন্ত্রী।\nসাক্ষাৎকালে ভারতের পররাষ্ট্রমন্ত্রী ড. এস জয়শঙ্কর তার বাবা ভারতের সাবেক সরকারি কর্মকর্তা কে. সুব্রামারিয়ামের বাংলাদেশের মুক্তিযুদ্ধ নিয়ে লেখা বই ‘লিবারেশন ওয়ার অব বাংলাদেশ’ প্রধানমন্ত্রী শেখ হাসিনার হাতে তুলে দেন।\nমুজিব শতবর্ষ ও স্বাধীনতার সুবর্ণ জয়ন্তীর আয়োজনে ভারতের প্রধানমন্ত্রী নরেন্দ্র মোদির অংশগ্রহণ প্রসঙ্গে পররাষ্ট্রমন্ত্রী বলেন, ভারতের জন্য এটা অনেক বড় সম্মানের। করোনা মহামারি প্রসঙ্গে জয়শঙ্কর বলেন, এই অঞ্চলের সবাই করোনা মহামারির কারণে সৃষ্ট প্রতিবন্ধকতা মোকাবিলা করেছি।\nকরোনা সঙ্কটে বাংলাদেশের পাশে থাকার প্রতিশ্রুতি পুনর্ব্যক্ত করেন ভারতের পররাষ্ট্রমন্ত্রী। স্বল্পোন্নত দেশ থেকে বাংলাদেশ উন্নয়নশীল দেশে উত্তীর্ণ হওয়ায় বাংলাদেশকে অভিনন্দন জানিয়ে ভারতের পররাষ্ট্রমন্ত্রী বলেন, এটা অনেক বড় অর্জন। বাংলাদেশের উন্নয়ন হচ্ছে একটা বিস্ময়কর উন্নয়ন। বাংলাদেশের অগ্রগতির জন্য প্রধানমন্ত্রী শেখ হাসিনার নেতৃত্বের প্রশংসা করেন ভারতের পররাষ্ট্রমন্ত্রী।\nবৈঠকে অন্যদের মধ্যে উপস্থিত ছিলেন- প্রধানমন্ত্রীর আন্তর্জাতিক বিষয়ক উপদেষ্টা প্রফেসর ড. গওহর রিজভী, প্রধানমন্ত্রীর মুখ্য সচিব ড. আহমদ কায়কাউস, বাংলাদেশে নিযুক্ত ভারতের হাইকমিশনার বিক্রম কুমার দোরাইস্বামী।


শিক্ষকরাই ধুয়ে মুছে প্রস্তুত করছেন বিদ্যালয়! | Kolomerbatra শিক্ষকরাই ধুয়ে মুছে প্রস্তুত করছেন বিদ্যালয়! | Kolomerbatra\nবুধবার, ২৯ সেপ্টেম্বর ২০২১, ০১:৪৯ পূর্বাহ্ন\nশিক্ষকরাই ধুয়ে মুছে প্রস্তুত করছেন বিদ্যালয়!\nসময় কাল : রবিবার, ১২ সেপ্টেম্বর, ২০২১\nশিক্ষকরাই ধুয়ে মুছে প্রস্তুত করছেন শিক্ষা প্রতিষ্ঠান। রাত পোহালে শিক্ষার্থীদের পদচারনায় মুখর হবে লালমনিরহাটের সকল বিদ্যালয়।\nজানা গেছে, করোনা ভাইরাস সংক্রমন রোধে গত ২০২০ সালের মার্চ মাসে দেশের সকল শিক্ষা প্রতিষ্ঠান বন্ধ ঘোষনা করে সরকার। কয়েক দফায় ছুটি বাড়ানো হয় এসব শিক্ষা প্রতিষ্ঠানে। শিক্ষার্থীদের সারাসরি পাঠদান বন্ধ থাকলেও ভার্চুয়ালী পাঠদান স্বাভাবিক ছিল। তবে দীর্ঘ প্রায় দেড় বছর তালা খুলেনি জেলার শত শত বিদ্যালয়। ফলে বিদ্যালয়ের খেলার মাঠ ও শ্রেণি কক্ষে পাঠদানের পরিবেশ নষ্ট হয়। শিক্ষার্থীহীন শিক্ষা প্রতিষ্ঠানে ভুতরে পরিবেশ তৈরী হয়।\nদীর্ঘ দেড় বছর পর সরকারী নির্দেশনায় রোববার (১২ সেপ্টেম্বর) এক যোগে সারাদেশের সকল শিক্ষা প্রতিষ্ঠানে সরাসরি পাঠদান চালু হবে। তবে এক্ষেত্রে কিছু নির্দেশনাও মেনে চলতে হবে শিক্ষক শিক্ষার্থীসহ সংশ্লিষ্ঠ সকলকে। দীর্ঘ দিন পড়ে থাকায় ময়লা আবর্জনায় পুর্ন থাকা বিদ্যালয়গুলো ধুয়ে মুছে পরিস্কার করতেও সরকারী ভাবে নির্দেশনা দেয়া হয়েছে। তাই জেলার সকল বিদ্যালয় ইতোমধ্যে ধুয়ে মুছে পাঠাদানের উপযোগী করে প্রস্তুত করা হয়েছে।\nরোববার (১২ সেপ্টেম্বর) থেকে স্বাস্থ্য বিধি মেনে বিদ্যালয়ে চালু হবে পাঠদান কার্যক্রম। প্রাক – প্রাথমিক বন্ধ থাকলেও প্রাথমিক স্তরের বাকী সকল শ্রেণির পাঠাদান চালু থাকবে। এর মধ্যে ৫ম শ্রেণি প্রতিদিন এবং অন্যান্য শ্রেণির পাঠদান সপ্তাহে একদিন হিসেবে চালু করতে শ্রেণি রুটিন পৌছে দেয়া হয়েছে জেলার সকল বিদ্যালয়ে। বিগত বন্যা আর নদী ভাঙনের শিকার হয়ে লালমনিরহাটের হাতীবান্ধা উপজেলার পুর্ব হলদিবাড়ি সরকারী প্রাথমিক বিদ্যালয় ও পশ্চিম হলদিবাড়ি সরকারী প্রাথমিক বিদ্যালয় নষ্ট হয়েছে।\nএ দুটি বিদ্যালয়ে পাঠদান সচল রাখতে স্থানীয় ভাবে একটি অস্থায়ী ভাবে বিদ্যালয় করা হয়েছে। অপরটির পাঠদান চলবে স্থানীয় পাটিকাপাড়া ইউনিয়ন পরিষদ ভবনে। জেলার বিদ্যালয়গুলো সরেজমিনে ঘুরে দেখা গেছে, বিদ্যালয়ের শিক্ষক শিক্ষিকারা স্থানীয়দের সহায়তায় বিদ্যালয়ের শ্রেণি কক্ষগুলো ধোয়া মুছার কাজে ব্যস্থ সময় পাড় করছেন। দীর্ঘ দিন ব্যবহার না করায় অনেক ইলেক্ট্রনিক্স ডিভাইস নষ্ট হয়েছে বলেও দাবি করেছেন শিক্ষকরা। সব মিলে বিদ্যালয়ে সরাসরি পাঠদানের জন্য প্রস্তুত রয়েছে জেলার সকল শিক্ষা প্রতিষ্ঠান।\nআদিতমারী উপজেলার দঃবঃ হাজারী জোবায়ের টিপু সরকারী প্রাথমিক বিদ্যালয়ের শিক্ষিকা লায়লা বেগম বিজলী বলেন, দীর্ঘ দিন পরে বিদ্যালয়ে পাঠদান শুরু হবে শুনেই আনন্দ লাগছে। তাই কষ্ট হলেও মনের আনন্দে সকল শিক্ষক মিলে বিদ্যালয় ধোয়া মুছা করছি। কোমলমতি শিক্ষার্থীদের বরন করতে পুরো বিদ্যালয় প্রস্তুত করা হয়েছে। রাত পোহালে প্রিয় শিক্ষার্থীদের স্বাক্ষাত হবে। আবারও প্রাণ ফিরে পাবে প্রিয় কর্মস্থল।\nলালমনিরহাট জেলা প্রাথমিক শিক্ষা অফিসার গোলাম নবী জানান, শিক্ষক শিক্ষার্থীরা শতভাগ মাস্ক পরিধান করে পাঠদানে অংশ নিবেন। প্রত্যাহিক সমাবেশহীন বিদ্যালয়ে তিন ঘন্টা চালু থাকবে পাঠদান। আপাত স্কুল ড্রেস (নির্ধারীত পোষাক) বাধ্যতামুলক নয়। নদী ভাঙনের কারনে দু’টি বিদ্যালয় স্থান পরিবর্তন করা হলেও সেখানে পাঠদানের ব্যবস্থা করা হয়েছে। সব মিলে শিশুকল্যাণের ৫টিসহ জেলার ৭৬৭টি সরকারী প্রাথমিক বিদ্যালয় পাঠদানের জন্য ধুয়ে মুছে প্রস্তুত করা হয়েছে।


কাটরার বাসে অগ্নিকাণ্ড আসলে নাশকতা! চিঠি লিখে দায় নিল অনামী জেহাদি সংগঠন – NewsClub.in\nসংবাদ প্রতিদিন ডিজিটাল ডেস্ক: বৈষ্ণোদেবী যাওয়ার পথে তীর্থযাত্রীদের বাসে আগুন লাগার ঘটনা কোনও দুর্ঘটনা নয়, বরং নাশকতা! এমনই দাবি করেছে এক অনামী জেহাদি সংগঠন জম্মু-কাশ্মীর ফ্রিডম ফাইটারস (Jammu Kashmir Freedom Fighters) বা জম্মু-কাশ্মীর স্বাধীনতাকামী সংগঠন। তাদের লেখা একটি চিঠি প্রকাশ্যে এসেছে। তবে চিঠির সত্যতা নিয়ে ধন্দে কাশ্মীর পুলিশ। তাঁদের দাবি, এই নামে কোনও জঙ্গি সংগঠনের (Terror Outfit) খবর পুলিশের কাছে নেই। তবে বিষয়টি খতিয়ে দেখছে তারা।\nশনিবার প্রকাশ্যে আসা চিঠিতে বলা হয়েছে, “তীর্থযাত্রার নামে হিন্দুত্ববাদীরা জম্মু-কাশ্মীরের জনসংখ্যার বৈচিত্র্যে পরিবর্তন আনতে চাইছে। কিন্তু তাদের এই জঘন্য ষড়যন্ত্র আমরা বানচাল করবই।” সংগঠনটির দাবি, জম্মু, উধমপুর এবং রাজৌরিতেও আমাদের বিশেষ স্কোয়াড ধারাবাহিক বিস্ফোরণ ঘটিয়েছে। কাটরায় তীর্থযাত্রীদের বাসেও ওই স্পেশ্যাল স্কোয়াডই বিস্ফোরণ ঘটাল। একইসঙ্গে জম্মু-কাশ্মীর স্বাধীনতাকামী সংগঠনের হুঁশিয়ারি, “ভিনরাজ্যের মানুষকে হিন্দুত্ববাদীরা টোপ হিসেবে ব্যবহার করছে। তাই ধর্মকর্ম করতে এই বিতর্কিত এলাকায় আসবেন না।” চিঠিটি লিখেছে জনৈক নাদিম চৌধুরি, যে নিজেকে সংগঠনের মুখপাত্র হিসেবে পরিচয় দিয়েছে।\n[আরও পড়ুন: ২০২৪ লোকসভায় গান্ধী পরিবার থেকে প্রার্থী শুধু রাহুল! ‘অ-গান্ধী’ হিসাবে লড়তে পারেন প্রিয়াঙ্কা]\nতবে সংগঠনটির অস্তিত্ব নিয়ে সংশয় রয়েছে বলে দাবি পুলিশের। কাশ্মীর পুলিশের পদস্থ আধিকারিকের দাবি, “এই নামে কোনও সংগঠনের খোঁজ নেই। তবু এই মামলার সবদিক খতিয়ে দেখা হচ্ছে।” উল্লেখ্য, ঘটনাস্থল থেকে নমুনা সংগ্রহ করেছে ন্যাশনাল ইনভেস্টিগেশন এজেন্সিও। সেই নমুনাও পরীক্ষা করে দেখা হচ্ছে।\nপ্রসসঙ্গত, শুক্রবার ঘটনাটি ঘটে কাটরা (Katra Bus Fire) থেকে দেড় কিলোমিটার দূরে খরমল এলাকায়। জম্মু ও কাশ্মীরের রিয়াসির ডেপুটি কমিশনার বাবিলা রকওয়াল জানান, তীব্র গরমে বাসের পেট্রল ট্যাঙ্কে বিস্ফোরণ ঘটে। ইঞ্জিন থেকেই দ্রুত গোটা বাসে আগুন ধরে যায় বলে প্রাথমিক অনুমান। যাতে প্রথমে দু’জন এবং পরে আরও দু’জনের মৃত্যু হয়। ২০ জন জখম হন। দমকল কর্মীদের দীর্ঘক্ষণের চেষ্টায় আগুন নিয়ন্ত্রণে আসে। তবে এই দুর্ঘটনার নেপথ্যে অন্য কোনও কারণ রয়েছে কি না, তাও খতিয়ে দেখছে বলে পুলিশ সূত্রে খবর।


ভারতে হঠাৎ হোয়াটসঅ্যাপ ছেড়ে সিগনাল বা টেলিগ্রামে ভেড়ার হিড়িক? - গাজীপুর কণ্ঠ\nHome/আন্তর্জাতিক/ভারতে হঠাৎ হোয়াটসঅ্যাপ ছেড়ে সিগনাল বা টেলিগ্রামে ভেড়ার হিড়িক?\nআন্তর্জাতিকআলোচিতবিজ্ঞান ও প্রযুক্তি\nগাজীপুর কণ্ঠ, বিজ্ঞান ও প্রযুক্তি ডেস্ক : ভারতে সবচেয়ে জনপ্রিয় কমিউনিকেশন অ্যাপ হোয়াটসঅ্যাপ ছেড়ে অ্যাপ সিগনাল বা টেলিগ্রামে যোগ দেওয়ার হিড়িক পড়েছে নতুন বছরের গোড়া থেকেই।\nমোবাইল অ্যাপের ইনটেলিজেন্স ডেটা বলছে, জানুয়ারির ৭ তারিখে হোয়াটসঅ্যাপ তাদের নতুন প্রাইভেসি পলিসি সামনে আনার পর থেকেই ভারতের অন্তত বারো লক্ষ মানুষ ‘সিগনাল’ ও ১৭ লক্ষ মানুষ ‘টেলিগ্রাম’ অ্যাপ ডাউনলোড করেছেন।\nঅন্য দিকে ভারতের প্রধান খবরের কাগজগুলোতে বিরাট বিজ্ঞাপন দিয়েও মানুষের আশঙ্কা দূর করতে হিমশিম খাচ্ছে হোয়াটসঅ্যাপ, নতুন বছরের প্রথম সাত দিনেই তাদের ডাউনলোডের হার কমেছে ১১ শতাংশ।\nকিন্তু হোয়াটসঅ্যাপকে নিয়ে কেন এই আশঙ্কা আর এর বিকল্পগুলোর ভালমন্দই বা কী?\nবস্তুত হোয়াটসঅ্যাপের জন্য দুনিয়ার সবচেয়ে বড় বাজার ভারত, ৩৪ কোটিরও বেশি মানুষ এদেশে নিয়মিত এই অ্যাপটি ব্যবহার করেন।\nগত বৃহস্পতিবার সকালে হোয়াটসঅ্যাপ খোলামাত্র তাদের ফোনে পপ-আপ করে একটি মেসেজ, যাতে জানানো হয় হোয়াটসঅ্যাপ তাদের ইউজার ডেটা ফেসবুক ও তার প্রোডাক্টগুলোর সঙ্গে শেয়ার করে যাবে।\nযদিও এটা খুব নতুন কথা নয় এবং সেই ২০১৪ সাল থেকেই হোয়াটসঅ্যাপের মালিকানা ফেসবুকেরই, তারপরও নিজস্ব তথ্যের গোপনীয়তা বজায় রাখা নিয়ে মানুষের আশঙ্কাই হোয়াটসঅ্যাপ সম্পর্কে তাদের সন্দিগ্ধ করে তুলেছে – বলছিলেন ইন্ডিয়ান স্কুল অব এথিক্যাল হ্যাকিংয়ের অধিকর্তা সন্দীপ সেনগুপ্ত।\nতাঁর কথায়, “প্রাইভেসির ক্ষেত্রে মানুষ যেগুলোকে মূল্য দেয়, যেমন এন্ড-টু-এন্ড এনক্রিপশন, ডেটা শেয়ার না-করা – এই সব ফিচার হোয়াটসঅ্যাপে ছিল বলেই কিন্তু মানুষ সেটা বেছে নিয়েছিল, এই অ্যাপটা এত জনপ্রিয় হয়েছিল।\n“অন্য দিকে গোপনীয়তা লঙ্ঘনের জন্য ফেসবুকের দুনিয়া জুড়ে মারাত্মক কুখ্যাতি। তাদের বিরুদ্ধে অজস্র মামলা হয়েছে, বিপুল জরিমানা হয়েছে – প্রাইভেসি ভায়োলেশনের ক্ষেত্রে তারা একেবারে হ্যাবিচুয়াল অফেন্ডার বলা যেতে পারে।”\n“এখন দেখুন, হোয়াটসঅ্যাপ একটা অ্যাপ – যেটা চব্বিশ ঘন্টা, ৩৬৫ দিন আমাদের মোবাইলে লাইভ থাকছে, অ্যাক্টিভ থাকছে। তার মানে সে আমাদের যাবতীয় ডেটা অনেক বেশি করে অ্যাকসেস করতে পারছে।”\n“কিন্তু হোয়াটসঅ্যাপ সেটা কারও সঙ্গে শেয়ার করবে না, এনক্রিপ্টেড রাখবে এই ভরসাতেই তাকে আমরা মোবাইলে স্থান দিয়েছিলাম। কিন্তু সে যখন একজন পুরনো অপরাধীর সঙ্গে হাত মেলাচ্ছে, তখন কিন্তু অবশ্যই একটা ব্রিচ অব ট্রাস্ট হয়েছে বলে মনে করি,” বলছিলেন সন্দীপ সেনগুপ্ত।\nআর এই বিশ্বাসভঙ্গের পরিণতিতেই যে ভারতীয়রা হোয়াটসঅ্যাপের বিকল্প খুঁজতে শুরু করেছেন, বিশেষজ্ঞরা সে ব্যাপারে মোটামুটি একমত।\nযদিও ফেসবুকের সঙ্গে হোয়াটসঅ্যাপ ঠিক কী ধরনের ডেটা শেয়ার করবে, তা নিয়ে তাদের অনেকেরই পরিষ্কার ধারণা নেই – মনে করছেন দ্য ইন্ডিয়ান এক্সপ্রেসের প্রযুক্তি বিষয়ক সংবাদদাতা শ্রুতি ধাপোলা।\nমিস ধাপোলার কথায়, “হোয়াটসঅ্যাপ যেহেতু ফেসবুক গ্রুপ অব কোম্পানির অংশ – তাই এই বাড়তি ইন্টিগ্রেশন এক রকম অনিবার্যই ছিল।”\n“রুমস, হোয়াটসঅ্যাপ পে-র মতো ফিচার দিয়ে ফেসবুক সেটা চালুও করে দিয়েছে, কিন্তু হোয়াটসঅ্যাপে আপনার চ্যাটের এন্ড-টু-এন্ড এনক্রিপশনে কিন্তু হাত পড়ছে না।”\n“আবার বিজনেসেস অন হোয়াটসঅ্যাপ তাদের আর একটা বড় উদ্যোগ, যেটাকে ফেসবুক দারুণভাবে সাপোর্ট করছে।”\nমঙ্গলবার ভারতের বিভিন্ন খবরের কাগজে বিজ্ঞাপন দিয়েও হোয়াটসঅ্যাপ দাবি করেছে, তাদের নতুন নীতিতে ব্যক্তিগত চ্যাটের গোপনীয়তায় কোনওভাবে হাত পড়বে না – তা প্রযোজ্য হবে শুধু বিজনেস অ্যাকাউন্টের জন্য।\nতারপরও সিগনাল বা টেলিগ্রামের দিকে ঝোঁকার প্রবণতা কিন্তু ক্রমেই ঊর্ধ্বমুখী।\nদিল্লিতে টেক এক্সপার্ট রুবিনা শাপু বলছিলেন, “এত লোক একসঙ্গে সিগনাল ডাউনলোড করতে চাইছেন যে তারা বলেই দিয়েছে ভেরিফিকেশন কোড আসতে দেরি হতে পারে।”\n“সিগনাল ও টেলিগ্রাম দুটোই ভাল – তবে টেলিগ্রাম সব চ্যাটের ক্ষেত্রে এন্ড-টু-এন্ড এনক্রিপশন অফার করে না, শুধু গোপনীয় চ্যাটের বেলায় করে।”\n“সিগনালে আবার কিছু ফিচার নেই, যেমন হোয়াটসঅ্যাপের মতো গ্রুপ কলের সুবিধা এখনও সেটাতে নেই। তবে এই মুহূর্তে সিগনালেরই রমরমা, তাতে কোনও সন্দেহ নেই।”\nসন্দীপ সেনগুপ্তও আপাতত সিগনালকে এগিয়ে রাখছেন, কারণ ভবিষ্যতে টেলিগ্রাম কোন পথে হাঁটবে, তাতে তার খুব বেশি ভরসা নেই।\nতিনি বলছিলেন, “টেলিগ্রাম একটা প্রফিট-মেকিং অর্গানাইজেশন, ফলে আগামী দিনে তারা মুনাফার খোঁজে ফেসবুক বা হোয়াটসঅ্যাপের রাস্তাতেই হাঁটবে কি না, তা বলা খুব মুশকিল।”\n“তার ওপর এটা তৈরি করেছে রাশিয়া, পশ্চিমী দুনিয়া তাই সেটাকে সন্দেহের চোখে দেখে। বিভিন্ন দেশ বা বিভিন্ন আইএসপি টেলিগ্রাম অ্যাপকে নিষিদ্ধ করে রেখেছে, সর্বত্র এটার ইজি অ্যাকসেস পাওয়াও বেশ কঠিন।”\n“অপর দিকে সিগনাল-টা হল ওপেন সোর্স, নন-প্রফিট। এই অ্যাপটা চলে পুরোপুরি ডোনেশনের ভরসায়, দানের টাকায়।”\n“তাতে সুবিধাটা হল, সিগনালকে কারও কাছে গিয়ে জবাবদিহি করতে হয় না কেন এই অ্যাপটা মুনাফা করছে না! কিংবা মুনাফা করার জন্য আগামী দিনে কী ধরনের স্ট্র্যাটেজি নিতে হবে!” বলছিলেন সন্দীপ সেনগুপ্ত।\nগত সপ্তাহে টেসলার কর্ণধার ইলন মাস্কও সিগনালের হয়ে সওয়াল করেছেন – এবং তাতেও হোয়াটসঅ্যাপের ওপর মানুষের আস্থা টলেছে।\nগোপনীয়তা রক্ষা নিয়ে কোটি কোটি ভারতীয়র ভরসা কীভাবে ফেরানো যায়, সেটাই এখন বিশ্বে তাদের সবচেয়ে বড় বাজারে হোয়াটসঅ্যাপের প্রধান দুশ্চিন্তা।\n‘ভারত থেকেই শ্রীলংকায় হামলার পরিকল্পনা হয়েছিল’\nযেকোনো পরিস্থিতি ঠেকাতে প্রস্তুত নারায়ণগঞ্জ পুলিশ: এসপি হারুন\nনামাজের পরেই ফের শুনশান রাস্তাঘাট, কড়া নিরাপত্তার ঘেরাটোপে ঈদ পালন করল কাশ্মীর


তিন শিশুকে নদীতে ছুড়ে হত্যা করেছে মা! - আজকের কালের চিত্র\nতিন শিশুকে নদীতে ছুড়ে হত্যা করেছে মা!\nAjker Kaler Chitra | July 20, 2019\nসম্প্রতি প্রকাশিত একটি ভিডিওতে তোলপাড় সৃষ্টি হয়েছিল ভারতে। সোশ্যাল মিডিয়ার সূত্রে জানা গিয়েছিল, বন্যার পানিতে ভেসে গিয়ে মর্মান্তিক মৃত্যু হয়েছে বিহারের মুজাফ্ফরপুরের অর্জুন নামের তিন বছর বয়সী এক শিশুর। এতে অনেকেরই মনে পড়ে গিয়েছিল ভূমধ্যসাগরে মৃত সিরিয়ার সেই উদ্বাস্তু শিশু আইলান কুর্দির কথা। বহু সংবাদ মাধ্যমেও এই খবর নিয়ে তোলপাড় পড়ে যায়। কিন্তু একদিন না কাটতেই উঠে এসেছে বিস্ফোরক তথ্য। ফ্যাক্ট ফাইন্ডিং রিপোর্টের সূত্রে জানা গেছে, শিশুটির পানিতে ডুবে মৃত্যু হয়নি। তার মা তাকে খুন করেছে। পুলিশ-প্রশাসনের দাবি, শিশুটির মা-ও সেরকমই বলেছেন। শুধু তাই নয়, ওই নারীর আরও দুই সন্তান পানিতে ডুবে নিখোঁজ হয়েছে।\nপুলিশের দাবি, বন্যার পানিতে ভেসে গিয়ে মৃত্যু হয়নি অর্জুনের। তার মা তাকে খুন করেছে।\nসোশ্যাল মিডিয়ায় ছড়িয়ে পড়া ওই ভিডিওতে দেখা গেছে, পানির মধ্যেই একটি উঁচু পাথরের ওপর ওই শিশুর মৃতদেহ রাখা রয়েছে। নদীর পাড়ে লোকজনের ভিড়। পাশেই জাল হাতে এক ব্যক্তি। সম্ভবত জাল ফেলে বাকি দুই শিশুকে উদ্ধারের চেষ্টা চালাচ্ছেন তিনি।\nবৃহস্পতিবার বিভিন্ন সংবাদমাধ্যম ও সোশ্যাল মিডিয়ায় খবর ছড়িয়ে পড়ে, বন্যায় ফুলে ফেঁপে ওঠা বাগমতী নদীতে পানির তোড়ে ভেসে গিয়েছিল অর্জুন। সেই কারণেই পানিতে ডুবে তার মৃত্যু হয়েছে।\nএদিকে, বিহার সরকারের মন্ত্রীরা বৃহস্পতিবারই উপ-মুখ্যমন্ত্রী সুশীল মোদির নেতৃত্বে একটি সিনেমা দেখতে গিয়েছিলেন। এরই মধ্যে এমন এক মর্মান্তিক ঘটনা ঘটায় সোশ্যাল মিডিয়ায় সরকারকে ‘নিরোর বেহালা বাজানো’র প্রসঙ্গ টেনেও আক্রমণ করা হয়। শুরু হয় তোলপাড়। তবে সত্যি সামনে আসার পর কিছুটা স্বস্তি পেয়েছে রাজ্য সরকার।\n« ২৩৪ বোতল ফেন্সিডিলসহ আটক-১ (Previous News)\n(Next News) এক দিনে পৃথক ঘটনায় দু’জনের আত্মহত্যা »\nবেনাপোল দিয়ে ভারত ফেরত ৫ বাংলাদেশী পাসপোর্ট যাত্রী আইসোলেশন\nবেনাপোল প্রতিনিধি: বেনাপোল চেকপোস্ট দিয়ে ভারত থেকে ফেরত আসা ৫ বাংলাদেশি পাসপোর্ট যাত্রীদেরকে করোনা ভাইরাসেRead More\nজাহিদুর রহমান তারিক, ঝিনাইদহঃ ঝিনাইদহের মহেশপুর সীমান্ত দিয়ে বাংলাদেশে অবৈধ অনুপ্রবেশ হঠাৎ করেই বেড়ে গেছে।Read More\nঝিনাইদহের মহেশপুর সীমান্তে বিএসএফ’র গুলিতে বাংলাদেশি নিহত\nদুই বছর জেল খেটে ভারত থেকে দেশে ফিরল দুই নারী\nপাচার হওয়ার ৩ বছর পরে দেশে ফিরেছে এক বাংলাদেশি নারী\n৮ নারীকে বাংলাদেশে ফেরত দিল বিএসএফ\nচিকিৎসা করাতে গিয়ে লাশ হয়ে ফিরল দুই বাংলাদেশী\nধর্মঘটের কারনে বেনাপোল বন্দরে আমদানি-রফতানি বানিজ্য বন্ধ\nবিএসএফের গুলিতে গরু ব্যবসায়ী আহত


দেশসেরায় হ্যাটট্রিক: রাজশাহী কলেজ অধ্যক্ষকে আরসিআরইউ’র অভিনন্দন। – Samakalnews24\nহোম / সারাদেশ / রাজশাহী বিভাগ / রাজশাহী / দেশসেরায় হ্যাটট্রিক: রাজশাহী কলেজ অধ্যক্ষকে আরসিআরইউ’র অভিনন্দন।\nদেশসেরায় হ্যাটট্রিক: রাজশাহী কলেজ অধ্যক্ষকে আরসিআরইউ’র অভিনন্দন।\nআর আই সবুজ, রাজশাহী কলেজ প্রতিনিধি। সমকালনিউজ২৪\nপ্রথম বারের মতো জাতীয় বিশ্ববিদ্যালয়ের র‍্যাংকিং তালিকায় দেশসেরায় হ্যাটট্রিক করেছে রাজশাহী কলেজ। ২০১৭ সালের র‌্যাংকিংয়ে ৭২ দশমিক ৯৬ পয়েন্ট পেয়ে সেরার মুকুট অর্জন করে দেশসেরা এ কলেজ। এই হ্যাটট্রিকে রাজশাহী কলেজ অধ্যক্ষ প্রফেসর মহা. হবিবুর রহমানকে অভিনন্দন জানিয়েছে রাজশাহী কলেজ রিপোর্টার্স ইউনিটি (আরসিআরইউ)।\nমঙ্গলবার দুপুরে অধ্যক্ষের অফিসে গিয়ে আরসিআরইউ’র পক্ষ থেকে এ অভিনন্দন জানানো হয়।\nআরসিআরইউ’র পক্ষ থেকে এ অভিনন্দন জানান, আরসিআরইউ’র সভাপতি বাবর মাহমুদ, সাধারণ সম্পাদক আসাদুজ্জামান নূর, সাংগঠনিক সম্পাদক মোফাজ্জল বিদ্যুৎ, প্রশিক্ষন ও প্রকাশনা সম্পাদক হাদিসুর রহমান , নির্বাহী সদস্য রিবিকা বালা।\nএসময় আরো উপস্থিত ছিলেন, আরসিআরইউ’র সহযোগী সদস্য পলি রাণী,জান্নাতুল খাতুন, দিপীকা গোমেজ, ফারজানা আক্তার, মীম, বিপ্লব হোসেন, সজিব ইসলাম প্রমুখ।\nএছাড়াও রাজশাহী কলেজের বিভিন্ন সংগঠন কলেজ অধ্যক্ষকে অভিনন্দন জানায়।\nউল্লেখ্য,সোমবার দুপুরে গাজীপুরস্থ জাতীয় বিশ্ববিদ্যালয়ের মূল ক্যাম্পাসে এক সংবাদ সম্মেলনে ভিসি প্রফেসর ড. হারুন-অর-রশিদ এ তথ্য জানায়। জাতীয় বিশ্ববিদ্যালয়ের অধিভুক্ত কলেজসমূহের জাতীয় ও আঞ্চলিক পর্যায়ে ‘এন.ইউ কলেজ র‌্যাংকিং-২০১৭’-এর বিস্তারিত ফলাফল তুলে ধরা হয়। এর আগে ২০১৫ সালে ৬৬ দশমিক ০০ পয়েন্টে এবং ২০১৬ সালে ৬৯ দশমিক ১৬ পয়েন্ট পেয়ে র‌্যাংকিংয়ে প্রথম স্থানে ছিল রাজশাহী কলেজ।


কলিমুল্লাহর বক্তব্য অনভিপ্রেত অনাকাঙ্ক্ষিত: ইউজিসি\nপ্রকাশ : ০৬ মার্চ ২০২১, ১৬:৪১\nগত ৪ মার্চ ঢাকা রিপোটার্স ইউনিটিতে বেগম রোকেয়া বিশ্ববিদ্যালয়ের উপাচার্য অধ্যাপক ড. নাজমুল আহসান কলিমুল্লাহ সংবাদ সম্মেলন করেছেন। শিক্ষামন্ত্রী ডা. দীপু মনি ও বাংলাদেশ বিশ্ববিদ্যালয় মঞ্জুরী কমিশন (ইউজিসি) নিয়ে যেসব মন্তব্য করেছেন গণমাধ্যমে প্রকাশিত প্রতিবেদনের মাধ্যমে তা কমিশনের দৃষ্টিগোচর হয়েছে। এ সম্পর্কে ইউজিসি প্রতিবাদ জানিয়ে শনিবার সংবাদ বিজ্ঞপ্তি প্রকাশ করে।\nইউজিসির বক্তব্য হলো:-\nবাংলাদেশ বিশ্ববিদ্যালয় মঞ্জুরী কমিশন দেশের উচ্চশিক্ষার বিস্তার, গুণগত ও মানসম্পন্ন শিক্ষা ও গবেষণা নিশ্চিত করতে প্রতিষ্ঠালগ্ন থেকে কাজ করে যাচ্ছে। দেশের উচ্চশিক্ষা প্রতিষ্ঠানসমূহের দেখভাল, আর্থিক মঞ্জুরী ও গবেষণা সহায়তা দিয়ে আসছে। ইউজিসি সব সময় নিজস্ব স্বকীয়তা বজায় রেখে কাজ করছে এবং কখনোই এর ব্যত্যয় ঘটেনি।\nতদন্ত কমিটি পেশাদার মনোভাব নিয়ে প্রাপ্ত তথ্য উপাত্ত বিশ্লেষণ, সরেজমিনে পরিদর্শন ও সংশ্লিষ্টদের সাথে কথা বলে সম্পূর্ণ প্রভাবমুক্ত হয়ে একটি বস্তুনিষ্ঠ ও নিরপেক্ষ তদন্ত প্রতিবেদন তৈরি করে। পরবর্তী কার্যার্থে গত ২৪ ফেব্রুয়ারি তদন্ত প্রতিবেদন শিক্ষা মন্ত্রণালয়ে পাঠানো হয়। তদন্তটি দীর্ঘ সময় ধরে অনুষ্ঠিত হয়েছে। কোন পর্যায়ে মাননীয় শিক্ষামন্ত্রী বা অন্য কেউ প্রভাব বিস্তার করার কোন ধরণের সুযোগ নেই। কমিশন দ্ব্যর্থহীনভাবে বলতে চায় যে, বেগম রোকেয়া বিশ্ববিদ্যালয়ের বিশেষ উন্নয়ন প্রকল্পের অনিয়মের অভিযোগের তদন্ত সম্পূর্ণ স্বাধীন ও প্রভাবমুক্তভাবে সম্পন্ন করা হয়েছে। এক্ষেত্রে নিরপেক্ষ এবং বস্তুনিষ্ঠ প্রতিবেদন তৈরি করা হয়েছে। সংবাদ সম্মেলনে উপাচার্য অধ্যাপক ড. নাজমুল আহসান কলিমুল্লাহ মাননীয় শিক্ষামন্ত্রী ও তদন্ত কমিটি নিয়ে ব্যক্তিগত বিশোদগার করেছেন তা অনভিপ্রেত ও অনাকাঙ্ক্ষিত। উপাচার্যের মতো দায়িত্বশীল পদে অধিষ্ঠিত একজন ব্যক্তির কাছ থেকে কোনভাবেই এটি প্রত্যাশিত নয়।\nশিক্ষামন্ত্রী দায়িত্ব নেয়ার পর থেকে তিনি কখনো কোন বিষয়ে প্রভাব বিস্তারের বিন্দুমাত্র চেষ্টা করেননি। কোন উপাচার্য বা বিশ্ববিদ্যালয় কর্তৃপক্ষের বিরুদ্ধে ওঠা অভিযোগের তদন্ত প্রভাবিত হতে পারে এমন কোন ধরণের পরামর্শ বা নির্দেশনা তিনি কখনোই প্রদান করেননি। । বরং তিনি বিভিন্ন সভা-সেমিনারে গুণগত ও মানসম্পন্ন উচ্চশিক্ষা, গবেষণা, ও দক্ষ মানব সম্পদ উন্নয়ন ও টেকসই উন্নয়নের গুরুত্ব দিয়েছেন। ইউজিসি জাতির পিতার হাতে গড়া একটি স্বায়ত্তশাসিত প্রতিষ্ঠান। দেশের উচ্চশিক্ষার মানোন্নয়নে কমিশন সবার সহযোগিতা প্রত্যাশা করে। সকলকে এক্ষেত্রে দায়িত্বশীল ভূমিকা রাখার জন্য অনুরোধ করা হলো।


বিয়ে করছেন,বরুণ ধাওয়ান! – RUPCARE:\nবিয়ে করছেন,বরুণ ধাওয়ান!\nJanuary 28, 2019 গসিপ 2,525 Views\n২০১৮ সালের প্রথম থেকে বলিউডে বিয়ের মরশুম শুরু হয়েছে। ২০১৯ সালেও চলছে সেই রেশ। শোনা যাচ্ছে, বছরের শুরুতেই নাকি এবার বিয়ের তোড়জোড় শুরু করে দিয়েছেন বলিউড অভিনেতা বরুণ ধাওয়ান।\nজানা গেছে, চলতি বছরই দীর্ঘদিনের বান্ধবী নাতাশা দালাল-এর সঙ্গে বিয়ে সেরে নিতে চাইছেন বরুণ। আর সেই কারণে বরুণের হবু ঘরণী কেনাকাটাও শুরু করে দিয়েছেন। বিয়ের পোশাক থেকে গয়না, ইতোমধ্যেই সবকিছু গুছিয়ে নিতে শুরু করে দিয়েছেন নাতাশা।\nজীবনের অন্যতম প্রধান দিনটিকে যাতে নিজেদের মতো করে সাজিয়ে গুছিয়ে নিতে পারেন, সেদিকে নজর রেখেই নাকি নাতাশা ইতিমধ্যেই জোর তোড়জোড় শুরু করে দিয়েছেন।\nতবে কোনও ‘ডেস্টিনেশন ওয়েডিং’ নয়, বরুণ-নাতাশা নাকি একেবারে পরিবার এবং ঘনিষ্ঠদের নিয়েই বিয়ের পিঁড়িতে বসতে চাইছেন বলে খবর। সেই কারণেই বিয়ে নিয়ে সংবাদমাধ্যমের সামনে কোনও মন্তব্যও করতে দেখা যাচ্ছে না বলিউডের এই অভিনেতাকে।\nপ্রসঙ্গত, করণ জোহরের শো ‘কফি উঠ করণ’-এ হাজির হলে, বিয়ে নিয়ে বরুণকে প্রশ্ন করা হয়। যার উত্তরে নাতাশার নামই নেন ‘বদরিনাথ কি দুলহানিয়া’-র অভিনেতা।\nPrevious হাসপাতাল থেকে বাসায় ফিরেছেন মাহি\nNext সহজেই তৈরি করুন চিংড়ি কাবাব


২৮ মার্চ , ২০১৬, ০১:১৯:৩৯\nশেষ আপডেট: ২৮ মার্চ , ২০১৬, ০১:৩০:৪০\nবর্ণময় উদ্যোগে শামিল দুই বাংলা\nএমন একটা পৃথিবী আমরা তৈরি করতে চলেছি যেখানে সব ধরনের মানুষ ভালবাসতে পারে, ভালবাসা পেতে পারে।’ জানিয়েছেন জেনি সিলি। ২৮ ও ২৯ মার্চ ঢাকায় এক অন্য রকম ‘রোমিও অ্যান্ড জুলিয়েট’-এর প্রথম অভিনয়ের আগে। এই অভিনয়ের বৈশিষ্ট্য— শারীরিক প্রতিবন্ধী তরুণ-তরুণীরা এই নাটকের প্রধান শিল্পী। জেনির কথায়, সে জন্যেই এই পঁচাত্তর মিনিটের প্রযোজনাটি গুরুত্বপূর্ণ তো বটেই, চ্যালেঞ্জিংও। ‘শারীরিক প্রতিবন্ধকতা সত্ত্বেও এই ভিন্ন ভাবে সক্ষমরা প্রমাণ করে দেবেন, তাঁরা কী-না পারেন, আর তাই চিরায়ত ভালবাসার নাটকটি বেছে নেওয়া।’ জানালেন নাসিরউদ্দিন ইউসুফ। শেক্সপিয়ার-এর মৃত্যুর চারশো বছর উদ্‌যাপনে উদ্যোগী হয়েছে ব্রিটিশ কাউন্সিল, ১৩০টি দেশ তাতে যোগ দিয়েছে, এই প্রযোজনাটি তারই অঙ্গ। বাংলাদেশের ‘ঢাকা থিয়েটার’ ও লন্ডনের ‘গ্রেআই থিয়েটার’ মিলে অভিনয় করছে। নেতৃত্বে জেনি, লন্ডনের নাট্যদলটির ‘আর্টিস্টিক ডিরেক্টর’; আর মূল ভাবনা ও প্রযোজনা নাসিরউদ্দিনের, ঢাকার নাট্যদলটির প্রতিষ্ঠাতা। এই উদ্যোগে জড়িয়ে গিয়েছে কলকাতাও, এক অর্থে পশ্চিমবঙ্গ ও বাংলাদেশের যৌথ উদ্যোগে এই নাটক। নাটকটির বাংলাপাঠ রচনা করেছেন দেবেশ রায়। ‘বাস্তবের শিকড় থেকে রচনাকে শিল্পের বৃক্ষে পরিণত করতে পারেন দেবেশ রায়ই, তাঁর লেখনীর মহাকাব্যিক বিস্তারে আমি চমৎকৃত ও বিস্মিত। তাই তাঁর অনুবাদ সাদরে গ্রহণ করেছি আমরা।’ বললেন নাসিরউদ্দিন। সম্প্রতি এই অনুবাদের দ্বিভাষিক সংস্করণ পশ্চিমবঙ্গে বের করেছে দে’জ পাবলিশিং (সঙ্গে প্রচ্ছদ)। শুধু তাই নয়, ২৬ মার্চ যে ৪৫ বছর পূর্ণ হল বাংলাদেশের স্বাধীনতার, সে কারণেই নাসিরউদ্দিনের কাছে এই উদ্যোগের অন্য তাৎপর্য। শেক্সপিয়ারের নাটক, ব্রিটিশ কাউন্সিলের উদ্যোগ, ঢাকা থিয়েটারের অভিনয়, পশ্চিমবঙ্গের অনুবাদ— এমন এক মিলিত উৎসব হয়ে উঠল! বাঁ দিকের ছবিতে জেনি সিলির সঙ্গে অভিনেতারা, তারেক মেহদির তোলা ছবিটি ব্রিটিশ কাউন্সিলের সৌজন্যে।\n‘তাঁর সারাজীবনের কাজের জন্য সংবর্ধিত হয়েছেন রুদ্রপ্রসাদ সেনগুপ্ত। সেই সংবর্ধনায় আমরাও আমাদের স্বরসংযোগ করি।’ লিখেছেন শঙ্খ ঘোষ। তরুণ রুদ্রপ্রসাদের চমৎকার একটি আলোকচিত্র অন্যকথা-র (সম্পা: দীপক মিত্র সিদ্ধার্থ সেন) ‘প্রসঙ্গ রুদ্রপ্রসাদ’ সংখ্যাটির প্রথম খণ্ডের শুরুতেই, তেমনই দ্বিতীয় খণ্ডের শুরুতে তাঁর পরিণত বয়সের ছবি। তাঁকে নিয়ে পারিবারিক মানুষজন ও বিশিষ্ট জনের নতুন-পুরনো লেখার পাশাপাশি তাঁরও একগুচ্ছ রচনা। জীবনী, সাক্ষাৎকার, চিঠিপত্র। তাঁর অভিনীত-নির্দেশিত-রূপান্তরিত নাটক ও চলচ্চিত্র এবং সম্মানপ্রাপ্তির তালিকা, সঙ্গে সে সব নিয়ে আলোচনাও। তাঁর থিয়েটার-ভুবনকে সামগ্রিকতায় দেখার চেষ্টা। প্রচ্ছদ: অনুপ রায়\nতাঁর হাতে চক-পেন্সিলের সঙ্গে সঙ্গে রং-তুলিও স্বমহিমায় বিরাজ করে। শিল্পী প্রশান্ত বসু কখনও নরেন্দ্রপুর রামকৃষ্ণ মিশন, কখনও বা সাউথ পয়েন্ট স্কুলে গণিতের শিক্ষকতা করেছেন। প্রশান্তর ‘নেচার অ্যারাউন্ড-২’ শীর্ষক পঞ্চম একক প্রদর্শনী চলছে আলতামিরা আর্ট গ্যালারিতে। চলবে ৩১ মার্চ পর্যন্ত, ৩-৮টা। অন্য দিকে, কলকাতা, শান্তিনিকেতন এবং বডোদরা-র বিশিষ্ট শিল্পীদের আঁকা তেত্রিশটি মূল রেখাচিত্রের প্রদর্শনীর আয়োজন করেছে ভদ্রকালী, উত্তরপাড়া জীবনস্মৃতি ডিজিটাল আর্কাইভ। দেখা যাবে রামকিঙ্কর বেজ, কমলকুমার মজুমদার, দিনকর কৌশিক, রবীন মণ্ডল প্রমুখ শিল্পীর কাজ। চলবে ১২ এপ্রিল পর্যন্ত, ৪-৯.৩০টা। সহযোগিতায়, ফোকাস। সমগ্র পরিকল্পনায় অরিন্দম সাহা সরদার। সঙ্গের ছবির শিল্পী হরেন দাস।\nচু-কিতকিত, ডাংগুলি, বুড়িছোঁয়া, চোর-পুলিশ বা কুমিরডাঙ্গা— ছেলেবেলার সেই খেলাগুলি কি মনে পড়ে! আজকের নেটস্যাভি প্রজন্মের কাছে এ সব হাস্যকর মনে হবে, কিন্তু সে দিনের শিশুদের কাছে এই ছিল অমূল্য। সেই দিনের রেশ ফিরে পেতে চাইলে চলে আসতে হবে ইকোপার্কের আরবান ভিলেজে। হিডকো-র সঙ্গে আর্ট ইলুমিনেটস ম্যানকাইন্ড-এর উদ্যোগে এখানে আয়োজিত হয়েছে ‘লোকতীর্থ উৎসব’, ১-৩ এপ্রিল। ছেলেবেলার খেলায় যোগ দেওয়া ছাড়াও এখানে দেখা যাবে ধামসা বাদন, বহুরূপী, বাউল, রণপা, আদিবাসী ও ছোনাচ এবং পুতুলনাচ। এ দিকে একটি অন্য ধরনের পরিবেশনা ৮ এপ্রিল সন্ধে ৬টায় আইসিসিআর-এ। ‘তৌর্য্যত্রিকম’ অর্থ নৃত্য, সঙ্গীত এবং নাট্যের যুগলবন্দি। শোভা রায় প্রতিষ্ঠিত সৌন্দর্য ভারত নাট্যালয় দীর্ঘদিন ধরে ভরতনাট্যমের এই দিকটি নিয়ে কাজ করে চলেছে। ভারতীয় বিদ্যাভবন এবং ইনফোসিস ফাউন্ডেশনের প্রযোজনায় সন্দীপ মল্লিকের কথা, শুভেন্দু মুখোপাধ্যায়ের মূকাভিনয় এবং শোভা রায়ের নৃত্যে উদ্ভাসিত হবে বিষয়টি।\nঅমসৃণ সাম্প্রতিক সময়টার সঙ্গে বোঝাপড়ার জন্যে বা বর্তমান নিয়ে নতুন করে ভাববার জন্যে অতীত পুনঃপাঠের ভিতর দিয়ে যেতে হবে আমাদের। সাহিত্য ও সিনেমার ‘টেক্সট’-এ ভর করে পৌঁছতে হবে জাতি, দেশ ও তার ইতিহাসের সন্ধিক্ষণে। এই নিয়েই প্রতি বারের মতো এ বারও ভিভাদা-কল্পনির্ঝর বার্ষিক বক্তৃতা। বক্তা যাদবপুর বিশ্ববিদ্যালয়ের ইংরেজির এমেরিটা অধ্যাপক সুপ্রিয়া চৌধুরী। বিষয়: ‘রিডিং পাস্টস, থিংকিং প্রেজেন্টস: রিফ্লেকশনস অন দ্য নেশন, রিপ্রেজেন্টেশন, অ্যান্ড মোর্নিং’। উদ্যোগে কল্পনির্ঝর ফাউন্ডেশন ও গ্যেটে ইনস্টিটিউট। ১ এপ্রিল সাড়ে ৬টায় ম্যাক্সমুলার ভবনে।\nনাটকই শেখায় অন্যায়ের বিরুদ্ধে সোচ্চার হতে। আর এর থেকেই জন্ম নেয় প্রতিবাদের ভাষা। এ বার সেই ভাষাকে সঙ্গে নিয়ে এফ আই টি এ/প্রকৃতি তীর্থ এবং রবীন্দ্রভারতী বিশ্ববিদ্যালয়ের উদ্যোগে ‘অন্তরঙ্গ স্পার্টাকাস’ শীর্ষক এক বিকল্প থিয়েটারের আয়োজন করা হয়েছে (রাজারহাট, ইকো পার্ক ১নং গেট) প্রকৃতি তীর্থ রবি অরণ্যের মুক্তমঞ্চে। সহযোগিতার হাত বাড়িয়ে দিয়েছেন পর্যটনমন্ত্রী ব্রাত্য বসু, হিডকো চেয়ারম্যান দেবাশিস সেন এবং রবীন্দ্রতীর্থ-র অধিকর্তা অনুপ মতিলাল। চলবে ৩ এপ্রিল (সোমবার বাদে রোজ বিকেল ৫-৭.৩০) পর্যন্ত। মেলায় চোদ্দোটি নাট্যদলের উপস্থিতিতে প্রতিদিন দুটি করে নাটক ছাড়াও থাকবে রবীন্দ্রভারতী বিশ্ববিদ্যালয়ের ছাত্রছাত্রীদের সঙ্গীত ও নৃত্যানুষ্ঠান।\nশুধু বইমেলার আয়োজন করেই দায়িত্ব শেষ নয়, নানা সামাজিক দায়িত্ব পালনেও এগিয়ে আসে পাবলিশার্স অ্যান্ড বুকসেলার্স গিল্ড। অর্থনৈতিক ভাবে দুর্বল বা বন্যাবিধ্বস্ত এলাকার ছাত্রছাত্রীদের পাঠ্যবই বিতরণ, অনাথ আশ্রমে গ্রন্থাগার স্থাপন, বিনামূল্যে স্বাস্থ্যপরীক্ষা তো ছিলই। এ বার, আমহার্স্ট স্ট্রিটের চিলড্রেন্স হ্যাপি হোম প্রাইমারি স্কুলের পরিচালন সমিতির পাশে দাঁড়াল গিল্ড। আগামী এক বছরের জন্য ওই স্কুলের ছাত্রছাত্রীদের বিনামূল্যে স্কুল ইউনিফর্ম প্রদান, গ্রন্থাগার স্থাপন, টিফিনের ব্যবস্থা ও স্বাস্থ্যপরীক্ষা করা হবে। এই কর্মকাণ্ডের সূচনা ৩০ মার্চ দুপুর ১২টায়।\n‘এদেশের মাটি, মানুষ আর সংস্কৃতিকে ভালবাস। তাদের নিয়ে কাজ কর। তারাই তোমায় এগিয়ে নিয়ে যাবে।’— ছাত্রছাত্রীদের এ কথা প্রায়ই বলতেন ইতিহাসবিদ অমিতা রায়। আদি নিবাস ময়মনসিংহ হলেও কর্মসূত্রে পিতা উমেশ রায়ের রেঙ্গুনে বসবাসকালে ১৯২৯ সালের ২৩ জুন ওখানেই তাঁর জন্ম। উচ্চশিক্ষার জন্য তিনি চলে আসেন কলকাতায়। এখানে কল্যাণী কার্লেকরের চেষ্টায় কসবা চিত্তরঞ্জন স্কুলে সকালে চাকরি এবং দুপুরে কলকাতা বিশ্ববিদ্যালয়ে প্রাচীন ভারতীয় ইতিহাস ও সংস্কৃতিতে এম এ পড়া। ১৯৪৯-এ প্রথম বিভাগে উত্তীর্ণ হয়ে গবেষণা করেন নীহাররঞ্জন রায়ের তত্ত্বাবধানে। ১৯৬০-এ কলকাতা বিশ্ববিদ্যালয়ের প্রত্নতত্ত্ব বিভাগের সূচনাপর্ব থেকেই পড়িয়েছেন। পড়িয়েছেন দেশবিদেশের নানা বিশ্ববিদ্যালয়ে। সম্প্রতি প্রয়াত হলেন তিনি।\nতখন তিনি কলেজ ছাত্র। কুড়ি পার হননি। ডায়েরি লেখার অভ্যাস তার আগে থেকেই। তবে কলেজ ছাত্র হিসেবে এই সময়ে লেখা ডায়েরির পাতায় খুঁজে পাওয়া যায় এক ভিন্ন নরেশ গুহকে। যিনি শুধুই কবি নন, সময় সচেতন এক চিন্তক। এমন ৮টি ডায়েরি ঘেঁটে ভিন্ন এক নরেশকে উপস্থাপন করবেন সোমা মুখোপাধ্যায় চক্রবর্তী ও অনিমেষ দত্ত বণিক। সোমার বক্তব্য ছুঁয়ে যাবে ব্যক্তি নরেশ গুহর নানা স্মৃতি। এর পরে থাকবে তৃতীয় নরেশ গুহ স্মারক বক্তৃতা ২০১৬, বক্তা প্রসেনজিৎ দাশগুপ্ত, বিষয় ‘ভারতবর্ষের গুহামন্দির ও পাহাড় খোদাই ভাস্কর্য’। ‘অহর্নিশ’ আয়োজিত এই অনুষ্ঠানে আরও থাকছে জিৎ মুখোপাধ্যায়ের সংবর্ধনা। নবীন এই কবি- সম্পাদকের হাতে সম্মাননা তুলে দেবেন জয় গোস্বামী। আজ বিকেল ৫.৩০-এ, জীবনানন্দ সভা ঘরে।\nভেবেছিলেন ডাক্তার হবেন। বাবার কথায় যোগ দিলেন ওয়ার্ধা আশ্রমে গাঁধীজির নিজস্ব কর্মীদলে। কানু গাঁধীর বাবা নারানদাস ছিলেন গাঁধীজির ভাইপো। কানু মহাত্মার এতটাই ঘনিষ্ঠ হয়ে ওঠেন যে তাঁকে ‘বাপুর হনুমান’ বলা হত। শেষ দশ বছরে গাঁধীজির দিনযাপনের অন্তত হাজার দু’য়েক ছবি তুলেছিলেন তিনি। ক্যামেরাটা দেন জি ডি বিড়লা, আর গাঁধীজির শর্ত ছিল ফ্ল্যাশ জ্বালানো যাবে না, পোজ দিতেও বলা যাবে না, আর আশ্রম এর খরচ দেবে না। শর্ত মেনেই কানু যে সব ছবি তোলেন তা আজ বিস্মৃত। তা থেকে বেছে কানুজ গাঁধী নামে দারুণ বই তৈরি করেছেন প্রশান্ত পাঞ্জিয়ার আর সঞ্জীব সাইত (নজর ফাউন্ডেশন)। তারই ৪২টি ছবি নিয়ে আজ থেকে ১৭ এপ্রিল প্রদর্শনী ভিক্টোরিয়া মেমোরিয়াল হলে, সন্ধে ৬টায় উদ্বোধনে সব্যসাচী ভট্টাচার্য। সঙ্গের ছবিতে সোদপুর খাদি প্রতিষ্ঠানে গাঁধীজি, ভোর চারটে, ১৯৪৬।\nনেলসন ম্যান্ডেলা কেপ টাউনের রবেন আইল্যান্ডের জেলে বসে শিবদাস বন্দ্যোপাধ্যায়ের কথায় ও রকেট মণ্ডলের সুরে ‘ম্যান্ডেলা আফ্রিকা ম্যান্ডেলা’ গানটির তর্জমা শুনে বলেছিলেন, ‘আমাকে নিয়ে বাংলাভাষায় এ রকম সুরেলা গান তৈরির জন্য আমি গর্বিত।’ ম্যান্ডেলা যখন কলকাতায় এলেন, তখনও রকেটের সুর করা ‘স্বাগত ম্যান্ডেলা’ গান দিয়ে তাঁকে অভ্যর্থনা জানানো হয়। আবার, তাঁরই সুরে ইউথ ক্যয়ারের গাওয়া ‘বিশ্বজননী মাদার টেরিজা’ গানটিও প্রশংসিত হয়েছিল। হিল্লোল ওরফে রকেট সত্যজিৎ রায়, সলিল চৌধুরী, আর ডি বর্মন, মান্না দে, সুধীন দাশগুপ্তর সঙ্গে কাজ করে ঋদ্ধ হয়েছেন। প্রাণিত হচ্ছেন দেশে-বিদেশে রুনা লায়লা, অমিতকুমার, ভূপিন্দর সিংহ-মিতালি, সাবিনা ইয়াসমিন, অ্যান্ড্রু কিশোরদের স্টেজ শো-এ গিটারিস্ট হিসেবে পারফর্ম করতে পেরেও। অ্যালবাম ‘কলকাতা-৩০০’ বা নীতীশ রায়ের ‘এক পশলা বৃষ্টি’, কৌশিক গঙ্গোপাধ্যায়ের ‘ওয়ারিশ’, ‘রংমিলন্তি’, অতনু ঘোষের ‘অংশুমানের ছবি’, ‘তখন তেইশ’-এর মতো ছবিতে তাঁকে সুরকার হিসেবে পাওয়া গিয়েছে। জন্ম ১৯৬০-এ কলকাতায়। সংগীত জীবন শুরু ‘লিটল বিটলস’ ব্যান্ড-এ। সুরকার সুধীন দাশগুপ্তর ভাই পরিমল দাশগুপ্তর উৎসাহেই কলকাতা ইয়ুথ ক্যয়ারে যোগদান। ২০১০-এর বাংলাদেশে অনুষ্ঠিত সাউথ এশিয়ান গেমস-এর মিউজিক অ্যারেঞ্জারও ছিলেন তিনি। সম্প্রতি, নীতীশ রায়ের ছবি ‘তদন্ত’-র সংগীত পরিচালনা করলেন রকেট।\nতাঁর আত্মজীবনীর নাম একশো বছরের সাতশো কথা! ১৯২৯ সালে তাঁর গান শুনে রবীন্দ্রনাথ মুগ্ধ হয়েছিলেন আগরতলার উমাকান্ত অ্যাকাডেমিতে। অমিয়কুমার চট্টোপাধ্যায় ১৯৩৫ সালে যাদবপুর বিশ্ববিদ্যালয়ে ইলেকট্রিক্যাল ইঞ্জিনিয়ারিংয়ে প্রথম শ্রেণিতে প্রথম হয়ে আচার্য প্রফুল্লচন্দ্র রায়ের হাত থেকে স্বর্ণপদক গ্রহণ করেন। ছেলেবেলা থেকেই ফুটবলটাও গভীর আগ্রহের সঙ্গে খেলতেন। যাদবপুরের হয়ে ‘ইলিয়ট শিল্ড’-এ দশটি গোল করে ক্রীড়ামোদীদের দৃষ্টি আকর্ষণ করেছিলেন। এ থেকেই পরে ইস্টবেঙ্গল ও মোহনবাগান ক্লাবে প্রতিনিধিত্ব। ১৯১৪ সালের ২৯ মার্চ পূর্ববঙ্গের কুমিল্লা জেলায় জন্ম। বাবা ব্রজেন্দ্রকুমার চট্টোপাধ্যায় ত্রিপুরা রাজদরবারে উচ্চপদে কর্মরত ছিলেন। অমিয়কুমার আমেরিকার কর্নেল ও ইলিনয় বিশ্ববিদ্যালয়ের মাস্টার্স ও ডক্টরেট। ১৯৩৫-৭১ যাদবপুর, পিলানি, ইলিনয় ও মেসরা-য় অধ্যাপনা করেছেন। ১৯৮১-তে অবসর নেন। শতবর্ষে সংবর্ধিত হয়েছেন যাদবপুর বিশ্ববিদ্যালয়ে, একশো পেরিয়েও চোখে চশমা পরতে হয় না, হাঁটতেও লাঠিতে ভর দেওয়ার দরকার পড়ে না তাঁর। শতবর্ষের সুস্থ, তরতাজা যুবকের সময় কাটছে ফেলে আসা জীবনের স্মরণীয় স্মৃতিচিত্রগুলিকে লেখনীতে রূপ দিতে আর পছন্দের বই পড়ে! তাঁর কথায়, ‘চলাফেরার অভ্যাসটা না রাখলে যে একদম অথর্ব হয়ে যাব!’ একশো তিনে পা দিচ্ছেন আগামী কাল।\nছবি: শুভাশিস ভট্টাচার্য


বিদেশী সংস্কৃতি স্বাধীনতার জন্য হুমকি\nহাফেজ মোহাম্মদ আব্দুল্লাহ বিন আলাউদ্দীন | প্রকাশের সময় : ৯ মার্চ, ২০১৮, ১২:০০ এএম\nবাংলাদেশ। হাজার বছরের ঐতিহ্য ধারণ ও লালনকারী একটি দেশ। যে দেশের রয়েছে নিজস্ব সংস্কৃতি-স্বকীয়তা। আছে গৌরবময় ইতিহাস-ঐতিহ্য। সংস্কৃতি একটি জাতির পরিচয় বহন করে। সংস্কৃতি দিয়েই একটি জাতি অন্য জাতি থেকে আলাদা হয়। নিজস্ব সংস্কৃতি ও স্বকীয়তা একটি দেশের সার্বভৌমত্বের প্রতিক। গেøাবালাইজেশনের এই সময়ে যে জাতির সংস্কৃতি যতটুকু স্বতন্ত্র, সে জাতি ঠিক ততটুকুই স্বাধীন। কেউ যদি একটি দেশের বা জাতির স্বাধীনতা ধ্বংস করে দিতে চায়, তাহলে আধুনিক এই যুগে সশ¯্র হামলার খুব বেশী প্রয়োজন নেই। যদি সেই জাতির স্বকীয়তা ও সংস্কৃতিতে বিজাতীয় ধ্বংসাত্মক অপসংস্কৃতি ঢুকিয়ে দেওয়া যায়, তবে সেই জাতি এমনিতেই তাদের গোলামে পরিণত হবে। কেননা, সংস্কৃতি একটি জাতির সামগ্রিক পরিচয় বহন করে। একটি জাতির মানুষ যা করে, যেভাবে করে, যা দেখে, যেভাবে দেখে, যা চিন্তা করে, যেভাবে চিন্তা করে, যা পরে, যেভাবে পরে, সেটাই একটি জাতির সংস্কৃতি। যেমন ইংরেজ জাতি ও আমাদের সংস্কৃতিতে বিস্তর ফারাক। উদাহরণ সরূপ দুয়েকটি বলা যেতে পারে। যেমন ইংরেজদের সংস্কৃতিতে তাদের ড্রেস কোড হলো, কোর্ট-টাই, বেøজার ইত্যাদি। মদ্যপান হলো তাদের প্রধান পানীয়, তাদের আচার-অনুষ্ঠান কোনকিছুই শুরু করা হয় না যতক্ষণ না তারা শ্যাম্পেনের বোতলে গলা না ভেজায়। এদিকে এদেশের সংস্কৃতি হলো লুঙ্গি, শাড়ী ও টুপি পাঞ্জাবী। মদ্যপান এদেশের ধর্মবর্ণ নির্বিশেষে সকলের কাছেই পরিত্যাজ্য।\nহাজার বছর ধরেই বাংলা মুসলমানদের একটি দেশ। তাই এ দেশের সংস্কৃতি গড়ে উঠেছে মুসলমানিত্ব ও ধর্মীয় আবেশে। এই বাংলার বেশীর ভাগ মানুষ কৃষি নির্ভর হওয়ায় স্বাভাবিকভাবেই বাংলার সংস্কৃতিতে গৃহস্থের উৎসবগুলো অনেকখানি জায়গা দখল করে আছে। সে উৎসবগুলো বাদ দিলে বাংলার ঐতিহ্য বলে কিছু থাকে না। মুসলমান হিসাবে এদেশের মানুষের প্রধান উৎসব হলো ঈদুল ফিতর ও ঈদুল আযহা এবং ধর্মীয় আচারগুলোই হলো এদেশের প্রধান সংস্কৃতি। ৬০-৭০ ভাগ মানুষ কৃষিনির্ভর ও গৃহস্থ হওয়ায় গ্রামীণ উৎসবগুলোও এদেশের সংস্কৃতিতে স্বমহিমায় উজ্জল হয়ে আছে। আজ থেকে ১০ বৎসর পূর্বেও যে উৎসবগুলো ছিল এদেশের সংস্কৃতির প্রধান অনুসঙ্গ ১০ বছরের ব্যবধানে এখনকার ছেলেমেয়েরা নামও হয়তো জানেনা। আন্তঃজালের এই সেবা আমাদের জন্য কতটুকু আশির্বাদ আর কতটুকু অভিশাপ তা হয়তো সময়ই বলে দিবে। যে জাতির বিনোদন ছিল নবান্ন, পিঠা আর গ্রামীণ মেলার মতো উৎসব। যে জাতির জীবনে বছরের দুইটি ঈদ ছিল সবচেয়ে আকাক্সক্ষার দিন। সে জাতি আজ নিজেদের সংস্কৃতি বাদ দিয়ে পালন করে বিদেশ থেকে আমদানি করা অপসংস্কৃতি। আমরা দেখতে পাই কিছু নাস্তিক দেশ ও ইসলাম বিরোধীদের হাত ধরে এদেশে প্রবেশ করে ভ্যালেন্টাইনস ডে নামক চরিত্র ও ইমান বিধ্বংসী তথাকথিত পশ্চিমা কালচার। জাতি যখন ভালবাসা দিবস নামক ক্যান্সারে আক্রান্ত হয়ে কোমার পর্যায়ে চলে গেছে তখন ইন্টারনেটের হাত ধরে এদেশে আমদানি হচ্ছে কিস ডে, রোজ ডে, প্রপোজ ডে, চকলেট ডে, টেডি ডে নাম সমূহের মতো জঘন্য সব নামের দিবস, যা শুধুমাত্র যৌন সুরসরি নয় সরাসরি যিনার আমন্ত্রন। আজ ইউরোপ আমেরিকায় মায়ের পরিচয়ে সন্তানের পরিচয় দিতে হয়। কিন্তু ইসলাম সন্তানকে বাবার পরিচয়ে পরিচিত করে। বংশ ধারা বাবার বংশের সাথেই নির্ধারিত করে। পশ্চিমা বিশ্বে মায়ের পরিচয়ে সব কাজ করতে হয়। কারণ অধিকাংশ ছেলে মেয়েই জানে না তাদের জন্মদাতা আসলে কে। আর সেই জন্মপরিচয়হীন জারজ কালচার মুসলমানের অভয়ারন্যে চালু করতে ৯০ দশকের শুরুর দিকে এক নাস্তিক তার বিদেশী প্রভুদের ছত্রছায়ায় এদেশে আমদানি করে ভালবাসা দিবস। আমার পুতঃপবিত্র এই মাটিকে নষ্ট করার চক্রান্তে এই নাস্তিক গোষ্টি অনেক এগিয়ে গেছে। এই যে আমাদের চরিত্রের আজ অবক্ষয়, রাস্তা ঘাটে বেওয়ারিশ শিশু। কুকুর শিয়ালে টানাটানি করছে নাম পরিচয়হীন মানব সন্তান। তার সবকিছুই ভ্যালেন্টাইনস নামক ক্যান্সারের অবদান। বিলিভ ইট ওর নট। এটাই সত্যি যে, এদেশের টিনএজরা এই চরিত্র বিধ্বংসী তথাকথিত দিবসগুলো খুব ঘটা করেই পালন করছে আর গড্ডালিকায় গা ভাসিয়ে নিজের চরিত্র, ইমান ও সমাজ ধ্বংস করছে।\nএগুলো ছাড়াও হাল আমলে এদেশে আরও কিছু দিবস পালন করা হচ্ছে। বন্ধু দিবস নামক একদিনে একজন আরেকজনের হাতে সুতা বেঁধে দেয় অন্য ধর্মের একটি অনুষ্ঠানের আদলে। ওই ধর্মে হাতে সুতা (রাখি) বেঁধে দেয় কারণ তারা বিশ্বাস করে এই কাজটি করলে তাদের বন্ধন চিরদিন থাকবে। আর এটাই তাদের ধর্মীয় বিশ্বাস। তেমনিভাবে বন্ধুদিবসেও এই বিশ্বাস নিয়েই একে অন্যের হাতে সুতা বেঁধে দেয়। যা সরাসরি একটি শিরকী চিন্তা। কয়েকবছর যাবত ‘রং খেলা’ নামক একটি খেলায় মুসলমান ছেলে-মেয়েদের অংশগ্রহণ লক্ষ্য করার মতো। বিশেষ করে স্কুলের ছাত্র-ছাত্রীরা ব্যাপকভাবে সেই অনুষ্ঠান পালন করছে। আবার কোনো কোনো স্কুল-কলেজে ছাত্র-ছাত্রীদের বাধ্য করা হচ্ছে অংশগ্রহণ করার জন্য। কিছু কিছু জায়গায় শোনা গেছে যে স্কুলের গেইট বন্ধ করে দিয়ে জোরপূর্বক উক্ত খেলায় অংশগ্রহন করানো হচ্ছে। আরও উদ্বেগের সাথে লক্ষ্য করা গেছে এই দিন আবার অন্য একটি ধর্মের ধর্মীয় উৎসব। সেই উৎসবেও রং দিয়ে রাঙ্গিয়ে দেয় একে অপরকে। সেটি তাদের ধর্মীয় উৎসব। ঠিক একই দিনে মুসলমান ছেলে মেয়েদের একই রকম অনুষ্ঠান পালন করা কি পরিকল্পিত না কাকতলীয় সেটি ভাবার বিষয়। আল্লাহর উপর বিশ্বাসস্থাপনকারী কোনো মানুষ এইসব অনুষ্ঠান, উৎসবে যোগ দিতে পারে না। তাই জাতিসত্বার দোহাই দিয়ে কৌশলে মুসলমান ছেলে-মেয়েদের শিরকে লিপ্ত করার ষড়যন্ত্র হচ্ছে কি না সেটা কে বলবে? এই বিজাতীয় কালচার আমাদের সংস্কৃতি কবে থেকে হলো তা খুঁজে বের করা এখন সময়ের দাবী।\nষড় ঋতুর এই বাংলাদেশে ঋতুরাজ বসন্তের আগমন নিয়ে গ্রাম বাংলায় উৎসব পালন করা হতো। কিন্তু ইদানিং এই উৎসব আর গ্রামে গঞ্জে পালন করা হয় না। এই উৎসব এখন শহুরে উৎসব। বসন্তকে বরণ করার নামে এখন সমাজে বেহায়াপনা মহামারীর আকার ধারণ করেছে। বিশেষ করে আমাদের ভাষার মাস, শোকের মাস ফেব্রæয়ারি একটি অবাধ মেলামেশা আর অবৈধ সম্পর্কের প্রধান মাস হিসাবে পরিচিত হয়ে গেছে। এখন ফেব্রæয়ারি আর শোকের মাস নেই। ফেব্রæয়ারি এখন যৌনতা আর রুচিহীন সংস্কৃতির মাস। আবহমান বাংলার ঐতিহ্য উৎসব নবান্ন, পিঠা উৎসব এখন আর আমাদের নিজেদের সংস্কৃতি বলে মনেই হয় না। বাঙ্গালী জাতি ¯েøাগানের ধোয়া তুলে বৈশাখি উৎসব নামে মুসলমানদের এখন সরাসরি মূর্তিপূজায় অংশগ্রহন করানো হচ্ছে। বাংলাদেশের শহর থেকে গ্রাম, অজপাঁড়া থেকে গাঁয়ের অলিগলি কোথাও এখন আর হিন্দি গানের ডিজে ছাড়া অনুষ্ঠান আশা করা যায় না। সুন্নতে খতনা অনুষ্ঠানেও এখন বিজাতীয় অশ্লিল গানের সাথে ছেলে-মেয়েদের নৃত্য যেন বাধ্যতামূলক। যুবসমাজ মেতে আছে বলিউড নিয়ে। যারা বুঁদ হয়ে থাকে আনুশকা, ক্যাটরিনা আর অরজিত সিংদের নিয়ে। ঘরের মা-মেয়েরা আছে স্টার জলসা, জি বাংলা আর স্টার প্লাসের ক‚টনামী, পরকীয়া আর চরিত্র বিধ্বংসী সব সিরিয়াল নিয়ে। যেখানে শিক্ষা দেওয়া হচ্ছে একত্রে বাবা ছেলে দুই বোন কে বিয়ে করার মতো জঘন্য কাহিনী। প্রমোট করা হচ্ছে লিভ টুগেদার নামে বিবাহ বহির্ভূত সম্পর্ককে। পৃথিবী না চেনা শিশুরা মা বাবাকে চেনার আগেই ডোরিমন আর মুটো পাতলুকে চিনে ফেলে। মা-বাবা ডাকা শেখার আগে হিন্দি ভাষা বুঝতে এবং বলতে পারে। আমাদের ধর্মীয় উৎসবেও এখন ভিনদেশী সংস্কৃতির অপচ্ছায়া। ঈদে এখন অন্য দেশের লেহেঙ্গা, কিরণমালা বা পাখি ড্রেস না হলে চলে না। কোনো কোনো জায়গায় নাকি সেইসব ড্রেসের জন্য আত্মহত্যাও করে ফেলেছে কয়েকজন। জামা-কাপড় না পরে থাকা এ্যক্টরের নামে ড্রেসের নামকরণ করা হয়। আমাদের মেয়েরা আবার সেইসব ড্রেস ছাড়া ঈদ উদযাপনই করতে পারে না।\nযেখানে আমাদের সংস্কৃতি বছরে দুইটি ঈদ ছাড়াও ছিল শবে বরাত-শবে কদরে রাত জেগে ইবাদত করা। রমজান মাসে সবাই মিলে সেহরি ইফতার করা। শুক্রবারদিন জুমার নামাযে সবার মনে ঈদের আনন্দ বিরাজ করা। গ্রামে গ্রামে পাড়ায় পাড়ায় ওয়াজ-মাহফিল। সেই মাহফিল উপলক্ষে আগে পরে সাতদিন গ্রামীণ মেলা ছিল আমাদের ঐতিহ্যের অংশ। সেখানে মঙ্গল প্রদীপ, তীলক-ঢোলক, হোলি আর রাখি বন্ধন কোত্থেকে এলো? কেন এলো? কেন একটি স্বাধীন জাতিকে মননে-মস্তিষ্কে পঙ্গু করে দেওয়া হচ্ছে? মোহাম্মদী চেতনা-আদর্শে বেড়ে উঠা এদেশের সংস্কৃতিতে বিজাতীয় সংস্কৃতির এই নগ্ন আগ্রাসন কেন? কেন আমাদের সংস্কৃতিতে শিরকী অপসংস্কৃতির বিষাক্ত ছোবল? কারা আমাদের সহজ সরল মুসলমানদের মুশরেক বানানোর ষড়যন্ত্রে লিপ্ত আছে আর কারা নর্দমা সংস্কৃতির নীল বিষ এই সমাজে ছড়িয়ে দিচ্ছে? এসব কিসের আলামত, তা যদি এখনই চিহ্নিত করে ব্যবস্থা নেওয়া না হয় তাহলে সেইদিন খুব বেশী দূরে নয় যেদিন আমরা আমাদের স্বকীয়তা ভুলে গিয়ে ভিনদেশী হয়ে যাবো। পতাকা থাকবে কিন্তু স্বাধীনতা থাকবে না। অবয়ব মুসলমানের থাকলেও ঈমান আকীদায় মুসলমানের চিহ্নও থাকবে না।\nমুসলিম ঐক্য আজ\nমুফতী শামছুল হক সা‘দী আল্-হাবীবী\nনৈতিক চরিত্র সংরক্ষণে বিয়ের গুরুত্ব\nমানবতার ধর্ম ইসলাম নারী পুরুষের মধ্যে সুন্দর ও পুত: পবিত্র জীবন যাপনের জন্য বিবাহ বন্ধনে আবদ্ধ হওয়ার ব্যবস্থা করেছে। নোংরামির অভিশাপ থেকে সুরক্ষা দানে ইসলাম বিবাহ বন্ধনে আবদ্ধ হওয়ার জন্য জোর তাগিদ দিয়েছে। কেননা নারী-পুরুষের পবিত্রতা ও সতিত্ব রক্ষার বাস্তব হাতিয়ার হল বিবাহ ব্যবস্থা। বিয়ে হল পুরুষ ও নারীর মাঝে সামাজিক পরিবেশে এবং ইসলামী শরীয়ত মোতাবেক অনুষ্ঠিত এমন এক সম্পর্ক যার ফলে নারী পুরুষ দু’জনে একত্রে বসবাস এবং পরস্পরের যৌন সম্পর্ক স্থাপন সম্পূর্ন বৈধ হয়ে যায়। বিবাহ একটি শুভ ও ধমীর্য় অনুষ্ঠান যা পালনের মধ্য দিয়ে নারী পুরুষের ভবিষ্যৎ জীবনের সূচনা হয়। এই বিবাহ অনুষ্ঠানে আনন্দ উল্লাসের নামে বেহায়পনা বা অশ্লীল অনুষ্ঠান আয়োজনের পরিবর্তে ধর্মীয় রীতিনীতি বজায় রাখা অবশ্যই কর্তব্য। ইসলাম বৈরাগ্য নীতির কোন স্থান নেই। ইসলামে সামর্থবান ব্যক্তিকে বিবাহ বন্ধনে আবদ্ধ হওয়ার আদেশ দেয়। সামর্থ থাকা সত্তে¡ও বিবাহ না করা ইসলামে নিষিদ্ধ এবং অপরাধ। বিবাহ কেবল ভোগ বিলাসের জন্য নয় বরং বিয়ে হল প্রত্যেক নর-নারীর জীবনকে পুত: পবিত্র, সুন্দর এবং সার্থক করার পরোক্ষ ও প্রত্যক্ষ মাধ্যম।\nপবিত্র কোরআন শরীফে বিয়ে এবং স্ত্রী গ্রহণের ব্যবস্থাকে নবী রাসুলের প্রতি আল্লাহ তায়ালার এক বিশেষ দান বলে উল্লেখ করা হয়েছে। এ প্রসঙ্গে ইরশাদ হচ্ছে, “হে নবী আপনার পূর্বেও আমি অনেক নবী-রাসুল পাঠিয়েছি এবং তাদের জন্য স্ত্রী ও সন্তানের ব্যবস্থা করেছি”। আয়াতের মর্মবানী থেকে বুঝা যায় বিবাহ আল্লাহ পাকের প্রদত্ত একটি ঐশী বিধান। একই প্রসঙ্গে সুরা নূরে মহান আল্লাহ তায়ালা ইরশাদ করেন, “এবং বিয়ে দাও তোমাদের এমন সব ছেলে মেয়েদের স্বামী স্ত্রী বা স্ত্রী নেই; বিয়ে দাও তোমাদের দাস-দাসীদের মধ্যে যারা বিয়ের যোগ্য হয়েছে”। বিয়ের মাধ্যমে স্বামী-স্ত্রীর উপর গুরু দায়িত্ব অর্পিত হয়। সূরা বাকারার ১৮৭ আয়াতে ইরশাদ হচ্ছে, স্ত্রীরা হচ্ছে তোমাদের জন্য পোষাক স্বরূপ আর তোমরা তাদের জন্য পোষাক স্বরূপ। অর্থাৎ পোষাক যেমন করে মানব দেহকে সকল প্রকার নগ্নতা, অশ্লীলতা থেকে বাঁচিয়ে রাখে ঠিক তেমনি বিবাহর মাধ্যমে স্বামী-স্ত্রীর একে অপরকে সেভাবে বাঁচিয়ে রাখে। এ প্রসঙ্গে মিশকাত শরীফে বলা হয়েছে, “যে ব্যক্তি বিয়ে করল তার অর্ধেক দিন ঈমান পূর্ণ হল, আর বাকী অর্ধেকের বিষয়ে যেন আল্লাহকে ভয় করে”। আরো বলা হয়েছে; “স্বামী-স্ত্রী যখন একান্তে বসে আলাপ করে, হাসি খুশী করে তার সওয়াব নফল এবাদতের মতো”। তাছাড়া স্ত্রীরা জগতের অস্থায়ী সম্পদের মধ্যে শ্রেষ্ঠ সম্পদ বলেও হাদীসে রয়েছে।\nবিয়ের গুরুত্ব এবং প্রয়োজনীয়তা প্রত্যেক নর নারীর জীবনে অত্যন্ত গুরুত্বপূর্ণ। ইরশাদ হচ্ছে, “তোমরা তাদের অভিভাবকদের অনুমতিক্রমে তাদের বিয়ে কর: যথাযথভাবে তাদের মোহর প্রদান কর; যেন তারা বিয়ের মাধ্যমে সুরক্ষিত থাকতে পারে এবং অবাধে যৌনচর্চা ও গোপন বন্ধুত্বে লিপ্ত না হয়ে পড়ে”। (সুরা নিসা আয়াত ২৫) এই আয়াতে মহান আল্লাহ তায়ালা বিয়ে করার প্রতি উৎসাহ প্রদান এবং বিয়ে না করে অবৈধ যৌন সম্পর্ককে নিরুৎসাহিত করেছেন। পবিত্র কোরআনের পাশাপাশি প্রিয় নবী (দঃ) ও সামর্থবানদের বিবাহ বন্ধনে আবদ্ধ হওয়ার প্রতি বিশেষভাবে অনুপ্রাণিত করেন এবং সামর্থ থাকা সত্তে¡ও ইচ্ছাকৃতভাবে বিবাহ না করাকে নিরুৎসাহিত করেছেন। প্রখ্যাত সাহাবী হযরত আব্দুল্লাহ ইবনে মাসউদ (রাঃ) থেকে বর্ণিত, দয়াল নবী (দঃ) ইরশাদ করেন, হে যুব সমাজ তোমাদের মধ্যে যারা বিয়ের সামর্থ রাখে তারা তাদের বিবাহ করা কর্তব্য। কেননা বিয়ে দৃষ্টির নিয়ন্ত্রণকারী, যৌন অঙ্গের পবিত্রতাকারী আর যার সামর্থ নেই সে যেন রোজা রাখে।\nএ প্রসঙ্গে হযরত আব্বাস (রাঃ) থেকে বর্ণিত “কুমারিত্ব এবং অবিবাহিত নিঃসঙ্গ জীবন যাপনের কোন নিয়ম ইসলামে নেই”। সামর্থ থাকা সত্তে¡ বিবাহ না করার পরিণতি সম্পর্কে প্রিয় নবী (দঃ) বলেছেন, “যে লোক বিবাহ করার সামর্থ থাকা সত্তে¡ও বিয়ে করে না সে আমার উম্মতের মধ্যে শামিল নহে”। সামর্থ থাকা সত্তে¡ও বিবাহ না করার ভয়াবহ পরিণতির কথা উল্লেখ করে দয়াল নবী (দঃ) বলেন, যা হযরত মা আয়শা (রাঃ) থেকে বর্ণিত “বিয়ে করা আমার আদর্শ এবং স্থায়ী নীতি যে লোক আমার এ সুন্নাহ অনুসারে আমল করবে না সে আমার দল ভুক্ত নয়”। ইসলামের দৃষ্টিতে বিয়ে একটি দেওয়ানী চুক্তি। অভিভাককের মাধ্যমে নারী নিজেকে বিয়ের জন্য উপস্থাপিত করে আর পুরুষ তা গ্রহণ করে অর্থাৎ ইজাব এবং কবুলের মাধ্যমে একটি বিয়ে সম্পূর্ণ হয়।\nপ্রতিবছরের ন্যায় এবারও জাতিসংঘ সাধারণ পরিষদে বাংলাদেশ উত্থাপিত ‘শান্তির সংস্কৃতি’ রেজ্যুলেশন সর্ব সম্মতিক্রমে গৃহীত হয়েছে।\nহিন্দু জাতীয়তাবাদ ধ্বংস করছে ভারতের ধর্মনিরপেক্ষ সংস্কৃতি\nভারতে সা¤প্রতিক বছরগুলোতে হিন্দু জাতীয়তাবাদ একটি উদীয়মান রাজনৈতিক শক্তি হিসেবে আত্মপ্রকাশ করেছে যা দেশটির ধর্মনিরপেক্ষ চরিত্রকে ধ্বংস করে দিচ্ছে। মার্কিন কংগ্রেসের এক রিপোর্টে এ কথা\nভারমুক্ত হয়ে সচিব হলেন নাসির উদ্দিন\nসংস্কৃতি বিষয়ক মন্ত্রণালয়ের ভারপ্রাপ্ত সচিব মো. নাসির উদ্দিন আহমেদকে সচিব করেছে সরকার। ১৯৮৪ সালের বিসিএস ব্যাচের প্রশাসন ক্যাডারের এই কর্মকর্তাকে সচিব পদে পদোন্নতি দেয়া হয়েছে।\nজিনজিরা প্রাসাদ সংরক্ষণে সংস্কৃতি মন্ত্রণালয়ের উদ্যোগ\nঢাকার কেরানীগঞ্জে প্রতœতাত্তি¡ক নিদর্শন ও কালের সাক্ষী ঐতিহাসিক স্থাপনা জিনজিরা প্রাসাদ অবশেষে সংস্কৃতি বিষয়ক মন্ত্রণালয়ের\nসৎ কর্ম করা এবং সৎপথে আহ্বান করা অত্যন্ত ফজিলত পূর্ণ ও বরকতময় একটি কাজ। এছাড়া\nযা আমার সংস্কৃতির সঙ্গে যায় না, তা আধুনিকতা নয়-কুমার বিশ্বজিৎ\nবিনোদন রিপোর্ট: কুমার বিশ্বজিতের নামের আগে কোনো বিশেষণের প্রয়োজন নেই। সঙ্গীত জগতে তিনি নিজেই একটি\nথেমিসের মূর্তি, বির্তকিত সংস্কৃতি\nমাওলানা এরফান শাহ্গ্রিকদেবী থেমিসের মূর্তি নিয়ে পক্ষে বিপক্ষে অনেক গবেষণা, আলোচনা ও সমালোচনা হয়েছে। অনেক মতামত, প্রবন্ধ ও কলাম লেখালেখি হয়েছে। অনেক বক্তব্য, সেমিনার ও\nযন্ত্রের ভাল-মন্দ দিক নিয়ে ভাবার সময় এসেছে -সংস্কৃতিমন্ত্রী\nনীলফামারী জেলা সংবাদদাতা : সংস্কৃতিমন্ত্রী আসাদুজ্জামান নুর বলেছেন শিক্ষকরা যদি তাদের দায়িত্বকে নিজের কাজ হিসেবে গ্রহণ না করে তা হলে সরকারের নির্দেশনা কোন কাজে আসবে\nড. আবুল আজাদএকজন মেধাবী দেশপ্রেমিক ও বহু গ্রন্থের জনক। দীর্ঘদিন ধরে বিভিন্ন পত্রপত্রিকায় তার লেখা\nচিঠিপত্র : অপসংস্কৃতি রুখতে হবে\nঝোপঝাড়ে ঘেরা গ্রামে বৈদ্যুতিক আলোয় ঝলমল কর। ঘরগুলো দালানকোঠায় রূপ নিচ্ছে। এটা উন্নয়নের প্রতিচ্ছবি। নি¤œ-মধ্যবিত্ত শ্রেণির যুবকদের হাতেও পৌঁছে গেছে এন্ড্রোয়েড মোবাইল। অবশ্যই তার সঙ্গে\nগ্রামীণ সংস্কৃতির দিকে নজর দিতে হবে\nমো. এনামুল হক খানএককালে গ্রামে শিক্ষার হার খুবই কম ছিল। ছিল শিক্ষাপ্রতিষ্ঠানের অভাব, মানুষের সচেতনতার অভাব, যোগাযোগ ব্যবস্থার অভাব। নারীদের অধিকাংশই ছিল অশিক্ষিত অর্থাৎ অক্ষরজ্ঞানহীন।\nশিশুদের মানবিক ও সাংস্কৃতিক মূল্যবোধে গড়ে তুলতে হবে-সংস্কৃতিমন্ত্রী\nস্টাফ রিপোর্টার : সংস্কৃতিমন্ত্রী আসাদুজ্জামান নূর বলেছেন, প্রতিটি শিশুই মেধাবী ও সৃজনশীল। তাদের এই মেধা ও সৃজনশীলতাকে মানবিক ও সাংস্কৃতিক মূল্যবোধে গড়ে তুলতে হবে। এ\nআ’লীগ সম্মেলন : গণতান্ত্রিক সংস্কৃতির জয় হোক\nআগামীকাল শনিবার ২২শে অক্টোবর বাংলাদেশের অন্যতম প্রাচীন দল আওয়ামী লীগের দুই দিনব্যাপী জাতীয় কাউন্সিল সম্মেলন অনুষ্ঠিত হতে যাচ্ছে। ২২শে অক্টোবর সম্মেলনটি শুরু হয়ে ২৩ অক্টোবর


October 12, 2021 - Live Khobor\nঅভিনেতা ড. ইনামুল হকের আকস্মিক মৃ’ত্যু\nমোবাইল ছিনিয়ে নিতে না পেরে যুবককে গুলি-\n31 mins ago\tবিনোদন 0\nসামাজিক যোগাযোগ মাধ্যম ব্যবহারকারীরা নিশ্চয়ই মেয়েটির ছবি কখনও না কখনও নিজের হোম পেইজে দেখেছেন! নেটমাধ্যমের অত্যন্ত পরিচিত মুখ মেয়েটি। অনেকেই তার ছবি দেখে কাল্পনিক বা ফটোশপ ভেবেও ভুল করেন। বাস্তবে কেউ এতো সুন্দর হয়! ঠিক যেন ছবির মতো মেয়েটির মুখ। অনেকেই হয়তো জানেন না নেটমাধ্যমের পরিচিত এই মুখ কার কিংবা …\n31 mins ago\tঅন্যান্য 0\nশৈশব-কৈশোর পার করেছি খুব স্বাধীনভাবে। বাবার চাকরির সুবাদে এমন এক সুন্দর জায়গায় সময় কেটেছে, যেখানে পরাধীনতার শিকল পরাতে হয়নি ছটফটে মনকে। ঠিক একই রকম স্বাধীন জীবন পেয়েছে আদরের পোষা বিড়ালেরাও। সেসব দিন কোথায় হারাল। শহুরে জীবনের বন্দিদশায় সেই মুক্ত জীবনের স্বাদ আস্বাদনের সুযোগ পাচ্ছি না আমরা। একই অবস্থা আদরের পোষা …\n35 mins ago\tঅন্যান্য 0\nভারতীয় ই-কমার্স প্রতিষ্ঠান ফ্লিপকার্টে ৫৩ হাজার টাকা মূল্যের একটি আইফোন অর্ডার করেছিলেন এক ব্যক্তি। কিন্তু অর্ডার করা পণ্যটি হাতে পাওয়ার পর তা দেখে হতবাক হয়ে পড়েন তিনি। কারণ প্যাকেটের ভেতর আইফোনের জায়গায় আসলে ছিল পাঁচ টাকা মূল্যের একটি সাবান। গত ৩ অক্টোবর থেকে শুরু হয়েছে ফ্লিপকার্টের ‘বিগ বিলিয়ন সেল’। বিভিন্ন …\n3 hours ago\tখেলার খবর 0\nঅভিনেতা ডঃ ইনামুল হক আর নেই (ইন্নালিল্লাহি ওয়া ইন্না ইলাহি রাজিউন)। মৃত্যুকালের তাঁর বয়স হয়েছিল ৭৮ বছর। আকস্মিকভাবে সোমবার দুপুরে তিনি মারা যান। তার মৃত্যুর বিষয়টি নিশ্চিত করে মেয়ে জামাই লিটু আনাম বলেন, কোনো ধরনের অসুস্থতা ছিলো না তার। তিনি বাসায় চেয়ারে বসা অবস্থাতেই মারা গেছেন। দাফনের বিষয়ে এখনও কোনো …\nমোবাইল ও টাকা-পয়সা ছিনিয়ে নিতে মো. নূরনবী (২৫) নামে এক যুবককে গুলি করে ছিনতাইকারীরা। আহত ওই ব্যক্তিকে ঢাকা মেডিকেল কলেজ (ঢামেক) হাসপাতালের জরুরি বিভাগে আনা হয়েছে। সোমবার রাত ৮টায় নারায়ণগঞ্জের সিদ্ধিরগঞ্জের কাঁচপুর ব্রিজের নিচে এ ঘটনা ঘটে। আহত নূরনবী নারায়ণগঞ্জের সিদ্ধিরগঞ্জের আর্টি অব্দি কলোনিতে থাকেন। তিনি মো. আলমগীর হোসেনের ছেলে। …\n5 hours ago\tখেলার খবর 0


কুড়িগ্রাম জেলা আওয়ামীলীগের ত্রিবার্ষিক সম্মেলনে সভাপতি জাফর আলী, সেক্রেটারি আমান উদ্দিন মঞ্জু – এশিয়ান বাংলা নিউজ\nকুড়িগ্রাম জেলা আওয়ামীলীগের ত্রিবার্ষিক সম্মেলনে সভাপতি জাফর আলী, সেক্রেটারি আমান উদ্দিন মঞ্জু\nহুমায়ুন কবির সুর্য্য,কুড়িগ্রাম\nআনন্দমুখর পরিবেশে কুড়িগ্রাম জেলা আওয়ামী লীগের ত্রি-বার্ষিক সম্মেলন অনুষ্ঠিত হয়েছে।\nবৃহস্পতিবার (১২ ডিসেম্বর) দুপুর সাড়ে ১২টায় কুড়িগ্রাম জেলা স্টেডিয়াম মাঠে সম্মেলনের উদ্বোধন করেন কেন্দ্রীয় আওয়ামী লীগের প্রেসিডিয়াম সদস্য রমেশ চন্দ্র সেন।\nএ সময় অনুষ্ঠানে প্রধান অতিথি হিসেবে উপস্থিত ছিলেন- বাংলাদেশ আওয়ামী লীগের সাধারণ সম্পাদক, সড়ক পরিবহন ও সেতু মন্ত্রী ওবায়দুল কাদের।\nএ দিন বিকাল সাড়ে ৪টায় কুড়িগ্রাম টাউন হলে দ্বিতীয় অধিবেশন অনুষ্ঠিত হয়। কাউন্সিলরদের উপস্থিতিতে দ্বিতীয় অধিবেশনে প্রধান অতিথি ওবায়দুল কাদের সকল জল্পনা-কল্পনার অবসান ঘটিয়ে সাবেক সেক্রেটারি মো. জাফর আলীকে সভাপতি এবং আমান উদ্দিন আহমেদ মঞ্জুকে সাধারণ সম্পাদক ঘোষণা করেন।\nএর আগে কাউন্সিলরদের প্রস্তাবে সভাপতি হিসেবে আমিনুল ইসলাম মঞ্জু মন্ডল, মো. জাফর আলী, অ্যাডভোকেট এস এম আব্রাহাম লিংকন, মো. জাকির হোসেন এমপি, নুরনবী চৌধুরী খোকন এবং সাধারণ সম্পাদক পদে মো. জাফর আলী, আমান উদ্দিন আহমেদ মঞ্জু, আসলাম হোসেন সওদাগর এমপি ও অ্যাডভোকেট রুহুল আমিন দুলালের নাম উঠে আসে।\nপরে দলের সাধারণ সম্পাদক ওবায়দুল কাদের এমপি অন্যান্য নেতৃবৃন্দসহ বাংলাদেশ আওয়ামী লীগের সভানেত্রী শেখ হাসিনার সঙ্গে আলোচনা করেন। এরপর তিনি কুড়িগ্রাম জেলা আওয়ামী লীগের সভাপতি হিসেবে মো. জাফর আলী এবং সাধারণ সম্পাদক হিসেবে মো. আমান উদ্দিন আহমেদ মঞ্জুর নাম ঘোষণা করেন। এছাড়াও সাবেক সভাপতি আমিনুল ইসলাম মঞ্জু মন্ডলকে জাতীয় পরিষদ সদস্য নির্বাচন করেন। এই তিন সদস্য বিশিষ্ট কমিটি পরবর্তীতে পূর্ণাঙ্গ জেলা কমিটি গঠন করবেন।\nএর আগে প্রধান অতিথির বক্তব্যে ওবায়দুল কাদের বলেন, ‘বিএনপির এখন অপর নাম বাংলাদেশ নালিশ পার্টি। দেশে নালিশ করে, বিদেশে নালিশ করে। আইন মানে না, আদালত মানে না, বিচার মানে না। বিচারের রায় মানে না। আদালতের ওপর চাপ দিতে হট্টগোল-হাঙ্গামা করে রণাঙ্গনে পরিণত করে। এই দলের হাতে দেশ কী নিরাপদ?’\nএর আগে সাংবাদিকদের সঙ্গে প্রশ্নের জবাবে কাদের বলেন, ‘শেখ হাসিনা সরকারের আমলে বিচার বিভাগ পূর্ণ স্বাধীনতা ভোগ করছে। খালেদা জিয়ার মামলা দুর্নীতির মামলা, এখানে সরকারের করার কিছু নেই। খালেদা জিয়ার জামিনের বিষয়ে আদালতের ওপর সরকারের পক্ষ থেকে কোনো হস্তক্ষেপ নেই। তার জামিন আদালতের বিষয়।’\nতিনি আরও বলেন, ‘প্রধানমন্ত্রী শেখ হাসিনার চলমান যে শুদ্ধি অভিযান চলছে, তৃণমূলেও তা অব্যাহত থাকবে। দুর্নীতি দমন কমিশন কাজ করছে। সারা দেশের দুর্নীতিবাজদের তালিকাও তারা করেছে। তালিকা ধরে ধরে দুর্নীতিবাজদের বিরুদ্ধে পদক্ষেপ নেওয়া হবে। অপকর্ম করে কেউই ছাড় পাবে না। দুর্নীতির অভিযান সারা দেশে চলমান রয়েছে। দেখে শুনে সব দুর্নীতিবাজকে গ্রেফতার করা হবে।’\nদুপুরে কুড়িগ্রাম জেলা স্টেডিয়ামে কাউন্সিলের উদ্বোধন করেন কেন্দ্রীয় আওয়ামী লীগের প্রেসিডিয়াম সদস্য রমেশ চন্দ্র সেন, প্রধান অতিথি হিসেবে উপস্থিত ছিলেন বাংলাদেশ আওয়ামী লীগের সাধারণ সম্পাদক ও সড়ক পরিবহন ও সেতু মন্ত্রী ওবায়দুল কাদের, বিশেষ অতিথি আওয়ামী লীগের যুগ্ম সম্পাদক জাহাঙ্গীর কবির নানক, আওয়ামী লীগের সাংগঠনিক সম্পাদক বি এম মোজাম্মেল হক।


আমতলীতে আইন শৃংখলা রক্ষায় ১৪৪ ধারা জারি ! | বরিশাল দর্পণ – Barishal Darpan\nআমতলীতে আইন শৃংখলা রক্ষায় ১৪৪ ধারা জারি !\nবরগুনার আমতলীতে আওয়ামী লীগের দুই গ্রুপের মধ্যে উত্তেজনা সৃষ্টি হওয়ায় ১৪৪ ধারা জারি করেছে উপজেলা প্রশাসন।\nপ্রকাশিত হয়েছেঃ 07:10 PM, 15 March 2021\nবরিশাল দর্পণ ডেস্ক : বরগুনার আমতলী উপজেলার একই দিনে একই স্থানে নির্বাচনী মতবিনিময় সভাকে কেন্দ্র করে আওয়ামী লীগের দুই গ্রুপের মধ্যে উত্তেজনা সৃষ্টি হওয়ায় ১৪৪ ধারা জারি করেছে উপজেলা প্রশাসন।\nসোমবার (১৫ মার্চ) আমতলী উপজেলা নির্বাহী কর্মকর্তা (ইউএনও) মো. আসাদুজ্জামানের স্বাক্ষরিত এক চিঠিতে ১৪৪ ধারা জারির বিষয়টি নিশ্চিত করা হয়। এ আদেশ সোমবার দুপুর ১২টা থেকে মঙ্গলবার বিকেল ৫টা পর্যন্ত বহাল থাকবে।\n১৪৪ ধারা জারি করা চিঠি সূত্রে জানা গেছে, আমতলী উপজেলার গুলিশাখালী ইউনিয়ন পরিষদের চেয়ারম্যান অ্যাডভোকেট মো. নুরুল ইসলাম আসন্ন ইউনিয়ন পরিষদ নির্বাচন উপলক্ষে গোজখালী মাধ্যমিক বিদ্যালয় মাঠে নির্বাচনী মতবিনিময় সভার আয়োজন করেন। একই সময়ে ওই স্কুল মাঠে আসন্ন ইউনিয়ন পরিষদ নির্বাচনে ওই ইউনিয়নে আওয়ামী লীগ মনোনীত চেয়ারম্যান প্রার্থী অ্যাডভোকেট এইচ এম মনিরুল ইসলামের জন্য সংবর্ধনার আয়োজন করেন তার সমর্থকরা। এতে ওই এলাকায় উভয়পক্ষের মধ্যে উত্তেজনা সৃষ্টি হয়। এলাকার শান্তিশৃঙ্খলা নষ্ট হওয়ার পাশাপাশি আইনশৃঙ্খলা পরিস্থিতি অবনতি হওয়ার শঙ্কা থাকায় ওই স্কুল মাঠ ও এর আশপাশের এলাকায় ১৪৪ ধারা জারি করা হয়েছে।\nজানাগেছে, উপজেলার গুলিশাখালী ইউনিয়ন পরিষদ নির্বাচন ১১ এপ্রিল। ওই নির্বাচনের আওয়ামীলীগ দলীয় মনোনয়নের জন্য উপজেলা আওয়ামীলীগ গত ৬ মার্চ তৃণমুল সভা আহবান করে। ওই সভায় বর্তমান চেয়ারম্যান আলহাজ্ব অ্যাডভোকেট নুরুল ইসলাম ৪৬ ভোট পেয়ে প্রথম হন।\nকিন্তু তিনি দলীয় নীতি নির্ধারনী সভায় মনোনয়ন বঞ্চিত হন। গত ১০ বছর ধরে চেয়ারম্যান হিসেবে দায়িত্ব পালন করায় তিনি ইউনিয়নের মানুষের কাছে জনপ্রিয় হয়ে যান। তার এ মনোনয়ন বঞ্চিতের খবর তার সমর্থকরা মেনে নিতে পারেনি। সোমবার (১৫ মার্চ) বিকেলে ইউনিয়নের গোজখালী মাধ্যমিক বিদ্যালয় মাঠে তার সমর্থকদের নিয়ে মতবিনিময় সভার আহবান করে। ওই অনুসারে গত রবিবার বিকেলে চেয়ারম্যানের নামে ইউনিয়নে মাইকিং করা হয়।\nএদিকে সোমবার (১৫ মার্চ) সকালে আওয়ামীলীগ দলীয় মনোনীত প্রার্থী অ্যাডভোকেট এইচএম মনিরুল ইসলামকে সংবর্ধনা দেয়ার জন্য ইউনিয়ন যুবলীগ ও তার সমর্থকরা একই স্থানে সভা আহবান করেন। ওই সভা সফল করতে ইউনিয়ন যুবলীগ সভাপতি কামাল হোসেন মৃধার নামে সোমবার দুপুরে মাইকিং করা হয়।\nঅভিযোগ রয়েছে আওয়ামীলীগ দলীয় প্রার্থী এইচএম মনিরুল ইসলামের সমর্থকরা বর্তমান চেয়ারম্যানের সভাকে পন্ড করতে সকাল থেকে সংবর্ধনার নামে মাঠ দখলে অবস্থান নেয়। একই স্থানে দু’প্রার্থী সভা আহবান করার বিষয়টি আমতলী উপজেলা প্রশাসন অবগত হন। পরে উপজেলা নির্বাহী অফিসার মোঃ আসাদুজ্জামান আইন শৃংখলা পরিস্থিতি নিয়ন্ত্রনে রাখতে গোজখালী মাধ্যমিক বিদ্যালয় মাঠসহ তার আশ-পাশের ২০০ গজের মধ্যে সভা-সমাবেশ নিষিদ্ধ করে ফৌজদারী কার্যবিধির ১৪৪ ধারা জারি করেছেন। ওই নিষেধাজ্ঞা সোমবার (১৫ মার্চ) বিকেল ৩ টা থেকে মঙ্গলবার (১৬ মার্চ) বিকেল ৫ টা পর্যন্ত বলবৎ থাকবে।\nআওয়ামীলীগ মনোনীত প্রার্থী এ্যাভোকেট এইচএম মনিরুল ইসলাম মনি বর্তমান চেয়ারম্যানের সভা পন্ড করার কথা অস্বীকার করে বলেন, আমি নৌকার মনোনয়ন পাওয়ায় আমাকে সংবর্ধনা দেয়ার জন্য ইউনিয়ন যুবলীগ গোজখালী মাধ্যমিক বিদ্যালয় মাঠে এক প্রস্তুতি সভার আয়োজন করেছে। ওই একই স্থানে বর্তমান চেয়ারম্যান এ্যাডভোকেট নুরুল ইসলাম পাল্টা সভার আয়োজন করেছে। এ বিষয়টি আমি প্রশাসনকে অবহিত করেছি। প্রশাসন সভা স্থলে ১৪৪ ধারা জারি করেছে। প্রশাসনের প্রতি শ্রদ্ধা রেখে আমার সভা স্থগিত করেছি।\nবর্তমান চেয়ারম্যান ও গুলিশাখালী ইউনিয়ন আওয়ামীলীগের সভাপতি এ্যাডভোকেট মোঃ নুরুল ইসলাম বলেন, সোমবার বিকেল ৩ টায় গোজখালী মাধ্যমিক বিদ্যালয় মাঠে আমার কর্মী-সমর্থকরা এক মতবিনময় সভার আহবান করে। ওই সভাকে সফল করতে রবিবার (১৪ মার্চ) বিকেলে মাইকিং করা হয়। আমার এ মাইকিং শুনে আমার সভা পন্ড করতে আওয়ামীলীগ মনোনীত প্রার্থী এ্যাডভোকেট এইচএম মনিরুল ইসলাম মনি ইউনিয়ন যুবলীগের নামে এক সংবধর্না সভার আয়োজন করেছে। যা অত্যান্ত দুঃখজনক। উপজেলা প্রশাসন ১৪৪ ধারা জারি করায় আমি ওই স্থানের সভা স্থগিত করেছি।\nআমতলী থানার ওসি মোঃ শাহ আলম হাওলাদার বলেন, গুলিশাখালী ইউনিয়নের গোজখালী স্কুল মাঠে দুই প্রার্থী সভা আহবান করেছে। আইন শৃংখলা রক্ষায় এ বিষয়টি উপজেলা নির্বাহী অফিসারকে অবহিত করেছি। তিনি ওই স্থানে উভয় পক্ষের সভা-সমাবেশ নিষিদ্ধ করে ১৪৪ ধারা জারি করেছেন। তিনি আরো বলেন, আইন শৃঙ্খলা রক্ষায় ঘটনাস্থলে পুলিশ মোতায়েন করা হয়েছে।\nএ বিষয়ে আমতলী ইউএনও মো. আসাদুজ্জামান বলেন, যেহেতু একই স্থানে দু’টি পক্ষ একই সময়ে অনুষ্ঠান আয়োজন করেছে, তাই সাধারণ মানুষের নিরাপত্তার স্বার্থে যে কোনো অপ্রীতিকর ঘটনা এড়াতে এ সিদ্ধান্ত নেওয়া হয়েছে।\nঝালকাঠিতে বাড়ছে ডায়রিয়ার প্রকোপ\nকরোনায় সারাদেশে ২৪ ঘণ্টায় মৃত্যু ২৬, সনাক্ত ১৭৭৩!


সন্তানদের পিটুনিতে অজ্ঞান বৃদ্ধ বাবা; হাসপাতালে নিল পুলিশ! – Samakalnews24\nআ.লীগের দুঃসময়ের কান্ডারী পাথরঘাটার এড.গোলাম কবির আর করোনায় বিপর্যস্ত স্পেনে ৭০ বাংলাদেশী আক্রান্ত বালিয়াডাঙ্গীতে অগ্নিকাণ্ডে ক্ষতিগ্রস্থ পরিবারে ডাঃ আঃ... বগুড়ায় দুই হাজার ইয়াবাসহ গ্রেফতার ১ বরগুনায় সরকারি নির্দেশনা অমান্য করে ঈদের বাজারের মত...\nহোম / সারাদেশ / বরিশাল বিভাগ / ভোলা / সন্তানদের পিটুনিতে অজ্ঞান বৃদ্ধ বাবা; হাসপাতালে নিল পুলিশ!\nভোলা প্রতিনিধি/ সমকালনিউজ২৪\nপ্রকাশিতঃ শনিবার, মে ১৮, ২০১৯\nআহত মো. আশ্রাফ আলী বলেন, সন্তানদের পড়াশোনা, সংসার পরিচালনা ও নিজের চিকিৎসা করতে গিয়ে ব্যাংক ও বিভিন্ন মানুষের কাছে প্রায় ৬ লাখ টাকা ধার-দেনা করেছি। অনেকদিন সেই টাকা না দেয়ায় সুদে আসলে বেশি হয়ে গেছে। গত কয়েক মাস ধরে পাওনাদার টাকার জন্য তাগাদা দিয়ে আসছিল। ছেলেদের কাছে জানালে তারা দেনা পরিশোধ করেনি। পরে নিরুপায় হয়ে কিছু জমি বিক্রি করে দেনা পরিশোধ করি। এতে ক্ষিপ্ত হয়ে আমার ছেলে শাহে আলম ও সৈয়দ আহমদ আমাকে বিভিন্ন সময় মারধর করতো। এ ঘটনার প্রেক্ষিতে শুক্রবার আমার ছেলে শাহে আলম ও সৈয়দ আহমদ তাদের সন্তান অর্থাৎ আমার নাতি হেলাল, লিটন, রিপন, খোকন, বাবুল, রায়হানকে নিয়ে আমাকে চারদিক থেকে মারধর শুরু করে। এতে আমি গুরুতর আহত হই।\nস্থানীয়রা জানান, শাহে আলম ও সৈয়দ আহমদের বাবা আশ্রাফ আলী তার সন্তানদের পড়াশোনা, সংসার পরিচালনা ও নিজের চিকিৎসার করতে গিয়ে ব্যাংক ও গ্রামের মানুষের কাছে সুদে ৬ লাখ টাকা নেয়। তার সন্তানরা অনেক আগে থেকে জানলেও কেউ বাবার দেনা দিতে রাজি নয়। আশ্রাফ আলী অনেক জমি থাকায় অংল্প কিছু জমি বিক্রি করে দেনা পরিশোধ করেন। এ ঘটনা শুনে তার ছেলে শাহে আলম ও সৈয়দ আহমদ ক্ষিপ্ত হয়। বিভিন্ন সময় তারা বাবাকে মারধর করতো। শুক্রবার আশ্রাফ আলীর ছেলে শাহে আলম ও সৈয়দ আহমদ ও তাদের সন্তানরা মিলে তাকে বেধরক মারধর করলে আশ্রাফ আলী জ্ঞান হারিয়ে ফেলেন। এ সময় স্থানীরা পুলিশে খবর দিলে পুলিশ ঘটনাস্থল থেকে তাকে উদ্ধার করে লালমোহন উপজেলা স্বাস্থ্য কমপ্লেক্সে ভর্তি করে।\nলালমোহন থানা পুলিশের ভারপ্রাপ্ত কর্মকর্তা (ওসি) মীর খায়রুল কবির বলেন, খবর পেয়ে পুলিশ বৃদ্ধ বাবাকে উদ্ধার করে লালমোহন হাসপাতালে ভর্তি করেছে। তিনি এখন মোটামুটি সুস্থ রয়েছেন। তবে পুলিশের উপস্থিতি টের পেয়ে তার ছেলে ও নাতিরা পালিয়ে যাওয়ায় কাউকে আটক করা যায়নি।


অটোর উপরই আস্ত বাড়ি! বানাতে খরচ মাত্র ১ লাখ – বিস্তারিত পড়ুন\nতিন চাকার ছোট্ট অটো। তার উপর আস্ত একটা বাড়ি। কী নেই তাতে! বাথরুম থেকে ব্যালকনি, ছাদে আরামকেদারায় রোদ পোহানো থেকে জামাকাপড় শুকনোর ব্যবস্থা, সোলার লাইট থেকে শোওয়ার জায়গা, বাইরের জল বাতাস হাওয়ার জন্য বড় বড় কাঁচের জানলা… সবই রয়েছে। সবথেকে বড় কথা এই বাড়ি নিয়ে যখন তখন যেখানে খুশি যাওয়া যাবে। ছোট্ট অথচ স্বয়ংসম্পূর্ণ এমন আজব বাড়ি দেখে মুগ্ধ ব্যবসায়ী আনন্দ মাহিন্দ্রাও\nPrevious Article আরও কমল সোনার দাম\nNext Article বেড়িয়ে আসলো গ্রামে থাকার সময় তামিমার অন্য পরিচয়